ބްރެޒިލުން އެމެރިކާއަށް ދަތުރުކުރުން މަނާކޮށްފި ބްރެޒިލުން އެމެރިކާއަށް ދަތުރުކުރުން މަނާކޮށްފި\nބްރެޒިލުން އެމެރިކާއަށް ދަތުރުކުރުން މަނާކޮށްފި\nއެމެރިކާއަށް ދަތުރުކުރުމަށް ބްރެޒިލްގެ ވައިގެ ބަންދަރެއްގައި ބަޔަކު ތައްޔާރުވެގެން - ފޮޓޯ: ރޮއިޓަރސް\nހަލުވިކަމާއެކު ކޯވިޑް-19 ފެތުރެމުންދާ ބްރެޒިލުން އެމެރިކާއަށް ކުރާ ދަތުރުތައް ހުއްޓާލައިފިއެވެ.\nދުނިޔޭގައި އެންމެ ހަލުވިކަމާއެކު ކޯވިޑް-19 ފެތުރެމުންދަނީ އެމެރިކާގައެވެ. އެމެރިކާގައި ބަލިޖެހިފައިވާ މީހުންގެ ޢަދަދު 1.706 މިލިއަނަށްވަނީ އިތުރުވެފައެވެ. ދެވަނައަށް އެންމެ ގިނަ ޢަދަދެއްގެ މީހުންނަށް ކޯވިޑް-19 ޖެހިފައިވަނީ ބްރެޒިލުގައެވެ. ބްރެޒިލުގައި ބަލިޖެހިފައިވާ މީހުންގެ ޢަދަދު 376،669އަށް އަރައެވެ. ފާއިތުވި 24 ގަޑިއިރުގެ ތެރޭގައި އެމެރިކާއަށްވުރެ ގިނަ މީހުން ބްރެޒިލްގައި ކޯވިޑް-19 ޖެހިގެން މަރުވެފައިވެއެވެ.\nއެމެރިކާއިން ކުރިންވަނީ މެއި މަހުގެ 28ވަނަ ދުވަހުން ފެށިގެން ބްރެޒިލުން އެމެރިކާއަށް ދަތުރުނުކުރެވޭނެކަމަށް އިޢުލާނުކޮށްފައެވެ. ނަމަވެސް އެމެރިކާއިންވަނީ އެ ތާރީޚު އަވަސްކޮށް މެއި 26ން ފެށިގެން ބްރެޒިލުން އެމެރިކާއަށް މީހުން ދަތުރުކުރުން މަނާކޮށްފައެވެ. ދަތުރުކުރުން މަނާކުރާ ތާރީޚު އަވަސްކުރި ސަބަބެއް އެމެރިކާގެ ސަރުކާރުން ބުނެފައެއް ނުވެއެވެ. އެ ނިންމުމުގެ ސަބަބުން ފާއިތުވި ދެ ހަފުތާގެ ތެރޭގައި ބްރެޒިލަށް ދަތުރުކޮށްފައިވާ އެއްވެސް މީހަކަށް އެމެރިކާއަކަށް އެތެރެއެއްނުވެވޭނެއެވެ.\nއެމެރިކާ ރިޔާސީ އޮފީސް، ވައިޓް ހައުސުން ބުނީ އެ ނިންމުމުގެ ސަބަބުން ބޭރު ޤައުމުތަކުން އަންނަ މީހުންގެ ފަރާތުން އެ ޤައުމަށް ބަލިމަޑުކަން އިތުރަށް ނާންނާނެކަން ޔަޤީންވާނެކަމަށެވެ. އަދި ބައިނަލްއަޤްވާމީ ވިޔަފާރިއަށް އެ ނިންމުމުގެ ސަބަބުން އެއްވެސް އަސަރެއް ނުކުރާނެކަމަށް ވައިޓް ހައުސުންވަނީ ބުނެފައެވެ. އެމެރިކާގެ ޤައުމީ ސަލާމަތާބެހޭ މުޝީރު ރޮބަޓް އޯބްރެއިން ވިދާޅުވީ ދަތުރުކުރުން މަނާކުރުމަކީ ވަގުތީ ފިޔަވަޅަކަށްވާނެކަމަށް އުންމީދު ކުރައްވާކަމަށެވެ.\nކޯވިޑް-19އާމެދު ބްރެޒިލްގެ ރައީސް ޖައީޚް ބޮލްސޮނާރޯ ޢަމަލުކުރައްވަމުންދަނީ އެމެރިކާގެ ރައީސް ޑޮނަލްޑް ޓްރަންޕާ ދާދި އެއްގޮތަކަށެވެ. އެންމެ ފުރަތަމަ ބަލި ފެތުރެން ފެށުމުން ދެ ބޭފުޅުންވެސްވަނީ އެއީ އާދައިގެ ރޯގާއެއްކަމަށް ސިފަކުރައްވާފައެވެ. ދެ ބޭފުޅުންވެސްވަނީ އިޖްތިމާޢީ ގައިދުރުކަން ބެހެއްޓުމަށް ޞިއްޙީ މާހިރުން ދެމުންދާ ނަޞޭހަތަށް ގޮންޖައްސަވާފައެވެ. އަދި ކޯވިޑް-19އަށް ފަރުވާދިނުމަށް ގޮތް ނޭނގޭ ބޭސް ބޭނުންކުރުމަށް ދެ ބޭފުޅުންވެސްދަނީ ހިތްވަރު ދެއްވަމުންނެވެ.\nއެމެރިކާއަށް ބްރެޒިލުން ދަތުރުކުރާ މީހުން އެ ޤައުމަށް އެތެރެވުން މަނާކުރަން ނިންމި ނިންމުމުން ބްރެޒިލާއި އެމެރިކާއާ ދެމެދު އޮންނަނެ ގުޅުމަކާމެދުވަނީ ސުވާލު އުފެދިފައެވެ.


dhaulatha enme rangalhu goi hoadhai dhinumakee bandaara naib ge vaajibe: Nasheed – adduLIVE\nދައުލަތަށް އެންމެ ރަނގަޅުގޮތް ހޯދައިދިނުމަކީ ބަންޑާރަ ނައިބްގެ ވާޖިބެއް: ނަޝީދު\nMay 16, 2019, 08:39 އަލީ ހުޒާމް\nރައީސް އިބްރާހިމް މުހައްމަދު ސޯލިހުގެ ވެރިކަމުގެ ފުރަތަމަ ހަ މަސް ދުވަހުގެ ތެރޭ ރާއްޖޭގެ ކޯޓުތަކުން އަމިއްލަ ފަރާތްތަކަށް އާދަޔާ ހިލާފު ބޮޑު އަދަދުތަކުން ފައިސާ ދިނުމަށް ހުކުމްކޮށްފައިވާ އިރު ދައުލަތަށް އެންމެ ރަނގަޅު ގޮތް ހޯދައި ދިނުމަކީ ބަންޑާރަ ނައިބްގެ ވާޖިބެއްކަމަށް ކުރީގެ ރައީސް އަދި ރައްޔިތުންގެ މަޖިލީހުގެ މައްޗަންގޯޅި މެދު ދާއިރާގެ އިންތިހާބީ މެމްބަރު މުހައްމަދު ނަޝީދު ވިދާޅުވެއްޖެއެވެ.\nRaees @ibusolih inthikhab vegen mivee6mas thereyga adhaya khilafah gina faisa amilla faraiythakah dhinumah court thakun hukum kohfi.Mii faisa dhookurumuge kurineee dheynjehey faisatho kashavaru kuranjehey.Dhaulathah enme ragalhu goiy hodhadhinumakee Ban'daara Naib ge vaajibeh\nނަޝީދު މިފަދައިން ވިދާޅުވެފައިވަނީ ދާދި ފަހުން ދީބާޖާ އިންވެސްޓްމަންޓް ކިޔާ ކުންފުންޏަކަށް ދައުލަތުން ބޮޑު ބަދަލެއް ދޭން މީގެ ހަތަރު އަހަރު ކުރިން ސިވިލް ކޯޓުން ކޮށްފައި އޮތް ހުކުމަކަށް ސުޕްރީމް ކޯޓުން ތާއީދުކޮށް އެ ހުކުމް ތަންފީޒުކުރުމުގެ މަރުހަލާގެ އަޑުއެހުން ތައް ފަށާފައިވަނިކޮށް ކުރެއްވި ޓްވީޓެއްގައެވެ.\nދީބާޖާ ކުންފުންޏަށް 348 މިލިއަން ރުފިޔާ ދިނުމަށް ދައުލަތުގެ މައްޗަށް ސިވިލް ކޯޓުން ކުރި ހުކުމް މިހާރު ވަނީ ސްޕްރީމް ކޯޓުން ދަމަހައްޓާފައެވެ. މި ހުކުމާއި ގުޅިގެން ބަންޑާރަ ނައިބް ރިއްފަތަށް ދަނީ ބޮޑެތި ފާޑު ކިއުން އަމާޒުވެފައެވެ. އަދި ސްޕްރީމް ކޯޓުގެ ފަނޑިޔާރުންނަށްވެސް ވަނީ ފާޑުކިއުން އަމާޒުވެފައެވެ.\nނަޝީދު ވިދާޅުވީ ކޯޓުން ފައިސާ ދިނުމަށް ކޮށްފައިވާ ހުކުމާއި އެއްގޮތަށް ފައިސާ ދޫކުރުމުގެ ކުރިން މި ފައިސާ އަކީ ދޭން ޖެހޭ ފައިސާ ތަކެއްތޯ ކަށަވަރު ކުރަން ޖެހޭ ކަމަށެވެ.\nރައިސް ސޯލިހުގެ ވެރިކަމުގެ ފުރަތަމަ ހަ މަސް ދުވަހުގެ ތެރޭ ކޯޓުތަކުން ވަނީ ބިލިއަނެއްހާ ރުފިޔާ އެކި ފަރާތްތަކަށް ދިނުމަށް ހުކުމްކޮށްފައެވެ.


އެސްޑީއެފްސީ މެދުވެރިކޮށް އެންމެ ގިނަ ލޯނު ދޫކުރީ ކޮމާސްގެ ދާއިރާއަށް އެސްޑީއެފްސީ މެދުވެރިކޮށް އެންމެ ގިނަ ލޯނު ދޫކުރީ ކޮމާސްގެ ދާއިރާއަށް\nއެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން މެދުވެރިކޮށް މިހާތަނަށް އެންމެ ގިނައިން ލޯނު ދޫކޮށްފައިވަނީ ކޮމާސްގެ ދާއިރާއަށްކަމަށް ތަފާސް ހިސާބުތަކުން ދައްކައިފިއެވެ.\nއެސްޑީއެފްސީ މެދުވެރިކޮށް މިހާތަނަށް 241 ފަރާތަކަށް 22.3 މިލިއަން ރުފިޔާގެ ލޯނު ދޫކޮށްފައިވާކަމަށް ފިނޭންސް މިނިސްޓްރީން ވިދާޅުވެއެވެ. މި ލޯނުތައް ދޫކޮށްފައިވާ ވަކިވަކި ސިނާއަތްތަކަށް ބަލާލާއިރު ފިނޭންސް މިނިސްޓްރީގެ ތަފާސް ހިސާބުތައް ދައްކާގޮތުން އެންމެ ގިނައިން ލޯނުދޫކޮށްފައިވަނީ ކޮމާސްގެ ދާއިރާއަށެވެ. އެއީ 63.3 މިލިއަން ރުފިޔާއެވެ. އެސްޑީއެފްސީ މެދުވެރިކޮށް ފަތުރުވެރިކަމުގެ ސިނާއަތައް ދޫކޮށްފައިވަނީ 25.2 މިލިއަން ރުފިޔާއެވެ. އިމާރާތްކުރުމުގެ ސިނާއަތައް ދޫކޮށްފައިވަނީ 15.3 މިލިއަން ރުފިޔާއެވެ.\nދަތުރުފަތުރުކުރުމުގެ ސިނާއަތައް 8.8 މިލިއަން ރުފިޔާ ދޫކޮށްފައިވާއިރު، މެނިފެކްޗަރިންގ ސިނާއަތައް 8.1 މިލިއަން ރުފިޔާ، ސެލްފް އެންޕްލޯއިޑް ފަރާތްތަކަށް 4.5 މިލިއަން، މަސްވެރިކަމުގެ ސިނާއަތައް 1.2 މިލިއަން ރުފިޔާ ވަނީ ދޫކޮށްފައެވެ. އިކޮނޮމިކް ރިލީފް ޕެކޭޖްގެ ދަށުން އެންމެ މަދުން ފައިސާ ދޫކޮށްފައިވަނީ ދަނޑުވެރިކަމަށެވެ. އެއީ 0.5 މިލިއަން ރުފިޔާއެވެ.\nއިކޮނޮމިކް ރިލީފް ޕެކޭޖު މެދުވެރިކޮށް މިދިޔަ އަހަރު 10 މިލިއަނަށްވުރެ އިތުރަށް އާމްދަނީ ލިބޭ ރިސޯޓްތަކަށް ލޯނު ދޫކުރަނީ ބީއެމްއެލް މެދުވެރިކޮށެވެ. އަދި މިދިޔަ އަހަރު 10 މިލިއަނަށްވުރެ މަދުން ޢާމްދަނީ ލިބިފައިވާ ރިސޯޓުތައް ނޫން ވިޔަފާރިތަކަށް ލޯނު ދޫކުރާނީ އެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން މެދުވެރިކޮށެވެ.\nއިކޮނޮމިކް ރިލީފް ޕެކޭޖްގެ ދަށުން މިހާތަނަށް 125 ފަރާތަކަށް ވަނީ ލޯނު ދޫކޮށްފައެވެ. އިކޮނޮމިކް ރިލީފް ޕަންޑަކީ ކޯވިޑް19 ގެ މިދަނޑިވަޅުގައި އަމިއްލަ ވިޔަފާރިކުރާ ފަރާތްތަކާއި ބޮޑެތި ވިޔަފާރިތައް އިނދަނުޖެހި ކުރިއަށްދެވޭނެ ގޮތެއް ހަމަޖައްސައިދިނުމަށް ސަރުކާރުން ތައާރަފްކޮށްފައިވާ ޙާއްސަ ޕެކޭޖެކެވެ.


JP Latheef mifaharuves Vaadha kuravvanee amilla gothun\nޖޭޕީ ލަތީފު މިފަހަރުވެސް ވާދަ ކުރައްވަނީ އަމިއްލަ ގޮތުން\nޖޭޕީއަށް ސޮއިކުރައްވާފައިވާ ދިއްދޫ ދާއިރާގެ މެމްބަރު އަބްދުލްލަތީފް މުހައްމަދު މިފަހަރު އިންތިހާބުގައިވެސް އަމިއްލަ ގޮތުން ވާދަކުރައްވަން ނިންމަވައިފިއެވެ.\nވޭތުވެދިޔަ 2014 ވަނަ އަހަރު ބޭއްވުނު ރައްޔިތުންގެ މަޖިލިސް އިންތިހާބުގައިވެސް އަމިއްލަ ގޮތުން ވާދަ ކުރެއްވެވި ލަތީފު، އިންތިހާބަށްފަހު ފުރަތަމަ ގުޅިވަޑައިގެންނެވީ ޕީޕީއެމް އަށެވެ. އެހެން ނަމަވެސް ފަހަކަސް އައިސް އުފެދުނު ހިޔާލު ތަފާތުވުންތަކާއި، ރައްޔިތުންގެ މަޖިލީހުގެ ކުރީގެ ރައީސް އަބްދުﷲ މަސީހްގެ އިތުބާރުނެތް ކަމަށް ސޮއިކުރި މައްސަލާގައި އޭނާ މަޖިލީހުގެ މެމްބަރު ކަމުން ވަކިކުރި ކަމަށް އިލެކްޝަނުން ކަނޑައެޅިއެވެ.\nމި މައްސަލަތައް ނިމި އަނބުރާ ގޮނޑި ލިބިވަޑައިގަތުމުން ލަތީފު ފަހުން ސޮއިކުރެއްވީ ޖުމްހޫރީ ޕާޓީއަށެވެ. ޖޭޕީ މިހާތަނަށް ވަނީ 44 ދާއިރާއަކަށް ޓިކެޓް ދީފައެވެ. އެހެން ނަމަވެސް އޭގެ ތެރޭގައި ދިއްދޫ ދާއިރާއެއް ނުހިމެނެއެވެ.\nރައީސް މައުމޫނު އަބްދުލް ގައްޔޫމު ވަނީ އޭރު މަޖިލީހުގެ ގޮނޑި ގެއްލުނު 12 ބޭފުޅުންނަށް ތާއީދު ކުރެއްވުމަށް ނިންމަވާފައެވެ. އޭގެ ތެރެއިން އެމްޑީޕީން ވާދަ ކުރައްވަނީ ތިމަރަފުށީ ދާއިރާގެ މެމްބަރު މުހައްމަދު މުސްތަފާ އެކަންޏެވެ. ދެން ތިއްބެވި މެމްބަރުން ވާދަ ކުރައްވަނީ ޖޭޕީ ޓިކެޓުގައާއި އަމިއްލަ ގޮތުންނެވެ. އަމިއްލަ ގޮތުން ވާދަ ކުރައްވާ ބައެއް މެމްބަރުން ވާދަ ކުރައްވަނީ ރައީސް މައުމޫނުގެ ތާއީދާއެކުގައެވެ.\nހޮވުނީމަ ނީލަމަށްދޯ ލަތީފް! ތިވެސް ގޮތެއް. ވަރަށް ތާކުންތާކު ނުޖެހޭ އުސޫލުތަކެއް ގެންގުޅޭ މީހެއްކަމަށް ފެންނަނީ.\nބައްލަވާ ލަތީފު ކީއްވެތޯ ބުރޯ ޕާޓީ އާއި ނުގުޅުނީ ބުރޯ އަކީ ލަތީފަށް ހާދައެހީ މިނަންގަތީ ހަދިޔާ ދެއްވި ބޭފުޅެކޭދޯ\nއެހެންހަދާކަށް ނުވާނެ ބުރޯގެ އިހުސާންތެރިކަން މިހާއަވަހަށް ހަނދާން ނައްތާލާކަށް ނުވާނެ އަނެއްކޮޅުން7މ ވަރު ބްލެކްބޮކްސް އިންވެސް ދެއްވިނޫންތޯ ހާދަބައިވަރެކޭ މީދެއްތޯލަތީފް އެކަމު މީގަ ބަރަކާތްނެތީމަ ކާފޫރަށްވީ


MPLge Muvazzafun Hithaanee Campah Thayyaaru Vumugai Avadhinethi!\nއެމްޕީއެލްގެ މުވައްޒަފުން ހިތާނީ ކޭމްޕަށް ތައްޔާރުވުމުގައި އަވަދިނެތި!\nއެމްޕީއެލްގެ މުވައްޒަފުން ރެހެންދި ސުކޫލު ތެރޭގައި ހިތާނީ ކޭމްޕަށް ތައްޔާރު ކުރަނީ---\nހަބަރު | ސިޔާސީ |7ޑިސެންބަރ 2017 | 1 ކޮމެންޓް\nރައީސް އަބްދުﷲ ޔާމީންގެ އަނބިކަނބަލުން ފާތުމަތު އިބްރާހީމްގެ ސަދަގާތު ފައުންޑޭޝަނުން ބާއްވާ ހިތާނީ ފެސްޓިވަލުގެ ތައްޔާރީތަކުގައި އެމްޕީއެލްގެ މުވައްޒަފުން ބައިވެރިވާން ފަށައިފިއެވެ.\nވީއެފްޕީއަށް އެނގިފައިވާ ގޮތުގައި ކޮންމެ ދުވަހަކު ވެސް ޑިއުޓީ ގަޑީގައި އެމްޕީއެލްގެ މުވައްޒަފުން ގޮސް ހިތާނީ ފެސްޓިވަލު މިއަހަރު ވެސް ބޭއްވުމަށް ހަމަޖެހިފައިވާ ރެހެންދި ސުކޫލު ތައްޔާރު ކުރުމުގައި އުޅެމުންދާތާ ހަފުތާއަކަށް ވުރެ ގިނަ ދުވަސް ވެއްޖެއެވެ.\nތަން ތައްޔާރު ކުރުމަށް ރެހެންދި ސުކޫލުގެ ތެރޭގައި އެމްޕީއެލްގެ މުވައްޒަފުން ހަރަކާތްތެރިވަމުންދާ އިރު ހިތާނީ ކޭމްޕަށް ބޭނުންވާ ބައެއް އެނދު ފަދަ ތަކެތި އެމްޕީއެލްގެ އެހެން ބައެއް ތަންތަނުގައި ވެސް ދަނީ ތައްޔާރު ކުރަމުންނެވެ.\nވީއެފްޕީން މިއަދު ސުވާލު ދެންނެވުމުން އެމްޕީއެލްގެ މީޑިއާ އޮފިޝަލު ވިދާޅުވީ ހިތާނީ ފެސްޓިވަލުގެ ތައްޔާރީތަކުގައި އެ ކޯޕަރޭޝަނުގެ މުވައްޒަފުން ބައިވެރިވަމުންދަނީ ކުންފުނީގެ ކޯޕަރޭޓް ސޯޝަލް ރެސްޕޮންސިބިލިޓީގެ ދަށުން ކަމަށެވެ.\nސަދަގާތު ފައުންޑޭޝަނުން ހިތާނީ އުފާގެ ނަމުގައި މިދިޔަ އަހަރު ވެސް ކޭމްޕު ބާއްވާފައިވެއެވެ. އެ ކޭމްޕު ކުރިއަށް ގެންދިއުމުގައި ވެސް ސަރުކާރުގެ ބައެއް ކުންފުނިތަކުން ބޮޑު އެހީތެރިކަމެއް ފޯރުކޮށްދީފައިވެއެވެ. އެ އެހީތަކުގެ ތެރޭގައި ތަން ތައްޔާރު ކުރުމާއި ކޭމްޕުގައި ބައިވެރިވި ކުދިންނަށް ހަދިޔާ ފަދަ ތަކެތި ދިނުން ހިމެނެއެވެ.\nހިތާނީ ފެސްޓިވަލު މި މަހުގެ 15 ވަނަ ދުވަހު ފަށާއިރު އެ ފެސްޓިވަލުގައި މިއަހަރު 500 ކުއްޖަކަށް ފުރުސަތު ހުޅުވާލާފައިވެއެވެ.\nރައީސްގެ އަނބިކަނބަލުން މިއަހަރު ވެސް ކަދުރު ބަހަނީ\nބަޔަކު ދިރިއުޅޭ ތަނަކަށް ފައިވާނުގައި ވަދެވަޑައިގެންނެވުމުން ފާޑު ކިޔަނީ\nވޯޓް ހޯދަން ފަސްޓްލޭޑީ މާލޭގެ ގޭގެއަށް\nޕީޕީއެމްގެ ރައީސް ކަމުގެ މަގާމަށް ފަސްޓް ލޭޑީ ފާތުމަތު ގެންނަން ޖެހޭ: ފަޒާދު\nތި ކޯޕްރޭޓު ސޯޝަލް ރެސްޕޮންސިބިލީޓީ ގެ ދަށުން އަހަރެމެންގެ ދަރިން ކޮޅު ސްކޫލަށް ގެންގޮސްްދީ ގެއަށް މަސްގަނެދީ ހަދާދޭން ތި ތާގެ މުވައްޒަފުން ފޮނުވާދޭންވީނުން...


އިންފޮމޭޝަން އެންޑް ޓެކްނޮލޮޖީ ޑިޕާޓްމަންޓް\nއިންފޮމޭޝަން ޓެކްނޮލޮޖީގެ ދާއިރާއިން ފަސްޓް ޑިގްރީއެއް ހާސިލުކޮށްފައިވުން.\nސިސްޓަމް އެނަލައިޒް ކުރުމަށް ތައްޔާރު ކުރަންޖެހޭ މުހިންމު ކަރުދާސްތައް ތައްޔާރު ކުރުމާއި، އެފަދަ ކަރުދާސްތައް އިވެލުއޭޓްކޮށް ލަފާއެރުވާއި ދިމާވާ މައްސަލަތަކުގެ ހައްލު ހުށަހެޅުމާއި މިނޫވެސް މިފަދަ ކަންކަމުގައި އެހީތެރިވެދިނުން.\nސިސްޓަމް ޑިޒައިން ކުރުމަށް ކުރަންޖެހޭ ކަންކަމާއި ތައްޔާރު ކުރަންޖެހޭ ކަރުދާސްތައް ތައްޔާރު ކުރުމުގައި އެހީތެރިވުން،\nސިސްޓަމް ފަރުމާކުރުމަށް ކުރެވިފައި ހުރި ޑިޒައިންތަކާއި ސްޓޭންޑަރޑްތަކަށް ސަމާލުކަން ދީގެން ސިސްޓަމް ފަރުމާކުރުން،\nސިސްޓަމް ޓެސްޓްކުމަށް ކުރަންޖެހޭ އެންމެހައި ކަންކަން ކުރުމާއި ޓެސްޓްގެ އަލީގައި ގެންނަން ޖެހޭ ބަދަލުތައް ގެނައުން އަދި ރެކޯޑްސް ބެލެހެއްޓުން،\nސިސްޓަމް އިމްޕްލިމެންޓް ކުރުމަށް ކުރަންޖެހޭ އެންމެހާކަންތައް ކުރުން، މީގެ ތެރޭގައި ސިސްޓަމް ހޯސްޓްކުރުމާއި މެނުއަލް ތައްޔާރު ކުރުމާއި ކަމާގުޅޭ ޓްރޭނިންގ ރާވައި ހިންގުން،\nސިސްޓަމް ބެލެހެއްޓުމަށް ކުރަންޖެހޭ އެންމެހައި ކަންކަން ކުރުން،\nމަތީގައި ބަޔާން ކުރެވިފައިވާ ކަންކަމުގެ އިތުރުން ދާއިރާައާ ގުޅުންހުރި ކުންފުންޏަށް މުހިންމު މަސައްކަތްތަކުގައި އެހީވުން އަދި ޑިޕާޓްމަންޓްގެ ފަރާތުން ރާވައި ހިންގައި ކަންކަމުގައި އެއްބާރުލުން ދިނުން.\n30 އޮކްޓޫބަރު 2014 ދުވަހުގެ 15:00 ގެކުރިން\nމިވަޒީފާއަކީ ކޮންޓްރެކްޓް އުސޫލުން 1 އަހަރު ދުވަހުގެ މުއްދަތަށް ކަނޑައަޅާފައިވާ ވަޒީފާއެކެވެ. ކޮންޓްރެކްޓް މުއްދަތުގެ ތެރޭގައި ކުންފުނިން ކަނޑައަޅާފައިވާ އުސޫލުތަކާ އެއްގޮތަށް ވަޒީފާ އަދާކޮށްފައިވާނަމަ 1 އަހަރު ހަމަވުމުން ވަޒީފާ ދާއިމީ ކުރެވޭނެއެވެ.\nމި މަޤާމަށް އެދިލައްވާ ފަރާތްތަކުން މި ކުންފުނީގެ ހެޑްއޮފީހުގެ ރިސެޕްޝަނުން ވަޒީފާއަށް އެދޭފޯމު ނެންގެވުމަށްފަހު، ފުރިހަމަކުރައްވާ ތަޢުލީމީ ސެޓްފިކެޓްތަކާއި، ޓްރާންސްކްރިޕްޓްތަކާއި، އެހެން ތަނެއްގައި ވަޒީފާ އަދާކޮށްފައިވާނަމަ އަދާކުރި ވަޒީފާއާއި މަސްއޫލިއްޔަތު އެނގޭނެ ލިޔުން، ސީ.ވީ އަދި އައި.ޑީކާޑުގެ ކޮޕީ ވަޒީފާއަށް އެދޭ ފޯމާއެކު މި ކުންފުނީގެ ހެޑްއޮފީހުގެ ރިސެޕްޝަނަށް 30 އޮކްޓޫބަރު 2014ދުވަހުގެ 15:00 ގެ ކުރިން ހުށަހެޅުއްވުން އެދެމެވެ.\nވަޒީފާއަށް އެދޭ ފޯމު މި ކުންފުނީގެ ވެބްސައިޓް www.stelco.com.mv އިންވެސް ޑައުންލޯޑް ކުރެވޭނެއެވެ. އިންޓަވިއުކުރެވޭނީ ޝޯޓްލިސްޓު ކުރެވޭ ފަރާތްތަކާއެވެ. އަދި މި ކުންފުނިން ބޭނުންވެއްޖެނަމަ މި އިޢުލާން ބާޠިލުކުރުމުގެ އިޚުތިޔާރު ލިބިގެންވެއެވެ.\nސުންގަޑި: 30 އޮކްޓޫބަރު 2014 1500


އިންޑިއާގެ ފިލްމީ ތަރި އަނގަގަދަ މިތުރު ކަންގަނާއަށް މުސްލިމުންގެ ނުރުހުމާއި ފާޑުކިއުން އަމާޒުވެއްޖެ | Sandhaanu\nއިންޑިއާގެ ފިލްމީ ތަރި އަނގަގަދަ މިތުރު ކަންގަނާއަށް މުސްލިމުންގެ ނުރުހުމާއި ފާޑުކިއުން އަމާޒުވެއްޖެ\nއިޒުރޭލުން ފަލަސްތީނަށް ދެމުންދާ އަނިޔާވެރި ހަމަލާތަކުގެ ހިމާޔަތުގައި ވާހަކަދެއްކުމުން، ހިންދީ ފިލްމީ ދުނިޔޭގެ މަޝްހޫރު އަނގަގަދަ މިތުރު ކަންގާނާއަށް ގިނަބައެއްގެ ފާޑުކިއުމާއި ނުރުހުމާއި ރުޅިވެރިކަން އިންތިހާއަށް އަމާޒުވެއްއެވެ. އަދި އޭނާއަކީ ޓެރަރިސްޓު ހަމަލާތަކަށް ހިތްވަރުދޭ ހަރުކަށި ވިސްނުމުގެ އަންހެނެއްކަން މުޅި ދުނިޔެއަށް އިތުރަށް ހާމަވެގެން ހިނގައްޖެއެވެ.\nކަންގަނާ ޓްވިޓާގައި ބޭނުން ކުރަމުން އައި ހަރުކަށި އަދި ނަފުރަތުން ފުރިގެންވާ ހަގީގަތެއް ނެތް ވާހަކަތަކުގެ ސަބަބުން ދާއިމީކޮށް އޭނާ ވަނީ މި މަހު ޓުވިޓާއިން ބޭރުކޮށްލާފައެވެ. އެ ހިތާމައާއި ހިތްދަތިކަމުގައި ހުރެ އޭނާ އިޒުރޭލުން މުސްލިމުންނަށް ދޭ ހަމަލާތަކަކީ ހަމަ ދޭންޖެހޭ ހަމަލާތަކެއްކަމަށް ބުނެ ވާހަކަދެއްކުމުން ދުނިޔޭގެ އެތައް މިލިއަން މުސްލިމުންނާއި މުސްލިމުންގެ ހައްގުގައި ތިބި އެތައް މިލިއަން ބަޔަކު މިހާރު ވަނީ ކަންގަނާއަށް ނަފުރަތުކުރަން ފަށާފައެވެ.\nކަންގަނާއަކީ އޭނާ ހިތަށް އެރި ކޮންމެ އެއްޗެއް ފިލްމީ ތަރިންނަށާއި ސިޔާސީ މީހުންނަށް ގޮވައި ހަމަނުޖެހުން އުފެދޭ ގޮތަށް ވާހަކަދައްކަމުންދާ، ހައްދު ފަހަނަޅާފައިވާ ހިންދޫންނަށް ތާއިދުކުރާ އަންހެނެކެވެ. ބައެއް މީހުން ގަބޫލުކުރާ ގޮތުގައި ކަންގަނާ ބޭނުންވަނީ ހައްދުފަހަނަޅާފައިވާ ހިންދޫންގެ މެދުގައި އެންމެ މަގުބޫލު ތަރިއަކަށް ވުމަށެވެ. އެ މަގުސަދު ހާސިލުކުރަން ޖެހެނީ މުސްލިމުންނާ ދިމާކުރުމެވެ.\nކަންގަނާ ފަހަކަށް އައިސް ކުޅުނު ގިނަ ފިލްމުތައް ނާކާމިޔާބު ވުމުގެ އިތުރަށް އޭނާ ޓުވިޓާއިން ބޭރުކޮށްލުމާއި ދާދިފަހުން އޭނާ ކޮވިޑް-19 އަށް ފައްސިވުމާ ގުޅިގެން މިދުވަސްކޮޅު އޭނާ ހުރީ ވަރަށް ބޮޑަށް މާޔޫސްވެފައެވެ.\nއައި. މެއި 16, 2021 At 2:04 ޕމ\nކަންގަނާ އަކީބޮލީވުޑަށް ވެސްހުރިބަލާވެރިކަމެށް ކަންނާއަކީ ހަށިވިއްކާ ބުލޫފިޅްމު ކުޅެ.އުޅޭފަށްކާ ރަންޑީއެއް އޭނަކިތަށްމެ ވަރަކަށް މުސްލިމުންނަށް އަމާ ޒުކޮށް ކޮއްމެ އެށްޗެށް ކިޔަސް ހިންދޫންގެ ފަރާތުން މާބޮޑު ތާއިދެށް އޮތްމީހެށް ނޫން ކަންގަނާއަކީ ރަންޑީ ބާޒާގެ ތަޅުދަނޑިއެއް.


ދެކަފި – ދިވެހި ނޫސް\nHome ⁄ ވާހަކަ ⁄ ދެކަފި\nއުމުރުން ތޭވީސް އަހަރު ވީއިރުވެސް އަހަރެން އަންހެންކުއްޖަކާއި ދިމާލަށް އިސް އުފުލާ ބަލާ ނުލަމެވެ. ނުކެރެނީއެވެ. ބުނާނެ އެއްޗެއް ވެސް ނޭނގެނީއެވެ. ބަސް މަދު މީހެއް ކަމުން އަހަރެންގެ ހިތުގައި އޮންނަ އެއްޗެއް ދުވަހަކުވެސް އެއްވެސް މީހަކަށް ނާންގަމެވެ. އަމިއްލަ މަންމައަށް ވެސް މެއެވެ. އަހަރެން ގިނަ ވަގުތުތައް ހޭދަކުރަނީ ކޮމްޕިޔުޓަރ ސްކްރީން ދޮށުގައެވެ. އުމުރުން ސޯޅަ އަހަރުން ފެށިގެން ތޭވީސް އަހަރަށް އެޅިއިރު ރަހްމަތްތެރިއެއް ނެތެވެ. ގާތް ތިމާގެ މީހުން ތިއްބަސް އެއިން އެއްވެސް މީހަކާ ވާހަކަ ނުދައްކާތާ ކިތަންމެ އަހަރެކެވެ. ލޯބިވެރިޔެއް ނެތެވެ. ހާސިލް ކުރެވުނު އިލްމެއް ނެތެވެ. ދިރިއުޅުން މަތިން ފޫހިވެ މި އެކަނިވެރި ހަޔާތް ނިމުމަކަށް ގެންނަން އަހަރެން ގަސްތުކުރީމެވެ. އެހެން ކަމުން ސޯޝަލް އެންޒައިޓީ އޭ ކިޔާ ބައްޔަކަށް ދީފައި ހުރި ބޭސް ފުޅި އެއްފަހަރާ ހުސްކޮށްލަން ރޭވީމެވެ. ނަސީބު ދިމާ ކުރި ގޮތުން އަހަރެން ޖެއްސި ހުރިހާ ވައްތަރެއް އެއްބަނޑު އެއްބަފާ ބޭބެއަށް ފެނުނެެއެވެ. ވަގުތުން ހޮޑު ލައްވާ އެ ނުރައްކަލުން އަހަރެން ސަލާމަތް ކުރިއެވެ. އެހިނދު މި ކުރެވުނީ ކިހާ ބޮޑު ފާފައެއްކަން ރެޔަކާލިއެވެ. ހިތަށް ބިރުވެރިކަން ވަދެ ލޯ ކަރުނުން ފޯވިއެވެ. ދޮންބެއަށް ވެސް ހުރީ ރޮވިފައެވެ. އެދުވަހު ދެބެން ހިތް ފުރާ ރުއީމެވެ.\nއެދުވަހަށް ފަހު އަަހަރެންގެ ހަޔާތް ބަދަލުކުރަން ވިސްނީމެވެ. ކޮމްޕިޔުޓަރު ދޮށުން ދުރުވެ ކަސްރަތު ކުރަން ފެއްޓީމެވެ. އަނަރޫފަވެފައި ހުރި ހަށިގަނޑު ބިޔަވިއެވެ. ގައިގައި މަސްޖަހާ ކުރިން ހުދުވެފައި ހުރި ހަންގަނޑަށް އަލުން ކުލަ ގެނުވީމެވެ. ދިގުވެފައި ހުރި އިސްތަށިގަނޑު ކޮށާލާ ތުނބުޅި އެއްވަރުކޮށްލީމެވެ. ދޮންބެގެ އިރުޝާދުގެ ދަށުން އަަހަރެން ކޮލެޖަށް ވަނީ އައިޓީ ދާއިރާއިން ކުރިއަށް ދާން އަޒުމު ކަނޑައަޅައިންގެންނެވެ. ނަމަވެސް ކަންތައްތައް ސަތޭކައަކުން ސުމަކަށް ދިިޔައީ ހީވެސް ނުކުރާހާ އަވަހަށެވެ.\nކޮލެޖުން އަހަރެންނަށް އެކި ކުދިން ދިމާވިއެވެ. އެއްވެސް މީހަކާ ހަތަރު ކަޅި ހަމަ ކުރާކަށް ނުކެރެއެވެ. މީހުން ދިމާ ކޮށްފާނެތީއެވެ. އަހަރެންނާއި ދިމާލަށް ރަނޑޭ ބުނެފާނެތީއެވެ. ކުރިންވެސް ތިމާގެ ކުއްޖެއް އެހެން މަޖަލަކަށް ބުނި ފަހުން އަހަރެންގެ ދުލުގައި ތަޅު އެޅުވުނު ކަހަލައެވެ. އަމިއްލަ އަޑު މަތިން ފޫހިވެ ސިފަ މަތިން ވެސް ފޫހިވިއެވެ. އެހެން ރާއްޖެ ކުދިންނަށް ވުރެ އަހަރެން ދޮނެވެ. އިސްކޮޅުން ދިގުވެފައި ލޮލުގައި ހުންނަނީ މަޑު މުށި ކުލައިގެ ކަޅިއެކެވެ. ބޭރު މީހަކާ ވައްތަރޭ ކުރިންވެސް ދައްތަމެން ކިޔައެވެ. ތަޢުރީފަކަށް ވުރެ ބޮޑަށް އަހަރެން އެކަން ނަގައިގަތީ މަލާމާތެއްގެ ގޮތުގައެވެ.\nކޮލެޖުގެ ދުވަސްތައް ގުނަމުން ދިޔައިރު އަހަރެންގެ ރަހްމަތްތެރިއެއް ނެތެވެ. އަބަދުވެސް ކިލާހުން އެންމެ މަތީ މާރކްސް ގެންނަނީ އަހަރެންނެވެ. އެއީ އަހަރެންނަށް ލިބުނު ކުޑަ އުފަލެކެވެ. އެކަމާ އެހެން ކުދިންގެ ފަރާތުން ސާބަސް ވެސް ލިބެއެވެ. ނަމަވެސް އިސްވެ އެމީހުނާއި ވާހަކަ ދައްކަން އަހަރެން އަދިވެސް ޖެހިލުންވެއެވެ. އަނގަ ހުޅުވާލާއިރަށް އެމީހުން ދެކޭ ގޮތް ތަފާތު ވެއްޖިއްޔާ ވަންނާނީ ކޮންތާކަށް ހެއްޔެވެ؟ މުޅި މީހާ ދަލުން ފޯވެ އަޑު ވެސް ނުނިކުމެވެ. މިކަމާ ނުވިސްނާ ދުވަހެއް ނުދާނެއެވެ.\nފުރަތަމަ ހަތަރު ކަޅި ހަމަކޮށްލެވުނު އިންސާނާއަކީ ލީނާއެވެ. އޭނާގެ ހިނިތުންވުމުގައި ދަމާ ބާރެއް ހުރި ކަހަލައެވެ. އޭނާގެ ލޮލުގައި ވިދުމެއް ހުއްޓެވެ. އެއީ އަލަށް ދެވަނަ ސެމެސްޓަރަށް ގުޅުނު ކުއްޖެއްކަން އިނގުނީ ކައިރީގައި އިން ފިރިހެން ކުއްޖާގެ ގާތުންނެވެ. ލީނާއަކީ ކިލާހުގައި އެންމެ އަނގަ ގަދަ ކުއްޖާއެވެ. ދިމާ ނުކުރާ މީހެއް، ޒުވާބު ނުކުރާ ނުކުތާއެއް ނުދާނެއެވެ. ޓީޗަަރުގެ ރަޢުޔަށް ވެސް ފާޑު ކިޔާނެއެވެ. އޭނާއަކީ އަހަރެންގެ ދިމާ އިދިކޮޅެވެ. އަދި އެކަހަލަ މީހަކާއި އަހަރެން އަރަފޯދިގެން ނުވާ ކަމަށް ވިސްނީމެވެ. ކިތަންމެ ރީއްޗަކަސް އަހަރެން ގަޔާވާ ކަހަލަ ސިފައެއް ލީނާ ގައިގައި ނެތް ކަމަށް ނިންމީމެވެ. ސިކުނޑިން އެހެން ނިންމި ކަމުގައި ވިޔަސް ހިތް ބުނަމުން ދިޔައީ އެހެން ވާހަކައެކެވެ. ކުރި ފަޅަމުން ދިޔައީ ކުރިން އަހަރެން ތަޖުރިބާކުރި އިހްސާސެއް ނޫނެވެ. އެ އިހްސާސްތަކަށް ދޭނެ ނަމެއް ނޭނގި ހުއްޓާ އިސްވެ ވާހަކަ ދެއްކީ ލީނާއެވެ.\nވާހަކަ ދެއްކީ ފޯނުންނެވެ. އަހަރެންގެ ނަންބަރު ހޯދީ ކިހިނެތް ކަމެއް ނޭނގެއެވެ. ލިޔާނެ އެއްޗެއް ނޭނގި ހުއްޓާ އަނެއްކާވެސް ލީނާގެ އިތުރު މެސެޖެއް އައެވެ. ލީނާގެ ބަސްތައް ފަށުވިއެވެ. އިނގިރޭސިން ލިޔުނު ކަމުގައި ވިޔަސް ލީނާއަކީ ދިވެއްސަށް ވެސް ކުޅަދާނަ ރިހި ދުލެއްކަން އޮތީ ސާބިތުވެފައެވެ. ވަރަށް ވިސްނުމަށް ފަހު އަހަރެން ލީނާގެ ސުވާލަށް ޖަވާބު ދިނީމެވެ. އާއެކެވެ. ކޮލެޖު ނިންމާފައި އައިސް ކްރީމް ބޯން ދާނަމެވެ.\nއެދުވަހު ކަޅު ގަމީހެއް ލައިގެން ފުރަތަމަ ފަހަރަށް ލޯގަނޑު މަތީގައި އަޅާފައި އޮތް ފޮތިގަނޑު ކަހާލީމެވެ. އަމިއްލަ ސޫރައަށް މިހާ ގިނަ އިރު ވަންދެން ބެލުނު ދުވަހެއް ހަނދާނެއް ނެތެވެ. ބޮލުގައި އަތުން ފުނާ އަޅާލުމަށް ފަހު ގަޔަށް ސެންޓު ބުރުވާލީމެވެ. ކުޑަ ހިނިތުންވުމެއް ތުންފަތުގައި ކުޅެލިއެވެ. ކޮލަށް ވާން އެރި ކަހަލައެވެ. މީގެ ކުރިން ހިނިތުންވި ދުވަހެއް ހަނދާނެއް ނެތެވެ. މިހާ އުފާވި ދުވަހެއް ވެސް ހަނދާނެއް ނުވެއެވެ.\nކޮލެޖު ނިންމާފައި ލީނާ އަހަރެންނަށް އިންތިޒާރު ކުރިއެވެ. ލީނާ ލައިގެން ހުރީ އަތް ކުރު ޓީޝާޓަކާއި ޖިންސެކެވެ. އޭނާގެ އޮޅަލި ހަންގަނޑު އަވީގައި ވިދާލިއެވެ. އިސްތަށިގަނޑުގެ އޮފުކަން އިނގުނީ އައްސާފައި އޮތް ރަބަރު ނައްޓާލާ އިސްތަށިގަނޑު ރޫޅާލުމުންނެވެ. އެއްބުމަ އަރުވާލަމުން ލީނާ އަހަރެންގެ ކޮނޑުގައި ޖަހާލިއެވެ. ބަލަހައްޓައިގެން އާގަމަ ވެފައި ހުއްޓާ އަހަރެންގެ އަތުގައި ހިފައިގެން ހިނގައިގަތެވެ. އެވީ ފަނަރަ މިނެޓު ތެރޭގައި ލީނާ ކިތަންމެ ވާހަކައެއް ދެއްކިއެވެ. ހީވަނީ ދެމީހުންނަކީ ކުރީގެ ގާތް ރަހްމަތްތެރިންހެނެވެ. ލީނާ އަކީ ބޮޑާ ކަމާއި ދެއްކުންތެރިކަން ދަންނަ މީހެއް ނޫނެވެ. އޭނާގެ ހަރަކާތްތަކުގައި ދުރު ކަމެއް ނެތެވެ. އައިސްކްރީމް ގަނެދިނީ ވެސް އޭނާއެވެ. އަހަރެން ވާހަކަ ނުދެއްކިއަސް އޭނާގެ ފަރުވާލެތް ނެތެވެ. ދެމީހުނަށް ވާވަރަށް އޭނާ ވާހަކަ ދައްކަމުން ދިޔައީ ފޫހި ކަމެއް ނެތިއެވެ.\nއައިސްކްރީމް ގަނެގެން ޕާކްއަކާއި ހިސާބަށް އާދެވުނުއިރު އަހަރެންގެ ހިތްވަނީ ލީނާއަށް ހިބައިން ދެވިފައެެވެ. އެއްފަަހަރުވެސް ލީނާ އަހަރެންގެ އަތުން ދޫ ނުކޮށްލައެވެ. އަތުން ދާ ހިއްލިއިރުވެސް ލީނާ ދެނަހުރިކަމަށް ވެސް ނަހަދައެވެ. ލީނާ ދައްކަމުން ދިޔައީ އޭނާގެ ސުކޫލު ދައުރުގައި ކޮމްޕިޔުޓަރެއް ހަލާކުކޮށްލި ވާހަކައެވެ. ފުރަތަމަ ފަހަރަށް އަހަރެން އެއްޗެކޭ ބުނީމެވެ. ހެވިފައެވެ. ލީނާގެ ދެލޯ ބޮޑުވިއެވެ. އެއްޗެކޭ ނުބުނެ ބަލަން އިން ގޮތުން އަހަރެންގެ ހިތަށް ބިރުވެރިކަން ވަނެވެ. އަނެއްކާ އަހަރެންގެ އަޑު އިވިފައި ލީނާ ދެކޭ ގޮތް ތަފާތު ވީ ހެއްޔެވެ؟\n“ކިހާ ރީތި ރައިހާން ސްމައިލް ކުރީމަ.. ރައިހާންގެ އަޑުވެސް އެހާ ރީތި..”\nލީނާގެ ތަޢުރީފުން އަހަރެންގެ އިސްޖެހުނެއެވެ. ދުވަހަކުވެސް މީހަކު ނުބުނާ އެ ލަފުޒުތަކުން ހިތް ފޮޅުނެއެވެ. ލީނާ އަހަރެންގެ އިސްތަށިގަނޑާއި ކުޅެލިއެވެ. އޭނާގެ މޫނުގައި ވަނީ ލޯބިކަން އަހަރެން ދެނެގަތީމެވެ.\nއެދުވަހު ދެމީހުން ގެޔަށް ދިޔައީ އަނެއްކާ ބައްދަލުވުމަށް ވަޢުދުކޮށްގެންނެވެ. އެ ހަފްތާ ލީނާ ކޮލެޖަށް އަންނަ ލެތް މަދުވިއެވެ. ކޮންމެ ދުވަހަކު އަހަރެންގެ ދެލޯ ހޯދީ އޭނާއެވެ. ފޯނަކަށް މެސެޖެއް ވެސް ނާދެއެވެ. އަދި ލީނާ މެސެޖު ނުކުރަނީސް އިސްވެ މެސެޖު ކުރާކަށް ނުކެރެއެވެ.\nދުވަސްތައް ފާއިތުވަމުން ގޮސް ދެހަފްތާ ވެއްޖެއެވެ. އަަހަރެން އެދުވަހު ވެސް ކޮލެޖަށް ދިޔައީ ލީނާ ފެންނާނެ ކަމުގެ އުއްމީދުގައެވެ. ނަސީބު ކަން ދިމާ ކުރި ގޮތުން ލީނާ ކިލާހަކަށް ނާދެއެވެ. އެދުވަހު ކެތްތެރިކަން ކޮޅުން ލައިގެން ލީނާއަށް މެސެޖެއް ފޮނުވާލީމެވެ. ސިކުންތެއް ވެސް ނުވާނެއެވެ. ލީނާގެ މެސެޖެއް އައެވެ. ބައްދަލު ކުރަން ބޭނުންވާ ވާހަކަ އޮތުމުން އަހަރެންގެ ހިތް ބާރަކަށް ތެޅިލިއެވެ.\nދެމީހުން ބައްދަލުކުރީ ވިލިގިލީގެ ތުޑިމަތިންނެވެ. ފުރިހަމަ ހަނދެއް ފަޒާގައި ރަނިކަން ކުރަމުން ދިޔައެވެ. ތުޑިމަތިން ފެންނަނީ އަތާއި އަތް ޖޯޑުކޮށްގެން ތިބި ލޯބިވެރިންނެވެ. އެކަކު އަނެކަކަށް ލޯބީގެ ބަސްތައް ބުނެ ހީ ސަމާސާ ކުރަމުން ދިޔަ ލޯބިވެރިންނެވެ. އަހަރެންވެސް ބޭނުންވީ އެބައިގަނޑުގެ ތެރެއިން މީހަކަށް ވާށެވެ. ލޯބި ދޭނެ އަދި ލޯބި ލިބިގަންނާނެ މީހެއް ކައިރީގައި ހުންނާށެވެ.\nލީނާގެ ޖާދުވީ އަޑަށް އަހަރެން ފަހަތަށް ބަލާލީމެވެ. އަތް ދިގު ހެދުމެއް ލައިގެން ލީނާ ހުރީ ފާޑަކަށެވެ. މިއަދު އެ ފުޅާ ހިނިތުންވުމެއް މޫނަކު ނެތެވެ. ދެލޯ ވަޅުވަދެފައި ހުރިއިރު ތުންފަތް ވަނީ ހިކިފައެވެ. ހީވަނީ ދުވަހަކު ފެން ތިއްކެއް ނުބޮއި ކާ އެއްޗެއް ބަނޑަށް ނުލާ ހުރިހެނެވެ. އަހަރެން ވަގުތުން ކަންބޮޑު ވިއެވެ. އޭނާގެ ގާތަށް ލެފެމުން އަތުގައި ހިފާލީމެވެ.\n“އަހަރެން ވަރަށް ބޮޑު ވާހަކަ އެއް ބުނަން ބޭނުން..”\nލީނާ ދެއްކި ހުރިހާ ވާހަކައެއް ވެސް އަހަރެން އިނީ ކަނުލާ އަޑު އަހާށެވެ. ލީނާ ކިޔައިދިނީ އޭނާގެ މާޒީއެވެ. އޭނާގެ ކުރީގެ ލޯބިވެރިޔާގެ ވާހަކައެވެ. އަދި އެއީ މީހަކާ އިދެގެން ހުރި މީހެކޭ ވެސް އޭނާ ބުންޏެވެ. ލީނާގެ ވާހަކަތަކުން އޭނާއާއި ގުޅުން ކަނޑާލީ މިއަދުކަން އިނގުނެއެވެ. އަހަރެން އަނެއްކާވެސް ލީނާގެ އަތުގައި ހިފާލީމެވެ. އެއްޗެކޭ ނުބުންޏަސް އަހަރެން ލީނާއާއި އެކު ވާނެކަން އެންގުމަށެވެ. ލީނާގެ މާޒީ އަހަރެންނަކަށް މުހިންމެއް ނޫނެވެ. ލީނާ އެރޭ ފުރަތަމަ ފަހަރަށް ހިނިތުންވެލިއެެވެ. އަދި އިހުނަށް ވުރެ ގާތަށް ޖެހިލަމުން އަހަރެންގެ ކޮލުގައި ބޮސްދިނެވެ. އެރޭ ވީ ކިހިނެތް ކަމެއް ނޭނގެއެވެ. އަހަރެންގެ ހަށިގަނޑުގެ އެންމެ ފުނުގައި ނިދާފައިވާ ފިރިހެންވަންތަކަން ހޭލިކަހަލައެވެ. އެރޭ ގެޔަށް ދިޔައީ ލީނާގެ ހިކިފައިވާ ތުންފަތް ރަނގަޅަށް ތެންމާލާފައެވެ.\nއެދުވަހަށް ފަހު ދެމީހުންގެ ލައިލާ މަޖުނޫ ވާހަކަ ފެށުނީއެވެ. ލީނާ ގުޅާ ކޮންމެ ފަހަރަކު އަހަރެން އޭނާ ގާތަށް ދަމެވެ. ބުނާ ކޮންމެ އެއްޗެއް ގެނެސް ދެމެވެ. އަަަބަދުވެސް އިސްކަން ދެނީ އޭނާއަށެވެ. ކިޔެވުން ނިމި ވަޒީފާއަކަށް ވެސް އަހަރެން ވަނީމެވެ. ކޮންމެ ދުވަހަކު ވަޒީފާ ނިންމާފައި އަހަރެން ދަނީ ލީނާގެ ގެޔަށެވެ. ލީނާގެ މައިންބަފައިން ވަނީ އޭނާ ކުޑައިރު ވަރިވެފައެވެ. ލީނާ އުޅެނީ އޭނާގެ ބައްޕައާއި އެކުއެވެ. އޭނާގެ ބައްޕައަކީ ވިޔަފާރިވެރިއެއްކަމުން ދުވަހަކު ގޭގައި ނުހުރެއެވެ. ލީނާ ބުނި ގޮތުަގައި މަހަކު އެއްފަހަރު ބައްޕަ މާލެއަށް އާދެއެވެ. ނަމަވެސް އަދި އޭނާގެ ބައްޕަ އަހަރެން ނުދެކެމެވެ.\nލީނާއަށް ކައްކައި ކާންވެސް ދިނީމެވެ. އޭނާގެ އިސްތަށިގަނޑުގައި ފުނާ އަޅާ އޭނާ ބަލިވީމާ ބޭސް ވެސް ދިނީމެވެ. ލީނާގެ ޝަކުވާތައް އަޑުއަހާ އޭނާގެ އުފަލާއި ހިތާމައިގައި ބައިވެރިވީމެވެ. އަހަރެންގެ މަންމަ ނިޔާވި ދުވަހު އެންމެ ގާތުގައި ހުރީ ލީނާއެވެ. އަދި އޭނާގެ ކޮއްކޮ ވިހެއި ދުވަހުވެސް އަހަރެން ހުރީ އޭނާގެ އެންމެ ގާތުގައެވެ. ދުވަސްތައް ކަޑައްތުކުރަމުން ގޮސް އަހަރެން ބޭނުންވި ވަރަށް ފައިސާ އެއްވިއެެވެ. ކައިވެނި ކުރަން ގަސްދުކޮށްގެން އެ ވާހަކަ ދައްކަން އަހަރެން ލީނާ ގެޔަށް ދިޔައީމެވެ. ނަމަވެސް އެދުވަހު އަަހަރެންނަށް ފެނުނީ ވަރަށް ތަފާތު މަންޒަރެކެެވެ.\nރާޔާގެ ވާހަކަތައް ހާދަ ރީއްޗޭ، ފޫހިކަމެއްނެތި ކިޔާލެވޭ، ރާޔާގެ ބިރުވެރި ވާހަކަ އަކަށް ވ އިންތިޒާރު ކުރަން އިފް އިޓްސް ޕޮސިބްލް، ތެންކްސް ފޯ އޯލް ދަ ލަވްލީ ސްޓޯރީސް ރާޔާ ?\nވަރަށް ހިތްގައިމު، ވަރަށް ރިލޭޓެބްލް ، މީގައުޅޭ ފިރިހެން ކުއްޖަކީ އަހަރެން ކަމުގެ ވެދާނެ ހެހެ\nރިލޭޓް ކުރެވިއްޖިއްޔާ ރަނގަޅު. އެއީ މަޤްސަދަކީ.. ހެހެހެ\nVery skillful. A wonderful story. Keep it up.\nMI liyuntheriyaage hunaru eba huri. Upload vaaleh lahee. Waiting for the second part


މަޢާފް (ފަސްވަނަ ބައި) – Esfiya – Dhivehi Vaahaka Site\nމަޢާފް (ފަސްވަނަ ބައި)\n- by Dhonthy - 32- November 25, 2019\nހެނދުނުގެ ނާސްތާ ނިންމާލުމަށްފަހު އޮފީހަށް ދާން ތައްޔާރުވުމަށްޓަކައި ޒައިން ކޮޓަރިއަށްވަނެވެ. ވިލުނޫކުލައިގެ އަތްދިގު ގަމީހަކާއިއެއްކޮށް އެންމެ ޒަމާނީ ކަޅު ފަޓްލޫނުގައި ބެގީ ޖަހައިލައިގެން ހުރިއިރު ޒައިދްއާއި އެއްވެސް ތަފާތެއް ނެތެވެ. އުމުރުން އެންމެ ތިރީސް ހަތަރު އަހަރަކަސް ޒައިން ހުންނަގޮތުން ފެންނަ މީހަކަށް ހީކުރެވޭނީ ޒައިންއަކީ ވިހި ތިރީސްއަހަރުގެ ޒުވާނެއްހެނެވެ. މިއަދުވެސް ގިނަބަޔަކު ޒައިން އަކީ ތިރީސްހަތަރު އަހަރުގެ ޒުވާނެކޭ ބުނުމުން ޤަބޫލެއް ނުކުރެއެވެ. ހަމީދާއަކީ ޒައިންގެ މަންމަ ކަމަށްވެސް ގިނަބަޔަކު ޤަބޫލެއްނުކުރެއެވެ. ޙަޤީޤަތަކީވެސް އެއީއެވެ. ޒައިންއަކީ ހަމީދާގެ ދަރިއެއްނޫނެވެ. ހަމީދާގެ ދަރިއަކަށް ޒައިން ނުވާއިރު ހަމީދާއަށް ޒައިން ލިބުނީ ކިހިނެތް ހެއްޔެވެ؟ މިޒަމާނުގައި އަމިއްލަ ދަރި ނޫން އެހެން މީހެއްގެ ދަރިއަކު ބަލަން ވެއްޖެއްޔާމުން އެ ދަރިއަކަށް ކޮންމެވެސް އަނިޔާއެއް ނޫނީ ގޯނާއެއް ކުރާނެއެއްނޫންހެއްޔެވެ؟ ނަމަވެސް ހަމީދާ މިހާ ލޯބިން ޒައިން ބަލައި ބޮޑުކުރީ ކިހިނެތްވެގެން ހެއްޔެވެ؟ އަނެއްކާ ހަމީދާއާއި އަސްމާ އާއި ދެމެދު ލޭގެ ގުޅުމެއް އޮންނަނީ ބާވައެވެ؟ ހައްތަހާވެސް ޖަވާބު ނޭނގޭ ސުވާލުތަކެވެ. ނަމަވެސް ދުނިޔޭގައި ތާއަބަދު މިކަން މިގޮތަކަށް ނޯންނާއެއްނޫންހެއްޔެވެ؟ ކޮންމެވެސް އެއްދުވަހަކުން މި ސުވާލުތަކުގެ ޖަވާބުވެސް ލިބިދާނެތާއެވެ.\nއޮފީހަށްވަދެ ފިންގާ ޖެހުމަށްފަހު ޒައިން އޭނާގެ ކެބިންއަށްވަދެ އޭނާއާއި ޙަވާލުކޮށްފައި ހުރި މަސައްކަތްތައް ކުރަން ފެށިއެވެ. ގޮނޑީގައި އިށީނދެ ކޮމްޕިއުޓަރުގެ ސްކްރީނަށް އޭނާގެ މުޅި ނަޒަރުހުސްކޮށްލިއެވެ. ފަރިތަކަމާއިއެކު މައިކްރޮސޮފްޓް ވޯޑުގައި ރިޕޯޓެއް ލިޔަމުން ޒައިން ގެންދިޔައިރު ޙައިރާންވާހާވެއެވެ. ކީބޯޑަށް ބެލުމެއްވެސް ނެތި ފަރިތަކަމާއިއެކު ދިވެހި ޓައިޕްކުރަމުން ޒައިން ގެންދިޔައެވެ. ޒައިން ކުރަން އިން މަސައްކަތް ހުއްޓުމަކަށް އައީ އޭނާގެ ފޯނު ރިންގުވާއަޑު އިވުމުންނެވެ. “ހަލޯ މަންމާ!” ފޯނު ނަގައި ކަންފަތުގައި ޖައްސައިލަމުން ޒައިން ބުންޏެވެ. “ދަރިފުޅު. ދަރިފުޅު ބުރޭކަށް އަންނައިރު ޕެނެޑޯލް ކާޑެއް ގަނެގެން އަންނައްޗޭ އިނގެ! ވަރަށް ބޮޑަށް ބޮލުގަ ރިއްސާތީ މިއުޅެނީ.” ހަމީދާ އެހެން ބުނުމުން ޒައިން ލައްބައޭ ބުނެ ފޯނު ކަނޑައިލިއެވެ. ހަމީދާގެ އަޑުގައި ކޮންމެވެސްވަރަކަށް ވަރުބަލިކަން އެކުލެވިފައިވިއެވެ. ނަމަވެސް ޒައިންއަށް އެކަން ފާހަގަވިހެނެއް ހިޔެއްނުވެއެވެ. އެއަށްވުރެ ބޮޑަށް އޭނާއަށް ސަމާލުކަންދެވިފައިވީ ކޮމްޕިއުޓަރުގެ ސްކްރީނަށެވެ. ޒައިން ރިޕޯޓް ލިޔެ ނިމުމުން މުޅި ރިޕޯޓް އެއްކޮށް ޕީޑީއެފް ކުރުމަށްފަހު މައިކްރޮސޮފްޓް ވޯޑް ކްލޯސްކޮށްލިއެވެ. އަދި އެއަށްފަހު ވައިބަރ އަށް ވަނީ މާގިނައިން ވައިބަރ ނޮޓިފިކޭޝަން އަންނަން ފެށުމުންނެވެ. އެކި އެކި މީސްމީހުންގެ މެސެޖްތައް ފުލުފުލުން އަންނަމުން ދިޔައެވެ. ޒައިންގެ ރައްޓެހިން މި ރާއްޖޭގައިވެސް ނުލާހިކު ގިނައެވެ. ރާއްޖޭގެ އެކި ކަންކޮޅުތަކުން ޒައިން އަށް ރައްޓެހިން ލިބިފައިވަނީ އޭނާ ކުރަމުންދާ ބުރަ މަސައްކަތުގެ ސަބަބުންނެވެ. އެހެން ގޮތަކަށް ބުނަނީނަމަ ޒައިންއަކީ މުޅި ރާއްޖެއަށް މަޝްހޫރު މީހެކެވެ.\nމެސެޖުތަކަށް ރިޕްލައި ކުރުމަށްފަހު ޒައިން ވައިބާ ކޮލޯސްކޮށްލިއެވެ. އަދި ގެއަށް ދާން ހިނގައިގަތީ ބްރޭކްގަޑި ޖެހުމުންނެވެ. ހަމީދާ ބުނިފަދައިން ކައިރީގައި ހުރި ފިހާރައަކުން ޕެނެޑޯލް ކާޑެއް ގަނެގެން ޒައިން ގެއަށް ދާން ހިނގައިގަތެވެ. “މަންމާ!” ގެއަށް ވަދެފައި ދޮރު ލައްޕައިލަމުން ޒައިން ހަމީދާއަށް ގޮވައިލިއެވެ. އެއްވެސް އަޑެއްބަޑެއް ނީވުމުން ހަމީދާ ވާނީ ކޮޓަރީގައޭ ހިތައި ޒައިން ހަމީދާގެ ކޮޓަރިއާއި ދިމާލަށް މަޑު ފިޔަވަޅުތަކެއްގައި ހިނގައިގަތެވެ. “މަންމާ!” ކޮޓަރީގެ ދޮރު ކުޑަކޮށް ހުޅުވައިލައި އެތެރެއަށް ބޯދިއްކޮށްލަމުން ޒައިން މަޑުމަޑުން ހަމީދާއަށް ގޮވައިލިއެވެ. އޭރު އަރާމު ނިންޖަކުން ހަމީދާ ނިދައިލައިފައި އޮތެވެ. އެއީ ޒައިންއަށް ހީވި ހީވުމެއްކަން އޭނާއަށް ރޭކާނުލައެވެ. ޒައިން މަޑުމަޑުން އެތެރެއަށްވަދެ ކޮޓަރީގައި ހުރި މޭޒުމަތީގައި ބޭސްކާޑު ބާއްވައިފައި ކޮޓަރިން ނުކުތެވެ. އަދި ބަދިގެއަށްވަނީ ކޮންމެވެސް އެއްޗެއް ކައިލުމުގެ ނިޔަތުގައެވެ. ބަދިގެއަށް ވަދެވުނުތަނާ މެންދުރު ނަމާދަށް ބަންގި ގޮވުމުން ޒައިން ބޭނުންވީ މިސްކިތަށްގޮސް ނަމާދުކޮށްލައިގެން އައިސް ކާށެވެ. އެހެންކަމުން ޒައިން ގެއިން ނުކުތީ ހަމީދާ އޮތް ޙާލެއް އެނގުމެއްނެތިއެވެ.\n“ހައެ އޯ މެރި ޖާން ނަހޯ ޕަރެޝާން.. ބިނަ ތޭރަ މޭރަ ސަރްނާ ނަހީ.. ވޭ މައްޔާ ތޭރީ ޚޭރް.. ހޯވޭ ޗާރޯ ޕޭރް.. ޝާލާ ހޯރް ކުޖް މަނގްދާ ނަހީ…” މެންދުރު ނަމާދުން ފައިބައިގެން އާރިޝް ކޮޓަރިން ނުކުތީ ލަވައެއް ކިޔަމުންނެވެ. ގަމީހުގެ އަތުކުރިއޮޅަމުން އާރިޝް ކާކޮޓަރިއަށްވަދެ މޭޒުކައިރީގައި އިށީނެވެ. އޭރު މޭޒުމަތީގައި ހުރި ތެލިތަކުގެ މަތި ނެގިތަނުން އާރިޝްގެ އަނގައިން ކުޅުދިޔާވާން ފެށިއެވެ. ބާސްމަތީ ބަތާއި ޑެވިލްޑް ޗިކެން ހުރުމުން އާރިޝް އަވަހަށް ތައްޓެއް ހިފައިގެން އައިސް ކާން އިށީނެވެ. ހިތް ފުރޭވަރަށް ކެވުމުން އާރިޝް ތެދުވެ ތަށި ދޮވެލައިފައި ހޯލްޑަރުގައި ތަށި ބެހެއްޓިއެވެ. ފްރިޖުން ފިނި ފެންފުޅިއެއް ނަގައިގެން އޭގެން ފެންފޮދެއް ބޮއެލުމަށްފަހު އާރިޝް ކާކޮޓަރިން ނުކުތީ އޭނާ މިއަދު ދާން ހަމަޖެހިފައި އޮތް މަންޒިލަށް ދިއުމަށްޓަކައެވެ.\nސިނަމާލެ ބްރިޖް މަތިން ރަތްކުލައިގެ ފެރާރީ ކާރެއް ދަތުރުކުރަމުން ދިޔައެވެ. ކާރުގެ ޑްރައިވަރު ކާރު ދުއްވަމުން ދިޔައިރު ކުރީ ސީޓުގައި އާރިޝް ހަމަޖެހިލައިގެން ބޭރުން ފެންނަމުން ދިޔަ މަންޒަރުތަކަށް ބަލަން އިނެވެ. މިނިވަން ކަމާއިއެކު އުޑުމަތީ ދޫނިތައް އުދުހެމުން ދިޔަ މަންޒަރު ބަލަހައްޓައިގެން އާރިޝް އަށް އިނދެވުނެވެ. އޭނާ އެހެން އިންއިރު މާޒީވި ދުވަހެއްގެ މަތިން ހަނދާންވިއެވެ.\nކުޑަކުޑަ އާރިޝް ގޭގެ ބަގީޗާ ތެރޭގައި ދުވަމުން ދިޔައެވެ. ކުލަކުލައިގެ މާތަކުގެ ތެރޭގައި އާރިޝް ދުވަމުން ދިޔައިރު އެ މޫނުމަތީގައިވާ މައުސޫމްކަންފެނި ކޮންމެމީހެއްގެވެސް ހިތް ލޯބިން ބަންޑުންވާވަރުވާނެއެވެ. އާރިޝްގެ ފަހަތުން އަސްމާވެސް ދުވަމުން ދިޔައެވެ. މުޅި އެ ސަރަހައްދުގައި ގުގުމައިލައިފައިވަނީ އެ ދެމައިންގެ ހުނުމުގެ އަޑެވެ. “މިއޮތީ އަތުލެވިފަ. ދެން ދުލެއް ނުކުރެވޭނެ އިނގެ.” ފަހަތުން ދުވަމުން އައިސް އާރިޝް ނަގައި އުރައިލަމުން އަސްމާ ބުންޏެވެ. އަދި އާރިޝްގެ ކަރުގައި ކުޑަކޮށް ކޮށްޓައިލިއެވެ. އެއާއިއެކު އިވިގެން ދިޔައީ އާރިޝްގެ ޅައަޑުން ހީލި އަޑެވެ. ދެމައިން ސަކަރާތް ޖަހަން ތިއްބައި ހުއްޓައިލަން ޖެހުނީ ގޭގެ ބޮޑު ގޭޓު ހުޅުވުނު އަޑު އިވުމުންނެވެ. ގޭޓުން ވަތް ޒައިދް ފެނުމުން އާރިޝް އަވަހަށް ޒައިދް ގާތަށް ދާން އަސްމާގެ އަތުތެރެއިން ދެމިގަތެވެ. ޒައިދް ކުރުފައިމައްޗަށް ތިރިވެ އަތްދިއްކޮށްލުމުން އާރިޝް ދުވެލައިފައި އައިސް ޒައިދް ގައިގައި ބައްދައިގަތެވެ. “ބައްޕި.. ކޮބާ އާއްކޮގެ ދޫނި؟” ޒައިދްގެ ގަޔާއި ދުރުވެލަމުން އާރިޝް ސުވާލުކުރިއެވެ. “އަމް.. ދޫނި އަންނާނެ އިރުކޮޅަކުން. ދޭބަލަ މަންމަ ކައިރިއަށް. ބައްޕަ އަންނާނަން ދޫނި ފެނޭތޯ ބަލާލާފަ.” ޒައިދް އެހެން ބުނުމުން އާރިޝް ‘ޔޭ’ އޭ ކިިޔައި އަސްމާ އިން ބެންޗާއި ދިމާލަށް ދުއްވައިގަތެވެ. “ދަރިފުޅު ބަލައިގެން…” އަސްމާއަށް އާރިޝް ގައިގައި ހިފެހެއްޓުނީ ހަމަ ކިރިޔާއެވެ. “މަންމަ އަބަދުވެސް ބުނަމެއްނު ތަންކޮޅެއް މަޑުން އުޅޭށޭދޯ.. ދެންމެވެސް ކިރިޔާނުން ވެއްޓި ބޯނުފެޅުނީ. ދެން އާދޭ މިތާ ތިއްތިކޮށް އިށީނދެލައިގެން އިންނަން. ބައްޕަ އަންނާނެއްނު އާއްކޮގެ ދޫނި ގޮވައިގެން. ދޯ!” އަސްމާ އެހެން ބުނެ އާރިޝް ގޮވައިގެން ބެންޗުގައި އިށީނެވެ. އާރިޝް މިފަހަރު މަޑުމަޑުން އަސްމާ ގާތު އިށީންދެލައިގެން އިނެވެ. އޭނާއަށް އިރުއިރުކޮޅާ ގޭޓާއި ދިމާލަށް ބަލައިލެވެނީ ކެތްތެރިކަން ކޮޅުންލައިފައިވާފަދަ ގޮތަކަށެވެ.\n“ޔޫހޫ.. އާއްކޯ. ބަލާބަލަ މިއޮތީ އާއްކޮގެ ބޭބީ.” ޒައިދް އެތެރެއަށްވަދެ އޭނާގެ އަތުތެރޭގައި އޮތް ގުރާ ދައްކައިލުމުން އާރިޝް ފުންމައިލައިފައި ބެންޗުން ތެދުވިއެވެ. ޒައިދްގެ އަތުތެރޭ އެއޮތީ އާރިޝް އެންމެ ބޭނުންވެގެން އުޅޭ ވައްތަރުގެ ގުރައެކެވެ. “ދަރިފުޅާ. ބަލާބަލަ މިއޮތީ ބޭބީ މަކާއޮއެއް.” އާރިޝްއާއި ދިމާލަށް އޭތި ކައިރިކުރަމުން ޒައިދް ބުންޏެވެ. ނަމަވެސް އާރިޝް ބިރުން ފަހަތަށް ޖެހުނީއެވެ. “ދަރިފުޅޫ. މީތި ދަތެއް ނާޅާނެއޭ. ބަލަ ކުޑަކުޑަ ބޭބީ މަކާއޮއެއްނު މީ.” ޒައިދް މިފަހަރުވެސް އާރިޝް އާއި ދިމާލަށް އެ ގުރާ ދިއްކޮށްލިއެވެ. އެ ގުރާ ލޯބިކަމުން އާރިޝް ހުރީ އެ ގުރަލުގައި އަތްޖައްސައިލާ ހިތްވެފައެވެ. ނަމަވެސް އޭތި ކުޑަކަމުން އާރިޝް އޭގައި އަތްލަން ފަސްޖެހުނެވެ. އޭނާއަށް ހީވީ އެހާ ކުޑަކުޑަ ގުރައެއްގައި އަތްޖައްސައިލިޔަސް އޭގެ ފުރާނަ ދާނެކަމަށެވެ. ގުރަލުގެ ބޯ ހުދުކުލައާއި ކަޅުކުލައިގައި އިންއިރު އޭގެ ގައި ހުރީ އެއްކޮށް ރަތްކުލައިގައެވެ. “ދައްކަބަލަ އަތް.” އާރިޝް އަތް ދިއްކުރުމުން ޒައިދް ވަރަށް މަޑުމަޑުން އާރިޝްގެ އަތަށް އެ ގުރާ ލައިދިނެވެ. “ވާއު.” އެ ގުރާ އޮތްލެއް ލޯބިކަމުން އާރިޝް އަށް އެއަށް ބަލަހައްޓައިގެން އިނދެވުނެވެ. “އެހާ ގިނައިރު ތިހެން ބާއްވާކަށް ނުވާނެ. ގެނޭ ބައްޕަ ތި ގުރާ ކޮށްޓަށް ލާނަން. ގުރާ ބޮޑުވީމަ މިތަނަށް ދޫކޮށްލާނީ. އޭރުން އާއްކޮއަށް ގުރާ ގެންގުޅެވޭނެއެއްނު ދޯ.” ޒައިދް އެހެން ބުނެ އާރިޝްގެ އަތުން އެ ގުރާ ނެގިއެވެ. އަދި ދުރުގައި އިން ހުދުކުލައިގެ ކޮށްޓެއްގެ ތެރޭގައި އޭތި ބޭއްވިއެވެ. އެއަށްފަހު ހިނގާށެ ބުނެ އާރިޝް އުރައިލަމުން އަނެއް އަތުން އަސްމާގެ އަތުގައި ހިފަހައްޓައިގެން ޒައިދް ގޭތެރެއަށްވަނެެވެ.\nއާރިޝްއަށް ޚިޔާލީ ދުނިޔެއިން ނުކުމެވުނީ ކާރުގެ ބުރަކި ޖެއްސި އަޑު އިވުމުންނެވެ. ޑްރައިވަރަށް ހިތްހެޔޮ ހިނިތުންވުމެއް ހަދިޔާ ކުރުމަށްފަހު އާރިޝް ކާރުން ފޭބިއެވެ. ކުރިމަތިން ފެންނަން ހުރި އިމާރާތަށް ނަޒަރު ހުއްޓައިލައިގެން އާރިޝް ކުޑައިރުކޮޅަކު ހުއްޓެވެ. އެހެން އިނދެފައި އާރިޝް މަޑުމަޑުން އިމާރާތުގެ ތެރެއަށް ވަންނަން ހިނގައިގަތެވެ. ބޮޑު ދޮރު ހުޅުވައިލުމަށްފަހު ސިޑީގެ ހަރުފަތްތައް ގިރާކުރަމުން އާރިޝް އެ އިމާރާތުގެ އެންމެ މަތީ ބަޔަށް އެރިއެވެ. އަދި ފެންނަން ހުރި ބޮޑު ދޮރު ކައިރީގައި އާރިޝް ހުއްޓިލިއެވެ. ދެތިން ފަހަރަކު ދޮރުގައި ޓަކި ޖަހައިލުމުން އެތެރެއިން ކޮންމެވެސް މީހަކު ދޮރު ހުޅުވިއެވެ. “އާރިޝް.” ކުރިމަތީގައި ހުރި ސޫރަ ފެނުމުން އައްޔޫބް އާރިޝްއާއި ސަލާމްކޮށްލައިފައި އެތެރެއަށް ވަންނަން ތަން ދެއްކިއެވެ. އައްޔޫބަކީ އާރިޝް ވަޒީފާގައި އުޅުނު ދުވަސްކޮޅު އޭނާއަށް ލިބުނު މާތް އަޚްލާޤެއްގެ ވެރި، ހިތްހެޔޮ ރަނގަޅު ރަހުމަތްތެރިއެކެވެ. ނަމަވެސް އާރިޝް ވަޒީފާއިން ވަކިކުރިފަހުން ދެ ރަޙްމަތްތެރިން ބައްދަލު ނުވާތާ އެތައް އަހަރެއް ފާއިތުވެގެން ގޮސްފައިވެއެވެ. އެންމެ ފަހުން ދެ އެކުވެރިން އެ ބައްދަލުވީ މިއަދުއެވެ. “އިށީންނަންވީއެއްނު.” ސިޓިންގް ރޫމުގައި ހުރި ބޮޑު ސޯފާއަށް އިޝާރާތްކުރަމުން އައްޔޫބް ބުންޏެވެ. ނޫކުލައިގެ އެ ބޮޑު ސޯފާގައި އާރިޝް އިށީނުމާއިއެކު އައްޔޫބްވެސް އާރިޝް ގާތުގައި ސޯފާގައި އިށީނެވެ. “ކޮބާ ކިހިނެތްވަނީ ކަންތައްތައް؟” ފުރިހަމަ ހިނިތުންވުމެއް ތުންފަތަށް ވެރިކުރުވައިގެން އިނދެ އައްޔޫބް ސުވާލުކުރިއެވެ. “އައްޔު ތިއެެއް ނޫނޭ.. އަހަރެން ވަރަށް ބޮޑު ވާހަކައެއް ދައްކަންވެގެން މިއައީ.” އާރިޝް ކުރިއާއި ޚިލާފަށް މާ އަވަސްއަވަހަށް ވާހަކަދައްކަން ފެށުމުން އައްޔޫބް ހައިރާންވިއެވެ. އެހާ ދުވަސްފަހުން ބައްދަލުވީއިރު ކިހިނެއްތޯ އަހައިލުމުން އާރިޝް މިފަދަ ގޮތަކަށް ވާހަކަދައްކާނީ ކޮންމެވެސް ބޮޑުކަމެއް ލައިގަތީމައެއްނޫންހެއްޔެވެ؟ “ކޮން ވާހަކައެއް؟” ދެލޯ ހަނިކޮށްލަމުން އައްޔޫބް އެހިއެވެ. “ޒައިން ކިޔާ މީހަކު ދަންނަންތަ؟”\n“ކޮން ޒައިންއެއް؟ ކިތަންމެ ޒައިންއެއް އުޅޭ މިރާއްޖޭގަ. ހެހެހެ.” ހިމޭންވަގުތުކޮޅަކަށްފަހު އައްޔޫބް ސަމާސާ ރާގެއްގައި ބުންޏެވެ. “އައްޔު ޕްލީޒް. މިގަޑީގަ ސަމާސާކުރަން ހަދާނެކަމެއްނެތް. މީ ވަރަށް ސީރިއަސްކޮށް އަހަރެން ދައްކަން ބޭނުންވާ ވާހަކައެއް. އަހަންނަށް މިދުވަސްކޮޅު އޭނައާއި ބެހޭގޮތުން މާ ބޮޑު އެއްޗެއް އެނގިފަކާއެއްނެތް. އެކަމް އެއީ ވަރަށް މަޝްހޫރު މީހެއްކަން އިނގޭ. ބޮޑު ޢިލްމުވެރިއެއް އެއީ އަހަންނަށް އިނގުނު ގޮތުގަ. ޔޫޓިއުބް ޗެނަލް އެއް ހަދާ ވީޑިއޯވެސް އަޕްލޯޑް ކޮށްފަ ހުރޭ ވަރަށް ގިނައިން. އެއީ ކޮންތަނެއްގެ ކާކުތަ؟” އާރިޝް ބުންޏެވެ. “މަޑުކޮށްބަލަ.. ތިބުނާ ޒައިންއެއްވެސް އިނގޭ އަހަންނަށް. އެކަމަކު ކީއްކުރަން މާވަރަކުން އޭނަ ހޯދަން ތިއުޅެނީ؟ އެއީ ހަމަ މިރާއްޖެތެރޭގަ އުޅޭ އާދައިގެ މީހެއްނު. އެކަމަކުވެސް އެންމެންގެ މެދުގަ ވަރަށް މަޝްހޫރު މީހެއް އެއީ.” އައްޔޫބް ބުންޏެވެ. އައްޔޫބް އެ ސުވާލުކުރުމުން އާރިޝް އޭނާއަށްް މި ހުރިހާ ދުވަހަކު ޒައިންގެ ފަރާތުން ފާހަގަވި ކަންތައްތައް ކިޔައިދިނެވެ. އަދި ޒައިންއާއި ނައިޒަކް އާއި ވައްތަރުވާހަކަވެސް ބުންޏެވެ. އެމީހުންގެ ބައްޕައާއި ޒައިންގެ އެއްވެސް ތަފާތެއް ނުވާ ވާހަކަވެސް ބުންޏެވެ. ޒައިންގެ ފުރިހަމަ ނަންވެސް އާރިޝް އައްޔޫބަށް ކިޔައިދިނެވެ. އަދި އޭނާގެ ފޯނުން ޒައިންގެ ފޮޓޮއެއް ދެއްކިއެވެ. އާރިޝް ދެއްކިި ހުރިހާ ވާހަކައެއް އައްޔޫބް ކަނުލައި އަޑުއަހަމުން ދިޔައެވެ. އަދި ޒައިންއަކީ ކާކުކަން ހޯދަން ހިތުގައި ވަރުގަދަ ޢަޒުމެއް ކަނޑައެޅިއެވެ.\nކޮންމެއަކަސް އާރިޝް އާއި އައްޔޫބްގެ އެ ބައްދަލުވުން ނިމުނީ އެ ދުވަހު ޢަޞްރު ވަގުތަށެވެ. ޒައިންއާއި ބެހޭގޮތުން މަޢުލޫމާތު ހޯދުމުގައި ދެއެކުވެރިން ވަގުތު ހޭދަކުރިއެވެ. އެގޮތުން ޒައިން އެންމެ ފުރަތަމަ އަޕްލޯޑް ކޮށްފައި އިން ވީޑިއޯ ބަލައިގެން ދެއެކުވެރިން ޒައިން ދިރިއުޅޭ ރަށާއި ވިހޭ ތާރީޚުވެސް ހޯދިއެވެ. ނަމަވެސް އާރިޝްއަށް އޭގައި ދީފައި އިން ތަޢާރަފަކީ ޙަޤީޤަތުގައި ޒައިންގެ ތަޢާރަފަކަށް ވާނެކަމަކަށް ޤަބޫލެއް ނުކުރެވުނެވެ. އާރިޝްއަށް ހައްތަހާވެސް ހީވަމުން ދިޔައީ ޒައިންގެ ހަށިގަނޑުގައިވެސް ހިނގާނީ އޭނާ އާއި އެއްލޭ ކަމެވެ. އެއީވެސް އާރިޝްގެ ބައްޕަގެ ދަރިއެކޭ ހީވަމުން ދިޔައެވެ. ކޮންމެއަކަސް އެދުވަހު ޢަޞްރު ނަމާދުކޮށްގެން އާރިޝް ގެއަށް ދިޔައީ މިފަދަ ޚިޔާލުތަކެއްގައި ހުރެއެވެ.\nޑިއުޓީ ނިންމައިލައިފައި ޒައިން ގެއަށް އައިއިރުވެސް ހަމީދާގެ ޚަބަރެއް ނުވެއެވެ. އޭރު އެ އޮތްގޮތަށް ގުޑިވެސް ނުލައި ހަމީދާ އޮތެވެ. ޒައިން މާބޮޑަށް ބަނޑުހައިވެގެން ކާންހަދައިދޭން ބުނަން ހަމީދާއަށް ގޮވައިލާނަމޭ ހިތައި އެކޮޓަރިއަށްވަދެ ހަމިދާ ނިދައިފައި އޮތް އެނދުގައި އޭނާގެ މަގަތުގައި އިށީނެވެ. “މަންމާ! މަންމާ!” ހަމީދާގެ ކޮނޑުގައި ހިފައި ތަޅުވައިލަމުން ޒައިން ހަމީދާއަށް ގޮވައިލިއެވެ. ނަމަވެސް ވީކަމެއް ޙަރާމެވެ. ހަމީދާ ގުޑިވެސް ނުލިއެވެ. ޒައިންއަށް ކަމެއް ގޯސްވެއްޖެކަން އެނގުނީ އެވަގުތުއެވެ. ޒައިންއާއިވީ ފަރާތަށް ހަމީދާ އަނބުރައިލަމުން އޭނާގެ ނޭފަތުގެ ދެ ހަނދޮޅު ކައިރީގައި އިނގިލިކުރި ޖައްސައިލިއެވެ. ޒައިންއަށް ލިބުނު ސިހުމުގައި އޭނާ ތަނެއްގައި ނުޖެހުނީ ކިރިޔާއެވެ. ހަމީދާ ނޭވައެއް ނުލައެވެ. އަނެއްކާވެސް ހަމަ އެކަން ތަކުރާރުކޮށްލެވުނީ މިއީ ޒައިންއަށް ހީވިހީވުމެއްްކަމަށް ނިންނަމަމުންނެވެ. ނަމަވެސް ވަމުން ދިޔައީ ހަމަ އެއްގޮތެކެވެ. ނޭވާ ނުލިތާނގައި ހަރަކާތެއްވެެސް ކޮށްނުލައެވެ. ޒައިން އެންމެ ފަހުން ހަމީދާގެ އަތްތިލަ ނަގައި ކުޑަހުޅުގައި ހިފައިލީ ވިންދު ޖަހައިތޯ ބަލައިލާށެވެ. ހަށިގަނޑުގެ ހުރިހާ ހަރަކާތެއް ހުއްޓިފައިވީއިރު އެ ހަށިގަނޑުގައި ވިންދުވެސް ނުޖަހައެވެ. އިސާހިތަކު ޒައިންގެ ދެލޯ ކަރުނުން ފުރެން ފެށިއެވެ. އަދި ގޭދޮށު މީހުންނަށް ގޮވައިގެން އެމީހުންގެ އެހީއާއިއެކު ހަމީދާ ރަށުގެ ސިއްޚީ މަރުކަޒަށް ގެންދިޔައެވެ.\nސިއްޚީ މަރުކަޒަށް ހަމީދާ ގެންދެވުމާއިއެކުހެން އޭނާގެ ޚިދުމަތުގައި ޑޮކްޓަރުންނާއި ނަރުހުން ހަރަކާތްތެރިވާން ފެށިއެވެ. ނަމަވެސް އެމީހުން ކުރި މަސައްކަތް ވީ ބޭކާރެވެ. ހަމީދާ ހޮސްޕިޓަލަށް ގެނައި އިރުވެސް އެ ހަށިގަނޑާއި ފުރާނަ ވަނީ ވަކިވެފައެވެ. އެހެންކަމުން ޑޮކްޓަރުން ކިތަންމެވަރަކަށް މަސައްކަތް ކުރިޔަސް ހަމީދާ އަލުން ދިރިގެން ނާންނާނެއެވެ. “ސޮރީ. ޕޭޝަންޓްވަނީ މަރުކަޒަށް ގެނެވުނުއިރުވެސް ނިޔާވެފަ. އަޅުގަނޑުމެން ބެލި ބެލުމުން އިނގުނުގޮތުގަ ޕޭޝަންޓްގެ ބޯފެޅުނުކަމަށް ލަފާކުރެވެނީ. ބޮލަށް ލިބުނު އަނިޔަލެއްގެ ސަބަބުން މިހެން މިވީ.” ޑޮކްޓަރު ރޫމުން ނުކުމެ ޒައިން ގާތުގައި އޭނާއަށް ލަފާކުރެވުނު ގޮތް ކިޔައިދިނެވެ. ޑޮކްޓަރު ކިޔައިދިން ވާހަަކަތަކުން ޒައިން ޙައިރާންވުންނޫންކަމެއް ނުވިއެވެ. އޭނާއަކަށް ހަމީދާ ބޯފެޅިފައި އޮތްތަނެއް ނުފެނެއެވެ. ނުވިތާކަށް އެއްވެސް ތަނެއްގައި ލޭހުރިތަނެއްވެސް ޒައިންއަކަށް ނުފެނެއެވެ. ފަހަރުގައި ޒައިން އަވަސްއަރުވައިލައިގެން އުޅުމުން އެހުރިހާ މަންޒަރުތަކެއް ނުފެނި ހިނގައިދާނެއެވެ. އެ ލިބުނު ޙައިރާންކަމުގައި ޒައިންގެ ހޭބުއްދި ފިލައިގެން ދިޔަ ކަހަލައެވެ. ޒައިން އިތުރަށް މަރުކަޒުގައި މަޑުކުރަން ބޭނުންނުވުމުން އެ ތަނުން ނުކުމެގެން ގެއަށް ދާން ހިނގައިގަތެވެ. ޒައިން މަގުމަތިން ހިނގައިފައި ދިޔައިރުވެސް އޭނާއަށް ދެވުނީ ބުއްދި ފިލައިގެން ގޮސްފައިވާ މީހަކު ހިނގައިފައި ދާފަދަގޮތަކަށެވެ. ބައެއްފަހަރު ފައި އެޅޭ ގޮތަކުންވެސް ޒައިން އަރިއަޅައިލައެވެ. ނަމަވެސް ވަރަށް ހިތްވަރުން ހިނގައިފައި ގޮސް ޒައިން ގެއަށްވަނެވެ.\nމުޅި ގޭތެރޭގައި ގުގުމައިލީ ޒައިންގެ ވޭނީ ހަޅޭކުގެ އަޑެވެ. ބަދިގެތެރޭގައި ކުރުފައިމައްޗަށް ތިރިވެގެން ޒައިން އިންއިރު އޭނާ އިނީ އިސްޖަހައިލައިގެނެވެ. މުޅި މީހާގެ މޫނުވަނީ އެއްކޮށް ރަތްވެފައެވެ. ޒައިން އެހެން އިންއިރު އޭނާގެ ހަނދާނަށް އަންނަމުން ދިޔައީ އޭނާ ކުޑައިރު ހަމީދާ އޭނާގޮވައިގެން އުޅުނު ހިތްދަތި ދިރިއުޅުމުގެ ހަނދާނެވެ. ޒައިން އުރައިގެން އެކި ގޭގެއަށް ގޮސް ކާނެ އެއްޗެއް ހަމީދާ ކުރިހާ މަސައްކަތެވެ. ރީތި އަންނައުނު ޒައިންއަށް ހޯދައިދޭން ހަމީދާ ކުރި މަސައްކަތެވެ. ޒައިންއަށް ކިޔަވައިދޭން ކުރި މަސައްކަތެވެ. ޒައިން ބަލައި ބޮޑުކޮށް ރަނގަޅު ތަރުބިއްޔަތެއް ދީ، މީހަކަށް ހަދައިދިނީ ހަމީދާއެވެ. އެ އަތުން ޒައިންއަށް އަޅާލުމާއި ލޯބި ދީފައި ހަމީދާ އެދިޔައީ ޒައިން ދޫކޮށް މާދުރަށެވެ. މި ދުނިޔެއާއިވެސް މާ ދުރަށެވެ. ދެން އޮތް ގޮތަކީ ހަމީދާއަށް ހެޔޮދުޢާ ކޮށްދިނުމެވެ. ނަމަވެސް ޒައިން ގައިގައި އެހާ ހިތްވަރު ހުރެދާނެ ހެއްޔެވެ؟ ޒައިންގެ ޙަޤީޤަތް ޚުދު ޒައިންއަށް ނޭނގޭއިރު ދުވަހެއް ދުވަހަކަށް ދިމާވާނީ ހައްތަހާވެސް ޒައިންގެ ބޯހާސްކުރުވާ ކަންތައްތަކެއްނޫންހެއްޔެވެ؟ މިވަރުން ޒައިންއަށް ހިތްވަރުކުރެވިދާނެހެއްޔެވެ؟\nދުވަސްތައް އޭގެ ހަލުވި މިނުގައި ފާއިތުވަމުންގޮސް ހުކުރުދުވަސް އައިސް ޖެހިއްޖެއެވެ. ހުރިހާ ފިރިހެންވެރިން ހުކުރަށްދާން ތައްޔާރުވަމުން ދިޔައިރު ހުރިހާ އަންހެންވެރިން ކެއްކުމުގައި މަޝްޣޫލުވެގެން އުޅެއެވެ. އެގޮތުން އަސްމާ، މުނީޝާ، އުޝާ އަދި ރިޝާނާ ބަދިގެތެރޭގައި ހަރަކާތްތެރިވަމުން ދިޔައެވެ. “ސުބްޙާނައްﷲ.. އަދި ހުންނާނީ އެދެމީހުންގެ ގަމީސްވެސް އިސްތިރިނުކޮށް.” ފިޔާ މީރުކުރަން ހުރި މުނީޝާއަށް އާރިޝްމެންގެ ގަމީސް އިސްތިރި ނުކުރެވޭކަން ހަނދާންވުމުން ދޭފަތްގަނޑު ތެލިތެރެއަށް ލައިފައި ރިޝާނާއާއި އެކަން ހަވާލުކޮށްފައި ކާކޮޓަރިން ނުކުމެ ދުވެލައިފައި ސިޑިން އަރައި ނައިޒަކްއާއި އާރިޝްގެ ގަމީސްނަގައިގެން މުނީޝާ ސިޓިންގްރޫމަށް އައިސް ގަމީސް އިސްތިރިކުރަން ފެށިއެވެ. އެދެބެން ފެންވަރައިގެން ނުކުތުމުގެ ކުރިއަށް މުނީޝާ އަވަސްއަވަހަށް އެމީހެއްގެ ގަމީސް އެމީހެއްގެ ކޮޓަރިއަށް ލައިފައި ނުކުތެވެ. “ކޮބާ އިސްތިރިކުރެވިއްޖެތަ؟” އުނދުން ނިވާލަމުން ރިޝާނާ ބުންޏެވެ. “އާނ. ޒެކްގެ ގަމީސް ކިރިޔާ ވިރުވާނުލެވުނީ.. ހެހެ.” މުނީޝާ އެހެން ކިޔައި ހިނިގަނޑެއް ޖަހައިލަމުން ކުުކުޅުތައް ކޮށުމާއިގެން އަަސްވެގަތެވެ.\nކެއްކުމަށްފަހު މުޅި ގޭތެރެ ސާފްކޮށް ނިންމައިލައިފައި ހަތަރު އަންހެނުންވެސް އެމީހެއްގެ ކޮޓަރިއަށްވަނީ ތާޒާވެލައި ނަމާދުކޮށްލުމުގެ ބޭނުމުގައެވެ. އޭރު އާރިޝް އާއި ނައިޒަކް ވީ ހުކުރަށް ގޮހެވެ. އުޝާ ނަމާދުކޮށް ނިންމައިގެން އޭނާގެ ފޯނު ހިފައިގެން އެނދުމަތީގައި އިށީނެވެ. ފޯނު ހުޅުވާލުމާއިއެކު ފެނިގެން ދިޔައީ އުޝާއާއި ޒައިދްގެ ފޮޓޮއެކެވެ. ދެ އަހަރުގެ އުޝާ އުރައިލައިގެން ޒައިދް އިން ފޮޓޯ ފެނިފައި އުޝާގެ ލޮލުން ކަރުނަ ހިލެން ފެށިއެވެ. ނަމަވެސް ކަރުނަތައް ފޭބުމުގެ ކުރިން އުޝާ އޭނާގެ އަތުގެ ނުފުށުން އެ ކަރުނަތައް ފުހެލިއެވެ. އަދި ޕިއާނޯ ޓައިލްސް ކިޔާ ގޭމެއް އަޅުވައިގެން އެ ގޭމު ކުޅެން ފެށިއެވެ. ޓައިލްސްތަކުގެ ދުވުން ބާރުވާވަރަކަށް އުޝާގެ ދެ ބޮޑުވައި އިނގިލީގެ ޙަރަކާތްތައްވެސް އަވަސްވަމުން ދިޔައެވެ. އުޝާގެ ހިތްވެސް ދިޔައީ އަވަސްވަމުންނެވެ. ކުއްލިއަކަށް ފިތަން ޖެހޭ ޓައިލް ނޫން އެހެން ޓައިލްއަކަށް ފިތާލެވުމުން ގޭމް އެއްކޮށް އޯވާވެގެން ދިޔައެވެ. “އޯ މައި ގޯޑް.” އުޝާ އެހެން ކިޔައި ފޯނު ލޮކްކޮށްލިއެވެ. އަދި ނައިޒަކްމެން ގެއަށް އަންނަ ގަޑި ޖެހެން ގާތްވަމުން ދާތީ ކޮޓަރިން ނުކުތެވެ.\nއާއިލާ އެކީ ކެއުން ނިންމައިލުމަށްފަހު ސިޓިންގްރޫމުގައި ވާހަކަ ދައްކަން ފަސްމައިން ތިއްބެވެ. ފަސް ބެއިން އެކިއެކި ސަމާސާކުރަމުން ދިޔައިރު އަސްމާ އިނީ ނެގިމަޑުވެފައެވެ. އޭނާއަށް ހަަމަ ޒައިންއާއިދޭތެރޭ ވިސްނެނީއެވެ. “މަންމާ! ބަލަ ދޮންބޭބެ.” ރިޝާނާ ދުވެލައިފައި އައިސް އަސްމާ އިން ސޯފާގައި އިށީނުމުން އަސްމާއަށް ޚިޔާލީ ދުނިޔެއިން ނުކުމެވުނެވެ. އޭރު ނައިޒަކް އިނީ އޭނާގެ ފޯނުގެ ކެމެރާ ރިޝާނާ އާއި ދިމާލަށް ދިއްކޮށްގެންނެވެ. “ދެން މަންމާ ބުނެބަލަ ދޮންބޭބެ ގާތު ފޮޓޯ ނުނަގަން.” އަސްމާގެ ކޮނޑުގައި ބޯއަޅައި މޫނު ފޮރުވައިލަމުން ރިޝާނާ ބުންޏެވެ. އަސްމާ ކުޑަކުޑަ ހުނުމަކުން ފުއްދާލީއެވެ. “ހަހަހަހަ.. މިއުޅޭ ރިޝޫ އެއްދޯ! ރިޝޫގެ ލޯބި ލޯބި ފޮޓޮއެއްނަގަންވެގެނޭ މިއުޅެނީ. ރިޝޫ ތިގޮތަށް އުޅެންޏާ ފޮޓޯ ނަގާފަ އިންސްޓަގްރާމަށް ލާނީ ދެން.” ނައިޒަކް އެހެން ބުނުމުން ރިޝާނާ އަވަސްހިނގުމެއްގައި އައިސް ނައިޒަކްގެ އަތުން ފޯނު އަތުލިއެވެ. “ފޯނު ގެނޭ.” ސޯފާއިން ތެދުވަމުން ނައިޒަކް ބުންޏެވެ. “ބްލްލް.. ނުދޭނަން.” ރިޝާނާ ނައިޒަކްއާއި ދިމާލަށް ދޫދިއްކޮށްފައި ބުންޏެވެ. “ގެނޭ!” ނައިޒަކް މިފަހަރު ރިޝާނާއާއި ދިމާލަށް ދެލޯ އަޅައިގެން ހުރެ އަމުރުވެރި ރާގަކަށް ބުންޏެވެ. ނައިޒަކް ދިން ނުރައްކާތެރި ނަޒަރުން ރިޝާނާ ސިހޭގޮތްވިއެވެ. އަދި އިސްޖަހައިލަމުން ސޮރީއޭ ބުނެ ނައިޒަކްއަތަށް ފޯނު ދިނެވެ. “އައްދެ.. ސީރިއަސްވީތަ؟ ދޮންބޭބެ ސަމާސާ ކޮށްލީއޭ. ރިޝޫ ދެރަނުވައްޗޭ.” ނައިޒަކް ރިޝާނާ ގެނެސް އެ މޭތެރޭގައި ފޮރުވައިލިއެވެ. ރިޝާނާ ތުންފަތަށް އެގަޑީގައި ލުއި ހިނިތުންވުމެއް ވެރިވިއެވެ.\nއެދުވަހުގެ ޢަޞްރު ނަމާދަށްފަހު ފަސްބެއިން އެކީގައި ރަސްފަންނަށް ދިޔައެވެ. އަސްމާގާތުގައި ދާން ހިނގާށޭ ބުނެ އާދޭސްކުރުމުންވެސް އަސްމާ ދާކަށް އެއްބަހެއްނުވިއެވެ. އަސްމާ ގާތު އެކިގޮތްގޮތަށް ވާހަކަދެއްކުމުންވެސް އޭނާ ދެމުން ދިޔައީ ހަމަ އެންމެ ޖަވާބެކެވެ. އެހެންކަމުން ފަސްބެއިން ހިތާއި ދެކޮޅަށް ނަމަވެސް އަސްމާ ނުލައި ބޭރަށް ނުކުތީއެވެ. ހުދު ދޮންވެލިގަނޑުގައި ފަސްބެއިން އިށީނދެލީ އެ ހިތްގައިމު މާހައުލުގެ އުފަލާއި ހިތްހަމަޖެހުން ހޯދުމުގެ ނިޔަތުގައެވެ. ހުރިހާ އުމުރުފުރައެއްގެ މީހުންވެސް އެ ސަރަހައްދުގައި ހަރަކާތްތެރިވަމުން ދިޔައެވެ. ކުޑަކުދިންގެ ހުނުމުގެ އަޑާއި ބޮޑެތި މީހުންގެ ހުނުމުގެ އަޑުން މުޅި އެ ސަރަހައްދު ފަޅުފިލުވައިލައިފައި ވެއެވެ. “ހިނގާ ލަވަބާޒީ ކުޅެން. އެކުދިންނެކޭ އެއްގޮތަށް އަހަރުންވެސް ޖެހޭނެއެއްނު މަޖާކޮށްލަން ދޯ.” އާރިޝް އެންމެނަށް ދޯދެމުން ބުންޏެވެ. އާރިޝްގެ ޚިޔާލަށް އެންމެން ތާއީދުކުރިއިރު ނައިޒަކް އިނީ ހިތްހަމަނުޖެހިފައެވެ. ނަމަވެސް ރިޝާނާމެން ކުރުނުކޮށް ކިޔަން ފެށުމުން އެ ކުޅިވަރުގައި ބައިވެރިވާން ނައިޒަކް ނިންމިއެވެ. އާރިޝް އަކުރެއް ކިޔާށޭ ބުނުމުން ނައިޒަކް ޒަވިޔަނިން ފެށޭ ލަވައެއް ކިޔަން ބުންޏެވެ. އާރިޝް ލަވަކިޔަން އަނގަހުޅުވައިލިތަނާ ހުއްޓެން ޖެހުނީ ނައިޒަކް ވެއިޓް އޭ ބުނުމުންނެވެ. “ރިމެމްބަރ. ނޯ ހިންދީ ނޯ އިންގްލިޝް. ހަމައެކަނި ދިވެހި. އޯކޭ. ދެން ހަމައެކަނި މައިގަނޑު ކިިޔަން ޖެހޭނީ. އެ ލަވައެއްގެ ކަޑި ކީމަ ކަމަކުނުދާނެ.. ހްމްމް. ދެން ފައްޓާ.” ނައިޒަކް އެހެން ބުނުމުން ކިޔާނެ ދިވެހި ލަވަޔަކާ މެދު އާރިޝްއަށް ވިސްނާލަން ޖެހުނެވެ. ކުއްލިއަކަށް އާރިޝް ދެލޯ ބޮޑުކޮށްލީ އޭނާގެ ސިކުނޑިއަށް ޒައިންގެ ޚިޔާލު ވެރިވުމުންނެވެ. ނައިޒަކް ‘ޒަވިޔަނިން’ ފެށެ ލަވައެކޭ ބުނުމުން އާރިޝްއަށް ވިސްނާލެވުނީ ޒައިންއާއި މެދުގައެވެ. އެހެނީ ޒައިންގެ ނަން ފެށެނީ ޒަވިޔަންޏަކުންނެވެ. ކިހާ ބޮޑު އިއްތިފާގެއްހެއްޔެވެ؟ އާރިޝްއަށް އެއްދިމާލަކަށް ބަލަހައްޓައިގެން ދެލޯބޮޑުކޮށްލައިގެން އިނދެވުނުއިރު ރިޝާނާ ފިޔަވައި ދެން ތިބި މީހުންތިބީ ވާނުވާނޭނގޭ ޙާލު އާރިޝްއަށް ބަލަހައްޓައިގެނެވެ.\nSalaam hurihaa kiyuntherin 🙂 🙂 Miothy ma’aaf mi vaahakaige fasvana episode upload kurevifa. Hurihaa kiyuntherinnauves mibai kamudhaanekamau unmeedhukuran. Enjoy readin dears and leaveacomment. Love you all <3 <3 <3 <3\nvarah❤❤❤ varah❤❤❤ varah ❤❤❤❤reethi.❤❤❤❤❤❤❤.maa sha Allah.❤❤waiting❤❤❤ for❤❤❤ the❤❤❤ next❤❤❤ part..❤❤❤❤lysm dhonthii.\nThank you so much Yanna 🙂 Keep waiting Yanaa. Love you too Yanaa <3 <3 <3 <3\n😱😱😱Alheyyyy me first tha\n💕💕💕waiting for the next\nThank you mgnumm 🙂 Keep waiting magnumm. Love you too magnumm. <3 <3 <3 <3\nV reethi mi part vx…… Waiting fr nxt part…… LYSM Dhonthy…..\nThank you Kylie 🙂 Keep waiting Kylie. Love you too Kylie <3 <3 <3\nWow😍😍😍 varah reethi mi part vx❤❤❤ curiously waiting for next part💞💞💞 ly dhonthy😘😘😘\nThank you Maii 🙂 Love you too Maii


Footboalha season avahah fesheythoa FAM in masakkaiykuranee | Mihaaru\nފުޓްބޯޅަ ސީޒަން އަވަހަށް ފެށޭތޯ އެފްއޭއެމުން މަސައްކަތްކުރަނީ\nމިދިޔަ ސީޒަނުގައި ދަ ގްރާންޑޭ ސްޕޯޓްސް ކްލަބާއި ޓީސީ ސްޕޯޓްސް ކްލަބް ކުޅުނު މެޗުގެ ތެރެއިން.-- ފޮޓޯ: މިހާރު ފައިލް ފޮޓޯ\n17 ސެޕްޓެމްބަރ 2020 - 13:32\nރާއްޖޭގެ ފުޓްބޯޅަ ސީޒަން ފުރުސަތު ލިބުނުހާ އަވަހަކަށް ފަށަން ގިނަ މަސައްކަތްތަކެއް ކުރަމުން އަންނަ ކަމަށް ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ބުނެފި އެވެ.\nއެފްއޭއެމުން އެންމެ ފުރަތަމަ ލޯކަލް ސީޒަން ފަށަން ތާވަލުކޮށްފައިވަނީ ޖޫން މަހަށެވެ. އެކަމަކު އޭރު ކޮވިޑް-19 ފެތުރޭތީ އާއި ލޮކްޑައުންއެއްގައި މާލެ ސަރަހައްދު އޮތުމުން ސީޒަން ފަށާ ތާރީހު ފަސްކުރީ އެވެ. އޭއެފްސީ ކަޕާއި ވޯލްޑް ކަޕް ކޮލިފައިން މެޗުތައް އޮކްޓޫބަރާއި ނޮވެމްބަރަށް ތާވަލުކުރުމުން އެފްއޭއެމުން ނިންމީ ބްރޭކެއް ނެތި ފުޓްބޯޅަ ސީޒަން ކުރިއަށް ގެންދެވޭނެ ގޮތަކަށް ޑިސެމްބަރުގައި ސީޒަން ފަށާށެވެ. އެކަމަކު މިހާރު އޭއެފްސީ ކަޕް ކެންސަލްކޮށް ވޯލްޑް ކަޕް ކޮލިފައިން މެޗުތައް އަންނަ އަހަރަށް ފަސްކުރުމާ އެކު އެފްއޭއެމުން އަވަސްވެގަނެފައިވަނީ ލޯކަލް ސީޒަން އަވަހަށް ފެށުމަށެވެ.\nފުޓްބޯޅަ ސީޒަން ފެށޭނެ ދުވަހެއް ނޭނގޭތީ ގިނަ ކުޅުންތެރިން ތިބީ ގޮތް ހުސްވެފައި.\nމީގެ ކުރިން އެފްއޭއެމާއި ސްޕޯޓްސް މިނިސްޓްރީ އަދި އެޗްޕީއޭ އިން ވަނީ އަންނަ މަހު އޭއެފްސީ ކަޕްގެ ދެކުނު އޭޝިއާގެ ގްރޫޕްގެ މެޗުތައް ރާއްޖޭގައި ހޯސްޓް ކުރުމުގައި އަމަލުކުރާނެ ގޮތްތަކެއް ކަނޑައެޅުމަށް ބައްދަލުކޮށްފަ އެވެ. އެކަމަކު އެ މުބާރާތް މިހާރު އޭއެފްސީން ވަނީ ކެންސަލްކޮށްފަ އެވެ. އެފްއޭއެމުން މިހާރު މަސައްކަތްކުރަމުން އަންނަނީ ފުރުސަތު ލިބުނުހާ އަވަހަކަށް ސީޒަން ފެށުމުގެ މަސައްކަތްތައް ކުރުމަށެވެ.\n"މިހާރު މި މަޑުކޮށްގެން ތިބީ އެޗްޕީއޭގެ އިޝާރާތަކަށް. އެފްއޭއެމުން އޮތީ އެޗްޕީއޭ މަޝްވަރާކޮށްގެން އެ ކޮޅުން (އެޗްޕީއޭ) އިން ރުހޭ ގައިޑްލައިންތަކެއް ހަދައިގެން ސީޒަން އަވަހަށް ފެށޭނެ ގޮތެއް ހަދަން. އެޗްޕީއޭއާ އެކު މިހާރު ވެސް މަޝްވަރާތަކެއް އެބަދޭ. މި ކަމަށް ހައްލެއް ހޯދަން ވަރަށް އަވަހަށް ޑިރެކްޓާ ޖެނެރަލް އޮފް ޕަބްލިކް ހެލްތު މައިމޫނާއާ ވެސް ބައްދަލުކުރަން ވަނީ ނިންމާފައި،" އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) "މިހާރަ"ށް ވިދާޅުވި އެވެ.\nއެފްއޭއެމްގެ ނޫސްވެރިންގެ ބައްދަލުވުމެއްގެ ތެރެއިން ޖަވާ ވާހަކަދައްކަވަނީ. -- ފޮޓޯ: މިހާރު ފައިލް ފޮޓޯ\nރާއްޖޭގެ ފުޓްބޯޅަ ކްލަބްތަކުން އާމްދަނީ އަށް ބަރޯސާވެފައި ތިބި ފަރާތްކަށް މި ވަގުތު މާލީ ގޮތުން އެކި ދަތިތަކާ ކުރިމަތިލާން ޖެހިފައިވާއިރު، އެންމެ ބޮޑު އުނދަގޫތަކެއް އޮތީ ކުޅުންތެރިންނަށެވެ. އާމްދަނީ ލިބޭނެ ގޮތެއް ނެތިފައި ގިނަ ކުޅުންތެރިންތަކެއް ތިބިއިރު، އޭގެ ތެރެއިން ބައެއް ކުޅުންތެރިން ވަނީ ރަށަށް ވެސް ބަދަލުވެފަ އެވެ. ގިނަ ކުޅުންތެރިން ތިބީ ގޮތް ހުސްވެފަ އެވެ.\nކޮވިޑް-19 ފެތުރިފައިވާ މި ދަނޑިވަޅުގައި ފުޓްބޯޅަ ސީޒަން ފަށަން ސިއްހީ ގޮތުން ވެސް ހަރުދަނާ ފިޔަވަޅުތަކެއް އަޅަން ޖެހެ އެވެ. ފީފާ އާއި އޭއެފްސީގެ މެޑިކަލް ފަރާތްތަކާ މަޝްވަރާކޮށް ގައިޑްލައިންތަކެއް ހަދައި އެޗްޕީއޭއާ މަޝްވަރާކުރި ކަމަށް އެފްއޭއެމްގެ މެޑިކަލް ޑިޕާޓްމަންޓްގެ ހެޑް އަހުމަދު ޝަކީބް (ޑޮކް) މިދިޔަ ޖުލައި މަހު ވިދާޅުވި އެވެ. އޭރު ޝަކީބް ވިދާޅުވީ އެ ގައިޑްލައިންތަކަކީ ދުނިޔޭގެ އެކި ގައުމުތަކުން ކަންތައް ކުރަމުން އަންނަ އުސޫލުތައް ވަރަށް ރަނގަޅަށް ބަލައިގެން އެކުލަވާލާފައިވާ ގައިޑްލައިނެއް ކަމަށެވެ. ފުޓްބޯޅަ ކްލަބްތަކުން ވެސް ތިބީ ގައިޑްލައިންތަކެއްގެ ތެރެއިން ފުޓްބޯޅަ ސީޒަން ފެށުމަށް ތައްޔާރަށެވެ.\nއެނގިފައިވާ ގޮތުގައި ޝެޑިއުލް ރޭވިފައި އޮތްގޮތުން ޑިސެމްބަރު މަހު އަށް ވަނަ ދުވަހަށް ތާވަލްކޮށްފައިވަނީ ސީޒަން ހުޅުވާ މެޗެވެ. އެ މެޗުގައި ބައްދަލުކުރަނީ މިިދިޔަ ސީޒަނުގެ ލީގު ޗެމްޕިއަނާއި ލީގުގެ ދެ ވަނައިގައި ނިންމާލި ކްލަބް އީގަލްސް އެވެ. މިދިޔަ ސީޒަނުގެ އޭއެފްސީ ކަޕާއި ޕްރެޒިޑެންޓްސް ކަޕް ކެންސަލްކޮށްލީ ކޮވިޑް-19 ފެތުރޭތީ ސަލާމަތީ ފިޔަވަޅެއްގެ ގޮތުންނެވެ.\nފުރަތަމަ ޑިވިޝަނުގެ ކްލަބްތައް އޮތީ ޑިސެމްބަރު މަހު ސީޒަން ފަށަން ހުއްދަ ލިބިއްޖެނަމަ އަންނަ މަހުގެ ކުރީކޮޅުގައި ޕްރީ ސީޒަން ފަށާ ގޮތަށެވެ. އެއީ މިހާ ދިގު ބްރޭކަކަށް ފަހު އަލުން ކުޅެން ފަށާއިރު ދެ މަހެއްހާ ދުވަހުގެ ޕްރީ ސީޒަނެއް ބޭނުންވާނެތީ އެވެ.\nރާއްޖޭގައި ފުޓްބޯޅަ ކުޅޭތަ؟ އެފް.އޭ.އެމް އަކީ ސިޔާސީ ޕާޓީއެއް، ކުޅިބަލަން ދަނޑަށް ވަންނާނެ މީހަކު ނުވޭ، ދެން ކިހިނެއް މި ރާއްޖޭގައި ފުޓްބޯޅަ ކުރިއަރާނީ؟ އަޅެ، މަމިބުނީ ދޮގު ވާހަކައެއްތަ؟\nކުޅިވަރު ނުފަށާ މަޑުކޮށްބަލަ. ހީވަނީ މިއީމަޖުބޫރު ކަމެއްހެން.\nނިއު އާއި ވިކުޓްރީ ނުލައި ދިވެހި ފުޓްބޯޅަ ކުޅެށް ނޫޅޭ. ދަނޑަށް މީހަކު ވެސް ވަންނާނި މި ޓީމްތައް ނެރެގެން. ހީނަރު ވެފައިވާ ފޯރިވެސް ނެގޭނި މި ޓީމް ތައް ނެރެގެން. ޒާތީ ނުވެ ދިވެހި ފުޓްބޯޅަ ކުރިއެރުވޭތޯ އެންމެން ވެސް ބަލަށްވި. ބަލަ ބަލާ ތިންބާ އަވަށްޓެރި ގައުމްތައް ބޮންތީގަ އެ ހަރަ ހިފަނި\nއާ ސީޒަނުގަ ފުޓްބޯޅައިގެ ކިންގު ރާއްޖޭގެ އެއްމެ ސަފޯޓަރުން ގިނަ އެއްމެ ކާމިޔާބު ޓީމް. ނިއުރޭޑިޔަންޓް ސުފޯޓްސް ކުލަބު ފެންނާނެ ކަމަށް އުއްމީދު ކުރަށް.


Ungoofaaru Covid Update: Ithuru case eh Positive ve adhadhu2ah | ungoofaaru.com\nބަނޑޭރިގަނޑު/ޚަބަރު/އުނގޫފާރު ކޮވިޑް އަޕްޑޭޓް – އިތުރު މީހަކު ފައްސިވެ އަދަދު2އަށް\n0 1,282 މިނެޓެއް ނުވަނިސް ކިޔާލެވޭ\nއުނގޫފާރުން މިރޭ ފެނިފައިވާ ކޮވިޑް ކްލަސްޓަރ އިން އިތުރު މީހަކު ފައްސިވެ އަދަދު2އަށް އިތުރު ވެއްޖެއެވެ.\nއުނގޫފާރު ރީޖަނަލް ހޮސްޕިޓަލުން މިކްލަސްޓަރ އާއި ބެހޭ މައުލޫމާތު ހާމަކުރަމުން އެހޮސްޕިޓަލުން ބުނެފައިވަނީ ފައްސި ވެފައިވަނީ ޑައިރެކްޓް ކޮންޓެކްޓުންގެ ތެރެއިން އަލާމާތްތައް ހުރެގެން މިރޭ ސާމްޕަލްނެގި މީހެއްކަމަށެވެ.\nމަޢުލޫމާތު ލިބިފައިވާ ގޮތުގައި މި ކްލަސްޓަރ އިން ފުރަތަމަ ފައްސިވެފައި ވަނީ އުނގޫފާރު ރީޖަނަލް ހޮސްޕިޓަލުގައި މަސައްކަތްކުރާ ނަރުހެކެވެ.


Martinez Ge Goal Thakun Inter 1 Vana Ah – adduLIVE\nމާޓިނޭޒްގެ ގޯލުތަކުން އިންޓަ އެއްވަނަ އަށް\nDec 02, 2019, 11:11 ހަސަން ރަޝީދު\nއިޓާލިއަން ލީގުގައި ރޭ އެސްޕީއޭއެލްގެ މައްޗަށް 2-1 އިން ކުރި ހޯދައި އިޓާލިއަން ލީގުގެ އެއްވަނަ އަށް އިންޓަ މިލާން އަރައިފިއެވެ.\nމި މޮޅާއެކު ލީގުގެ އެއްވަނައިގައި އިންޓަ އޮތީ 37 ޕޮއިންޓާ އެކުއެވެ. ދެވަނައިގައި 36 ޕޮއިންޓާ އެކު ޔުވެންޓަސް އޮތްއިރު ތިންވަނައިގައި 30 ޕޮއިންޓާ އެކު އޮތީ ލާޒިޔޯއެވެ.\nއިންޓަގެ ދަނޑުގައި ރޭ ކުޅުނު މި މެޗުގައި އެޓީމުން ކާމިޔާބުކުރި ދެ ގޯލުވެސް ކާމިޔާބުކޮށްފައިވަނީ ފުރަތަމަ ހާފްގައެވެ. އެގޮތުން މި ދެ ގޯލުވެސް އިންޓަ އަށް ކާމިޔާބުކޮށްދިނީ އާޖެންޓީނާ އަށް އުފަން އުމުރުން 22 އަހަރުގެ ލައުޓާރޯ މާޓީނޭޒްއެވެ.\nދެވަނަ ހާފްގެ ކުރީކޮޅު ވަލޯޓީ އެސްޕީއޭއެލް އަށް ގޯލެއް ކާމިޔާބުކޮށްދިންއިރު މި ހާފުގައި އިންޓަގެ ލީޑު ފުޅާކޮށް މާޓިނޭޒް އަށް ވަނީ ހެޓްރިކެއް ހަދަން ރަނގަޅު ފުރުސަތެއް ލިބިގެން ގޮސްފައެވެ. ނަމަވެސް މާޓިނޭޒް ފޮނުވާލި އެ ހަމަލާ އެސްޕީއޭއެލްގެ ކީޕަރު ވަނީ ދިފާއުކޮށްފައެވެ.\nއިންޓަ ރޭ މޮޅުވިއިރު ލީގުގެ ދެވަނައިގައި އޮތް ޔުވެންޓަސް ވަނީ ސަސުއޯލޯއާ ބައްދަލުކޮށް 2-2 އިން އެއްވަރުވެފައެވެ. މި މެޗުގައި ޔުވެންޓަސްގެ ދެ ގޯލު ކާމިޔާބުކޮށްދިނީ ލިއަނާޑޯ ބޮނޫޗީ އާއި ކްރިސްޓިއާނޯ ރޮނާލްޑޯއެވެ.


Rajje isthihaaru kurumah CNN aa eku bodu campaign eh fashaifi _ – Iru\nރަށްފަޅު ހުރާގައި ބިދޭސީންތަކެއް މާރާމާރީ ހިންގައިފި\nމައިމޫނާގެ މަންމާފުޅު އަވަހާރަވުމާއި ގުޅިގެން ރައީސް ތަޢުޒިޔާ ވިދާޅުވެއްޖެ\nރާއްޖެ އިޝްތިހާރުކުރުމަށް ސީއެންއެންއާ އެކު ބޮޑު ކެމްޕެއިނެއް ފަށައިފި\nއެމްއެމްޕީއާރުސީން ރާއްޖެ މުޅި ދުނިޔެއަށް އިޝްތިހާރުކުރުމުގެ ގޮތުން ބޮޑު ކެމްޕެއިނެއް ފަށައިފި އެވެ.\nއެމްއެމްޕީއާރުސީން ބުނީ ތިން މަސްދުވަހަށް ކުރިއަށްގެންދާ އެ ކެމްޕެއިނުގައި ދިވެހިރާއްޖެ ފަތުރުވެރިކަމުގެ މަންޒިލެއްގެ ގޮތުގައި ތަފާތުވެގެންދާ ކަންތައްތައް ދައްކުވައިދޭނެ ކަމަށެވެ. އަދި ރާއްޖޭގައި ތިބި މަސައްކަތްތެރިންގެ ހުނަރުތައް މުޅި ދުނިޔެއަށް ދައްކާލުމުގެ އިތުރުން އެމީހުންގެ ތަޖުރިބާތައް ވެސް މި ކެމްޕެއިންގެ ތެރެއިން ހިއްސާކުރެވިގެންދާނެ ކަމަށް އެމްއެމްޕީއާރުސީން ބުނެ އެވެ.\nއެމްއެމްޕީއާރުސީން އިތުރަށް ބުނީ އެ ކެމްޕެއިންގެ ދަށުން ބޯޑަރު ހުޅުވާލާ ދުވަހު އެންމެ ފުރަތަމަ ހަރާކާތެއްގެ ގޮތުގައި ފެނިގެން ދާނީ “ފައިވް ރީޒަންސް ޓު އިންސްޓާ ލަވް މޯލްޑިވްސް” ގެ އިވިންޔެޓައް ކަމަށާއި އަދި އެ ކެމްޕެއިންގެ ދަށުން ސީއެންއެންގެ މޫސުމީ ހަބަރު ގަޑީގައި ރާއްޖޭގެ ހިތްގައިމު މަންޒަރުތައް ދައްކަމުންދާނެ ކަމަށެވެ.\nމިއަދު 150 މީހުން ޕޮޒިޓިވް ވެއްޖެ\nސީއެންއެންއާއެކު ކުރިއަށް ގެންދާ އެ ކެމްޕެއިންއާ ގުޅިގެން އެމްއެމްޕީއާރުސީގެ ޑިރެކްޓަރު ތައްޔިބު މުހައްމަދު ވިދާޅުވީ، ދަތުރުކުރުމަށް އާ މަންޒިލެއް ހޯދައި ރާއްޖެ “ރީޑިސްކަވާ” ކުރަން ޝައުގުވެރިވާ ފަރާތްތަކަށް މި ކެމްޕެއިންގެ ތެރެއިން ރާއްޖެއާ ގުޅޭ ޝައުގުވެރި މައުލޫމާތުތަކެއް ލިބިގެންދާނެ ކަމަށެވެ. އަދި އެކެމްޕެއިނުގެ އަމާޒަކަށް ވެގެންދާނީ، ރާއްޖޭގައި ތިބި ތަޖުރިބާކާރު ދިވެހި މަސައްކަތްތެރިންގެ ހުނަރާއި، ރަށްތަކުގެ ގުދުރަތީ ރީތިކަން ދައްކައިދިނުން ކަމަށާއި ރާއްޖެއަކީ ވަކި ވަކި ރަށްތަކެއްގެ ގޮތުގައި އުފެދިފައި އޮންނަ ޖަޒީރާ ގައުމެއް ކަމުން، ދަތުރުވެރިންނަށް ލިބޭ ރައްކާތެރިކަން ކެމްޕޭންގެ ތެރެއިން ބުނެދޭނެކަމަށް ވެސް ތޮއްޔިބް ވިދާޅުވެ އެވެ.


Ahseyri jaluge covid adhadhu dhahve, Male jaluge adhadhu mahchah\nއައްސޭރި ޖަލުގެ ކޮވިޑް އަދަދަށް ދަށްވެ، މާލެ ޖަލުގެ އަދަދު މައްޗަށް\nރިންގް ރޯޑްގެ މަސައްކަތުގައި ޖަލުގައި ތިބި ގައިދީން ތަކެއް މަސައްކަތް ކުރަނީ -- ފޮޓޯ: އަވަސް\nކަރެކްޝަންސްގެ މީޑިއާ އޮފިޝަަލް ޔުސްރީން އަހްމަދު އަވަސް އަށް މައުލޫމާތު ދެއްވަމުން ވިދާޅުވީ ހިންމަފުށި ޖަލުގައި މިހާތަނަށް 169 ގައިދީ އަކު ކޮވިޑް 19 އަށް ޕޮޒިޓިވް ވެފައިވާ ކަމަށެވެ. މީގެތެރެއިން އެންމެ ގައިދީއެއް ފިޔަވާ ހުރިހާ ގައިދީން މިހާރު ބަލިން ރަނގަޅުވެފައިވާ ކަމަށެވެ.\nކަރެކްޝަންސްގެ ޖަލުތަކުގައި ކޮވިޑް-19 ކޮންޓްރޯލް ކުރުމަށް މަސައްކަތް ކުރަމުންދާއިރު މިދިޔަ މެއި މަހުގެ 25 ވަނަ ދުވަހުގެ ނިޔަލަށް 55 ޕަސަންޓް ގައިދީން ވަނީ ވެކްސިންގެ ފުރަތަމަ ޑޯޒް ޖަހާފަ އެވެ.\nމަދު އަދަދެއްގެ ގައިދީން ވަނީ ވެކްސިންގެ ދެ ޑޯޒް ވެސް ފުރިހަމަކޮށްފަ އެވެ. ޖަލު ތަކުގައި ކޮވިޑްގެ ހާލަތު ރަނގަޅުވުމާ އެކު ވެކްސިން ޕްރޮގްރާމު އަލުން ގަވައިދުން ފަށައިގަނެވޭނެ ކަމަށްވެސް ޔުސްރީން ވަނީ ވިދާޅުވެފަ އެވެ.\nމޯލްޑިވްސް ކަރެކްޝަނަލް ސާވިސް މާފުށީ ޖަލު ކޮވިޑް-19 + ކޮވިޑް ވެކްސިން


ޑިމާންޑް ބޮޑުވެ، ޤަތަރުގެ ޓްރެވަލް ބަބުލްގެ މުއްދަތު ދެވަނަ...\nޤަތަރުގެ ޓްރެވަލް ބަބުލް\nޑިމާންޑް ބޮޑުވެ، ޤަތަރުގެ ޓްރެވަލް ބަބުލްގެ މުއްދަތު ދެވަނަ ފަހަރަށް އިތުރުކޮށްފި\nމި ބަބުލްއަކީ ޤަތަރުގެ ރައްޔިތުންނާއި އެޤައުމުގެ ދިރިއުޅެމުންދާ މީހުންނަށް ޚާއްޞަ ޕެކޭޖެއް\nމިހާރު އޮތްގޮތުން ނަމަ ޓްރެވަލް ބަބްލްގެ މުއްދަތު ހަމަވާނީ މިމަހުގެ ނިޔަލަށް\n25 ޖެނުއަރީ 2021 | ހޯމަ 09:30\nޤަތަރު އެއަރލައިންސްގެ ފްލައިޓެއް\nރާއްޖެއަށް ތަޢާރަފްކުރި ޤަތަރު އެއަރވޭސްގެ ސޭފް ޓްރެވަލް ބަބުލްގެ މުއްދަތު ދެވަނަ ފަހަރަށް އިތުރުކޮށްފިއެވެ. ރާއްޖެއަށް ރަނގަޅު ޑިމާންޑެއް އޮތުމުން ޤަތަރު އެއާވޭސްއިން ރާއްޖެއަށްކުރާ ދަތުރުތައް ވެސް ވަނީ އިތުރުކޮށްފައެވެ. ޤަތަރު އެއަރވޭސްއިން މިހާރު ދަނީ ދުވާލަކު4ދަތުރު ރާއްޖެއަށް ކުރަމުންނެވެ.\nޤަތަރު އެއަރވޭސްގެސޭފް ޓްރެވަލް ބަބުލްގެ މުއްދަތު ރާއްޖޭގައި އިތުރުކުރިކަން ހާމަކޮށް ޤަތަރު އެއަރވޭސްއިން ވަނީ މުއްދަތު އިތުރުކުރުމުން މިހާރު ފެބްރުއަރީ 15އާއި ހަމައަށް ޓްރެވަލް ބަބްލްއަށް ބުކްކުރެވޭނެކަން ހާމަކޮށްފައެވެ. އަދި މި ބަބުލްގެ ދަށުން ފެބްރުއަރީ 20އާ ހަމައަށް ދަތުރުކުރެވޭނެކަމަށް ޤަތަރު އެއަރވޭސްއިން މަޢުލޫމާތުދެއެވެ.\nމި ޕެކޭޖް އެންމެ ފުރަތަމަ ތަޢާރަފްކޮށްފައިވަނީ 1 ޑިސެމްބަރާއި7ޖެނުއަރީ އާ ދެމެދުއެވެ. ނަމަވެސް ޑިމާންޑް އިތުރުވުމުން 31 ޖެނުއަރީއާ ހަމައަށް މުއްދަތު ވަނީ އިތުރުކޮށްފައެވެ.\nޤަތަރު އެއާވޭސްގެ ސޭފް ޓްރެވެލް ބަބުލްއަކީ ޤަތަރުގެ ރައްޔިތުންނާއި އެޤައުމުގެ ދިރިއުޅެމުންދާ މީހުންނަށް ޚާއްޞަ ޕެކޭޖެކެވެ. ޤަތަރު އެއާވޭސްއިން މަޢުލޫމާތުދިން ގޮތުގައި މިގޮތަށް އަންނަ ފަތުރުވެރިން ރާއްޖެ އަންނާނީ ކޯވިޑްއަށް ޓެސްޓު ކުރުމަށް ފަހުއެވެ. އަދި އަނބުރާ ޤައުމަށް ދިއުމަށްފަހު ރެޕިޑް ޕީސީއާރު ޓެސްޓެއް ހަދާނެއެވެ. މި ޓެސްޓުގެ ނަތީޖާ ނެގެޓިވްވާ ފަރާތްތައް އެޤައުމުގައި ކަރަންޓީނުވާން ނުޖެހޭނެކަމަށް އެއާރލައިން ބުނެއެވެ.\nދުނިޔޭގެ އެންމެ މަތީ ފަންތީގެ އެއަރލައިނުގެ ތެރޭގައި ހިމެނޭ ޤަތަރު އެއަރވޭސްއިން ބުނާގޮތުގައި ދިވެހިރާއްޖެއަކީ އެ އެއަރލައިނަށް ވަރަށް މުހިއްމު މާކެޓެކެވެ. ރާއްޖޭގެ ބޯޑަރު ހުޅުވާލި ދުވަހު ވޭލާނާ އިންޓަރނޭޝަނަލް އެއަރޕޯޓަށް އެންމެ ފުރަތަމަ ޖައްސާފައިވަނީ ވެސް ޤަތަރު އެއަރވޭސްގެ ފްލައިޓެކެވެ. ޤަތަރު އެއަރވޭސްއިން ރާއްޖެއަށް ދަތުރުތައް ބާއްވަނީ ޤަތަރުގެ ވެރިރަށް ދޯހާއިން ސީދާ ވެލާނާ އިންޓަރނޭޝަނަލް އެއަރޕޯޓަށެވެ.


އެމެރިކާއާއެކު އިމާރާތްކުރުމުގެ އެއްބަސްވުމުގައި ސޮއިކުރާނީ ރިޔާސީ އިންތިޚާބަށް ފަހު: ސްރީލަންކާ ސަރުކާރު އެމެރިކާއާއެކު އިމާރާތްކުރުމުގެ އެއްބަސްވުމުގައި ސޮއިކުރާނީ ރިޔާސީ އިންތިޚާބަށް ފަހު: ސްރީލަންކާ ސަރުކާރު\nއެމެރިކާއާއެކު އިމާރާތްކުރުމުގެ އެއްބަސްވުމުގައި ސޮއިކުރާނީ ރިޔާސީ އިންތިޚާބަށް ފަހު: ސްރީލަންކާ ސަރުކާރު\nސްރީލަންކާއާ އެމެރިކާއާ ދެމެދު ޤާއިމުކުރުމަށް ހަމަޖެހިފައިވާ ޢުމްރާނީ ތަރައްޤީއާ ގުޅޭ އެއްބަސްވުމުގައި ސްރީލަންކާގެ ސަރުކާރުން ސޮއިކުރާނީ މި މަހު ބާއްވާ ރިޔާސީ އިންތިޚާބަށްފަހުކަމަށް ސްރީލަންކާގެ ސަރުކާރުން ބުނެފިއެވެ.\nއެމެރިކާގެ މިލޭނިއަމް ޗެލެންޖް ކޯޕަރޭޝަންއާ ސްރީލަންކާގެ ސަރުކާރާ ދެމެދު ވާ މި އެއްބަސްވުމަކީ 480 މިލިއަން ޑޮލަރުގެ އުމްރާނީ ތަރައްޤީގެ އެކި އެކި މަޝްރޫޢޫތައް ހިންގުމަށް ގޮވާލާ އެއްބަސްވުމެކެވެ. މި މަޝްރޫޢުތަކުގެ ބޭނުމަކީ ސްރީލަންކާއިން ފަޤީރުކަން ނައްތާލާ އެ ޤައުމުގެ މަގުތައް ހަދާ ބިންތައް ބެހުމުގެ ކަންކަން އޮމާންކަމާއެކު ކުރިއަށް ގެންދިޔުންކަމަށް ސްރީލަންކާ ސަރުކާރުންވަނީ ބުނެފައެވެ.\nސްރީލަންކާގެ ވެރިރަށް ކޮލޮމްބޯގައި ނޫސްވެރިންނާ ވާހަކަދައްކަވަމުން ސްރީލަންކާގެ މާލީވަޒީރު މަންގަލާ ސަމަރަވީރާ ވިދާޅުވީ އެމެރިކާއާއެކު ވާ މި އެއްބަސްވުމުގައި ސޮއިކުރާނީ ޤާނޫނުހަދާ މަޖިލީހުގެ ރުހުމާއެކުކަމަށާ މިކަމާ ގުޅުންހުރި މަޝްވަރާތައް ކުރިއަށް ގެންގޮސްގެންކަމަށެވެ. ސްރީލަންކާގެ އިދިކޮޅު ފަރާތްތަކުން ބުނެފައިވަނީ މި އެއްބަސްވުމުގައި ސޮއިކުރުމުން ސްރީލަންކާގެ މުހިންމު ބިންތަކެއްގެ ކޮންޓްރޯލް އެމެރިކާއަށް ލިބިގެންދާނެކަމަށާ މިކަމުން ސްރީލަންކާއަށް އެއްވެސް ފައިދާއެއް ނުލިބޭނެކަމަށެވެ.\nމިކަން ދޮގުކުރައްވާ ވާހަކަދައްކަވަމުން ސްރީލަންކާގެ މާލީވަޒީރު ސަމަރަވީރާ ވިދާޅުވީ ސްރީލަންކާގެ އެއްވެސް ބިމެއް އެމެރިކާއަށް ނުދޭނެކަމަށާ މި އެއްބަސްވުމުގެ ދަށުން ލިބޭ ފައިސާ ޚަރަދުކުރުމުގެ ބާރު ލިބިގެންވަނީ ސްރީލަންކާއަށްކަމަށެވެ. އަދި މި އެއްބަސްވުމުގެ ދަށުން އެމެރިކާއިން ޝަރުތުކޮށްފައިވާ މައިގަނޑު ކަންކަމަކީ އިންސާނީ ޙައްޤުތައް ރައްކާތެރިކުރުމާ ޑިމޮކްރަސީގެ އުޞޫލުތައް ޙިމާޔަތްކުރުން އެކަނި ކަމަށްވެސް އޭނާ ވިދާޅުވިއެވެ.\nވިޔަފާރި ހުއްދަތައްވެސް ދެން ދޫކުރާނީ ފުލުހުން\nމާދަމާރޭ ހުރިހާ ރަށެއްގައިވެސް ކޭތަނަމާދު ކުރާނެ\nއެމްއެމްޕީއާރުސީގެ މައްސަލާގައި ދެން އެންމެ އަވަހަށް ދައުވާކުރާނެ މީހުން ކަނޑައަޅައިފި\nރައީސުލްޖުމްހޫރިއްޔާ އާއި ރައްޔިތުންގެ މަޖިލީހުގެ ރައީސް ބައްދަލުކުރައްވައި މަޝްވަރާކުރައްވައިފި\nކޯވިޑް-19 : ރާއްޖެއިން އިތުރު 22 މީހަކު ޕޮޒިޓިވް ވެއްޖެ


Ali Abbas Zafar, 'Mr India' ge trilogy eh hadhanee\nއައްބާސް ޒަފަރް "މިސްޓަ އިންޑިއާ" ޓްރިލޮޖީ ހަދަނީ\n"ޓައިގާ ޒިންދާ ހޭ" ޑައިރެކްޓްކުރި އަލީ އައްބާސް ޒަފަރަށް "މިސްޓަ އިންޑިއާ" ގެ ޓްރިލޮޖީގެ ނުވަތަ މި ސީރީޒްގެ ތިން ފިލްމެއް ލިޔެ، ޑައިރެކްޓްކުރުމުގެ ފުރުސަތު ލިބިއްޖެ އެވެ.\nޒީ ސްޓޫޑިއޯޒް އިން ޕްރޮޑިއުސްކުރާ މި ފިލްމަކީ 1987 ގައި ނުކުތް އަނިލް ކަޕޫރާއި ޝްރީދޭވީގެ ބްލޮކްބަސްޓާ ފިލްމު "މިސްޓަ އިންޑިއާ"ގެ ސްޕިން-އޯފް އެއް ކަމަށް މީޑިއާ ރިޕޯޓްތައް ބުނެ އެވެ. މާނައަކީ މިހާރު އުފައްދާ ފިލްމުތައް ބިނާ ކުރާނީ ކުރީގެ ފިލްމާ ގުޅުވައިގެންނެވެ.\nމި ޕްރޮޖެކްޓް އަދި އޮތީ ސްކްރިޕްޓް ލިޔުމުގެ ސްޓޭޖްގަ އެވެ. ފިލްމަށް ތަރިން ހަމަޖައްސާނީ ފުރަތަމަ ޑްރާފްޓް ނިމުމުންނެވެ.\nމި އުފާވެރި ޚަބަރު ޝެއާ ކުރަމުން އަލީ އައްބާސް ޒަފަރް ކުރި ޓުވީޓްގައި ބުނެފައި ވަނީ ޒީ-ސްޓޫޑިއޯ އާ ބައިވެރި ވެގެން "މިސްޓަ އިންޑިއާ" ފަދަ މޮޅު ފިލްމެއްގެ ޓްރިލޮޖީއެއް އުފެއްދުމުގެ ފުރުސަތު ލިބުމަކީ ވަރަށް އުފާކުރާ ކަމެއް ކަމަށެވެ. އަދި އެންމެން ވެސް އެ ފިލްމަކާއި އެއް ފިލްމުގެ ކެރެކްޓާތަކެއް އިންތިހާއަށް ލޯބިވީ ފިލްމެއްގެ ސްޕިން-އޯފް އެއް އުފެއްދުމުގެ މަސައްކަތަކީ ހީވެސް ނުކުރާ ވަރުގެ ބޮޑު ޒިންމާއެއް ކަމަށް ވެސް ޑައިރެކްޓަރު ބުނެފައި ވެއެވެ.\nމިވަގުތު ސްކްރިޕްޓް ލިޔުމުގެ މަސައްކަތް ކުރިޔަށް ގެންދާ ކަމަށާއި އެއްވެސް އެކްޓަރަކަށް ފިލްމުގައި ބައިވެރިވުމުގެ ދައުވަތު އަދި ނުދޭ ކަމަށް ވެސް ޑައިރެކްޓަރު ބުނެފައި ވެއެވެ.\n"ސްކްރިޕްޓް ނިންމާލެވުނީމަ ތަރިން ހޯދުމުގެ މަސައްކަތް ފަށާނީ،" ޒަފަރް ބުނެފައި ވެއެވެ.\nޒަފަރް މި ވަގުތު މަސައްކަތްކުރަނީ ޑިޖިޓަލްކޮށް އޭނާ އުފައްދާ ފުރަތަމަ ފިލްމު ނިންމުމަށެވެ. މިއީ ސައިފް އަލީ ޚާން ލީޑް ރޯލު ކުޅޭ ފިލްމެކެވެ. މިއީ ދި އެމެޒޯން ޕްރައިމް ވީޑިއޯ ސީރީޒް ޕޮލިޓިކަލް ތުރިލާ އެކެވެ. ސައިފްގެ އިތުރުން ސުނިލް ގްރޯވަރު، ގޯހަރް ޚާން، އަމީރާ ދަސްތޫރު އަދި މުހައްމަދު ޒީޝާން އައްޔޫބް މި ފިލްމުގައި ބައިވެރިވެ އެވެ.\nއެއްލާލި 70 އަހަރުގެ މަންމައަކަށް ސޯނޫ ސޫދުގެ އެހީ\nހަ އެކްޓަރުން ޒޯޔާގެ "ލަކް ބައި ޗާންސް"އަށް ނޫނެކޭ ބުނި


ހދ. ނެއްލައިދޫ ކައުންސިލްގެ ރައީސް\nހދ. ނެއްލައިދޫ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nހދ. ނެއްލައިދޫ ކައުންސިލްގެ މެންބަރު


(3 ސެޕްޓެމްބަރ 2019 އާ ގުޅޭ)\n"އައި މިސްޑް ޔޫ... ޕްލީޒް ޕިކް އަޕް" ރިންގުވަމުންދިޔަ ކޯލު ލިއަމް ބިޒީ ކޮށްލުމުން ހޭޒަލްއަށް ބުނެވުނެވެ. މިވަގުތު އޭނާ އެ އިނީ ލިއަމްގެ އަޑުއަހާލަން ނުހަނު ބޭނުންވެފައެވެ.\nހޭޒަލްގެ ހިތް އެދުނަސް، ހިތް އެދޭހާ ގޮތަކަށް ކަންކަމެއް ނުވިއެވެ. ފޯނުކޯލަށް ޖަވާބު ދިނުމުގެ ބަދަލުގައި ލިއަމްގެ ފަރާތުން ލިބުނީ މީޓިންއެއްގަ އިންކަމުގެ މެސެޖެކެއެވެ. ކުއްލިއަކަށް ލިބުނު ނުތަނަވަސްކަމުގައި ހޭޒަލްގެ އަނގައިން ފޫހިކަމުގެ އަޑެއް ލައްވާލެވުނެވެ. އަދި ތަންކޮޅެއް ބާރަށް ކާމޭޒު މައްޗަށް ފޯނު ދޫކޮށްލި ގޮތުން ހީވަނީ ބޮޑަށް ހިތްހަމަނުޖެހިފައި އެ ހުރީ އެ ފޯނު ދެކެހެންނެވެ. އޭނާ ދެން އައިސް ފިނިފެންފުޅިއެއް ނެގިއެވެ. އެއިން ފެންފޮދެއް ތަށްޓަކަށް އަޅައި އެތި ފޮދެއް ބޯލުމަށްފަހު ނިތްކުރީގައި ފެންތަށި ޖައްސާލިއެވެ. ފިނިކަމުގެ އިޙްސާސް ކުރެވުމުން ހޭޒަލްއަށްވީ އަރާމެވެ. ހަށިފުރާ ފުންނޭވާއެއް މަޑުމަޑުން ލީ ނަފްސު ހަމައަކަށް އަޅުވަމުންނެވެ. ހޭޒަލްއަކީ ރުޅި ގަދަ މީހެއްނޫނެވެ. ރުޅި އަންނަ ކަންކަން ދިމާވިނަމަވެސް ރުޅި ކޮންޓްރޯލު ކުރަން އޭނާ ދަނެއެވެ. ޚާއްޞަކޮށް ލިއަމްއަށް ރުޅި މޫނު ދައްކައިގެން ގިނައިރަކު އޭނާއަކަށް ނުހުރެވެއެވެ.\nފެންފޮދު ބޯލައިގެން ހޭޒަލް ކުރަން ހުރި މަސައްކަތަށް އެނބުރިލިއެވެ. އޭނާ ގަނެގެން ގެނައި ސާމާނު އެކި ތަންތަނަށް ލުމަށްފަހު ތައްޔާރު ކުރަން އުޅުނު ސެލެޑުގެ މަސައްކަތް ފެށިއެވެ. އެކަން ނިންމާލައި ބަދިގެއާއި ސިޓިންރޫމު ސާފުކޮށްފައި ހޭޒަލް ވަނީ ކޮޓަރިއަށެވެ. އޭރު މެންދުރު އެކެއް ޖަހައިފިއެވެ.\nފެންވަރާލައިގެން ނުކުމެ މެންދުރު ނަމާދުކޮށްލައިގެން ހޭޒަލް ކޮޓަރިން ނުކުތް އިރު ވެސް އެޕާޓްމެންޓުގައި އޮތީ އަބަދުމެ އޮންނަ ހިމޭންކަމެވެ. ކޮޓަރި ދޮރުމަތީ އިރުކޮޅަކު މަޑުކޮށްލައިގެން ހުރުމަށްފަހު އެނބުރި ކޮޓަރިއަށް ހޭޒަލް ވަނީއެވެ. ފޫހި ކަމާއެކު އެނދުމައްޗަށް އޭނާ ވެއްޓިގަތެވެ. ފޯނު ބަލާލަން ހިތަށް އެރުމާއެކު ފޯނު ކާމޭޒުމަތީ ބޭއްވުނު ގޮތަށް އެ ނުގެންނަންކަން ހޭޒަލްއަށް ހަނދާންވީ ދެނެވެ. އެހެންވިޔަސް އެ ނަގަން ދާން މިފަހަރު ހޭޒަލްއަށްވީ ބުރައަކަށެވެ. އެހެންވެ އެނދުގައި ހަމަޖެހިލައި ލޯ މަރާލީ ޚިޔާލުތަކާއި ފިކުރުތަކާ ދުރުވެވޭނެ ގޮތަކީ ނިދާލުން ކަމަށް ހޭޒަލްއަށް ވިސްނިގެންނެވެ. ނަމަވެސް ލޯ މަރާލައިގެން އޮވެ ނުނިދި ހޭދަވަމުންދިޔަ ވަގުތާއެކު އޭނާއަށް ސިފަވަމުން ދިޔައީ ސައިފްއާއެކު ހޭދަވި ދުވަސްތަކެވެ. އެ ދެމީހުންގެ ފުރަތަމަ ބައްދަލުވުމާއި ދެމެދުގައި އޮތް ގުޅުން ހޭޒަލްއަށް ނިންމާލަން ޖެހުނު ގޮތެވެ.\nހޭޒަލްއަށް މިހާރު ލިއަމް ކިތަންމެ މުހިންމު ވެފައި އޭނާދެކެ ނުހަނު ލޯބިވީ ނަމަވެސް އެއީ ހޭޒަލްގެ އަލަތު ލޯތްބެއް ނޫނެވެ. ލިއަމްއާ ރައްޓެހިވެގެން އެހާ ގިނަ ދުވަހަކު ނޫޅެއެވެ. ފުރަތަމަ ލިއަމް ފެނި ހޭޒަލްއަށް މާބޮޑު ގޮތްތަކެއް ވެސް ނުވިއެވެ. އެކަމަކު ލޯތްބަކީ ކޮބައިކަމާ އެ ޖަޒުބާތުގައި ހުރި ފޮނިކަމާއި ހިތިކަމަށް ހޭޒަލްގެ ނަފްސު ހުޅުވާލަދިން ޒުވާނަކީ ސައިފެވެ. ހޭޒަލްއަށްވުރެ އުމުރުގެ ގޮތުން ސައިފު ހަތަރު އަހަރު ދޮށްޓެވެ. ސައިފްއާ ހޭޒަލް ރައްޓެހިވީ ވަރަށް ޅައުމުރުގައެވެ. އުމުރުން އެންމެ ސާދަ އަހަރުގައެވެ. އޭރު ސައިފު ވެސް އުޅެނީ ކިޔަވާށެވެ. ހޭޒަލްއަކީ ރަޙުމަތްތެރިންނާއެކު ތަންތަނަށް ދިއުމުގެ މިނިވަންކަން ޢާއިލާގެ ފަރާތުން ލިބިފައިވާ އަންހެންކުއްޖަކަށްވާތީ ސައިފްއާ ބައްދަލުކުރުން އޭނާއަށް އުނދަގުލެއްނޫނެވެ. ސައިފްއާއި ހޭޒަލްގެ ދެމެދުގައި މައްސަލަ ޖެހެން ފެށީ ދެމީހުންގެ ގުޅުމަށް އަހަރުވީ ފަހުންނެވެ. ސައިފް ކަންކަމުގައި ހޭޒަލްއަށް ދޮގު ހަދާ އޮޅުވާލަނީއެވެ. އެހެން އަންހެންކުދީންނާ ގުޅުން ބަދަހިކޮށް ގާތްކަން ބާއްވަނީއެވެ. ބައެއް ރަޙުމަތްތެރީންގެ ފަރާތުން ސައިފް ބުންޏޭ ކިޔާ އެކިއެކި ވާހަކަތައް ވެސް އަޑުއިވެނީއެވެ. ގުރޭޑު ދިހައެއް ނިމެންވީއިރު ސައިފްއާއި ހޭޒަލްގެ ގުޅުން ހަ ފަހަރަށް ކެނޑުނެވެ. އެގޮތުގައި ކުޑަ ދުވަސްކޮޅެއް ވާއިރަށް އަލުން ސައިފް އައިސް ހޭޒަލް ގާތު ވަރަށް އާދޭސް ކުރެއެވެ. އެއިން ކޮންމެ ފަހަރަކު ސައިފްއަށް ހޭޒަލްގެ ހަޔާތުން ފުރުޞަތު ދިނެވެ. ނަމަވެސް ސައިފްގެ ފަރާތުން ހޭޒަލް ބޭނުންވި ސީރިއަސްކަމެއް ނުފެނުނެވެ. އޭރު ހޭޒަލްއާއި ލިއަމް ބައްދަލުވެ ކުދިކުދި އިޝާރާތް ލިއަމްގެ ފަރާތުން ލިބެން ފަށައިފިއެވެ. ސައިފް ކަންތައްކުރި ގޮތުން ވެފައި ހުރި ފޫހިކަމުގައި ލިއަމްގެ އިޝާރާތްތަކަށް ވެސް ހޭޒަލް މޫނު އަނބުރާލީއެވެ. އޭރު ސައިފްގެ ސަބަބުން ހޭޒަލްގެ ހަމަޖެހޭ ދިރިއުޅުން ބޮއްސުންލައިގެން ހިނގައްޖެއެވެ. ދެރަވެގެން އުޅެންޖެހޭ ކަންކަން ގިނައެވެ. އެހެންވެ އޯލެވެލް އިމްތިހާނަށް ތައްޔާރުވާން ފެށީ ސައިފްއާ އެއްކޮށް ގުޅުން ކަނޑާލުމަށްފަހުއެވެ. ދެން ދުވަހަކުވެސް ސައިފްއާ ނުގުޅޭނަންކަން ހޭޒަލް ނިންމީ އެ ފަހަރުއެވެ. ލިއަމްއަށް ހޭޒަލް ފުރުޞަތެއް ދިނީ އޭލެވެލް ހަދަން އުޅެމުންނެވެ. އޭނާއާ ބައްދަލުވެ ހޭޒަލްއަށް ލޯބިނުވެވުނަސް ސައިފްގެ ފުށުން އިޙްސާސް ކުރެވުނު ގޮތާ ލިއަމް މުޅިން ތަފާތުވިއެވެ. ލިއަމްވީ ހީކުރި ވަރަށްވުރެ ހަރުދަނާ ޒުވާނަކަށެވެ. އެފަދަ ޒިންމާދާރު މީހަކު ހަޔާތަށް އައުމަށް ހޭޒަލް ހުރީ ބޭނުންވެފައެވެ. ޢާއިލާއާ ބައްދަލުކުރަން ސައިފު ގޮތަށް ލިއަމް ޖެހިލުމެއްނުވިއެވެ. ދެމެދުގައި އޮތް ގުޅުން މީހުންނަށް އެނގިދާނޭތީ ދުވަސްތަކަކަށް އެކަމުގެ ވާހަކަ މީހުން ކައިރީ ނުދެއްކުމަށް ލިއަމް ޝަރުތެއްނުކުރެއެވެ. އެފަދަ ސިއްރުވެރިކަމެއް ލިއަމްގެ ނެތެވެ. މަޑުމަޑުން ހިތުގައި އުފެދެން ފެށި ލޯބި އިތުރަށް ފުންވީ ލިއަމް ކައިވެނި ކުރަން ބޭނުންވާކަން ހާމަކުރުމުންނެވެ.\nޚިޔާލުތައް އެއްފަރާތްކޮށްލަމުން ހޭޒަލް ނިތްކުރީގައި ވައަތުން ފިރުމާލިއެވެ. އަދި އަރިއަކަށް މީހާ ޖެހިލިއެވެ. އެގޮތުގައި ވެސް ގިނައިރަކު ނޯވެވުނެވެ. ވިސްނަން ބޭނުންނުވާ އެތައް ޚިޔާލުތަކެއް އޭނާގެ ސިކުނޑިއަށް ޖަމާވަނީއެވެ. އެހެންވެ ފުންމައިގެން އެނދުން ތެދުވެއްޖެއެވެ. ހަލުވިކޮށް ކޮޓަރިން ނުކުތެވެ. ބަދިގެއަށް ވަދެ ކާމޭޒުމަތީ އޮތް ފޯނު ނަގައިގެން އައިސް ސިޓިންރޫމުގައި ހުރި ސޯފާތަކުން ޓީވީއާ ކުރިމަތިވާހެން ހުރި ދިގު ސޯފާގައި އޮށޯވެލިއެވެ. އަތްފޯރާ ހިސާބުގައި ހުރި ކޮފީ މޭޒުމަތިން ރިމޯޓު ނަގައި ޓީވީ ހުޅުވާލިއެވެ.\nއިރުއޮއްސެން ކައިރިވެފައި ވަނިކޮށް ލިއަމް އައިސް އެޕާޓްމެންޓަށް ވަނެވެ. ޓީވީގެ އަލި ފިޔަވައި އެތަނުގައި އިތުރު އަލިކަމެއް ނެތެވެ. ކުޑަދޮރުތަކުގެ ފަރުދާތައް ވެސް ދަމާފައި ހުރުމުން ވަކިން އަނދިރިކަމަށް ދައްކައެވެ. ބޮކި ދިއްލާލައި ޓީވީ ނިއްވާލަން ކަމަށް އައި ލިއަމްއަށް ސޯފާގައި ނިދިފައި އޮތް ހޭޒަލް ފެނުނެވެ. ސޯފާ ކައިރި ކާޕެޓު މައްޗަށް ވެއްޓިފައި އޮތް ހޭޒަލްގެ ފޯނު ވެސް ލޮލުގައި އަޅައިގަތެވެ. ހޭޒަލްއަށް ގޮވާލަން އުޅެފައި ވެސް ލިއަމްގެ ޚިޔާލު ބަދަލުވިއެވެ. ދެން ފެނުނީ އޭނާ ހަލުވިކޮށް ގޮސް ކޮޓަރިއަށް ވަންތަނެވެ. އޭގެ އިރުކޮޅެއް ފަހުން ފެނުނީ ފެންވަރާލައިގެން ތަރުތީބު ގެއްލިފައިވާ އިސްތަށިގަނޑުގައި އަތްފުނާ އަޅަމުން ލިއަމް ކޮޓަރިން ނުކުމެގެން އަންނަ ތަނެވެ. މަޑުމަޑުން އައިސް ހޭޒަލްގެ ފައިކޮޅުގައި ސޯފާގަ ލިއަމް ފޫޖައްސާލިއެވެ. އޭނާ ހޭޒަލްއަށް ގޮވާލިއެވެ. ދެތިން ފަހަރަށް ގޮވާލުމާއެކު ހޭޒަލްއަށް ހޭލެވުނީ ލިއަމްގެ ފިނި އަތްތިލަ ކޯތާފަތުގައި ޖެހުމުންނެވެ.\n"އަހަރެންނަށް ނިދުނީ... ކޮންއިރަކު އައީ..." ހޭޒަލް ތެދުވަމުން ބުންޏެވެ.\n"ދެންމެ މިއައީ... ހޫނުވެފަ ހުރީމަ މިއައީ ފެންވަރާލައިގެން، ވަރަށް ބަނޑުހައި... ޒެއްލު ކައިގެންތަ ތިހުރީ" ލިއަމް އަހާލިއެވެ.\n"ނޫން!... ހެނދުނު ތަންކޮޅެއް ފަހުން މިއަދު ސައިބުއި، ލިއަމް އައިމަ ކާން މިހުންނަނީ، ގަޑިން ކިހާއިރެއްވެގެންތަ އެއުޅެނީ... މަޣްރިބު ނަމާދަށް ގޮވީތަ؟ އަހަރެން އަދި އަސުރު ވެސް ނުކުރަން" ހޭޒަލް ފޯނު ހޯދަން އަވަސްވެލިއެވެ. އެއާއެކު ކާޕެޓުމަތިން ނެގި ފޯނު ލިއަމް ދިއްކޮށްލިއެވެ.\n"އަދި ނުގޮވާ... ދޭ ޒެއްލު ނަމާދުކޮށްލައިގެން އަންނަން، އަހަރެން މިތާ މަޑުކޮށްލާނަން" ލިއަމް ބުންޏެވެ.\n"ކާން ހަދާފަ ގޮސްދާނަމޭ" ފޯނުގައި ހިފަމުން ލިއަމްއަށް ބަލަން އިނދެ ހޭޒަލް ބުންޏެވެ.\n"އޯކޭވާނެ... ހައެއް ޖަހައިފި، އެހާ ގިނައިރެއް ދެން ނެތެއްނު، ދޭ ނަމާދުކޮށްލައިގެން އަންނަން" ލިއަމް ބުންޏެވެ. އޭނާ ބަދަލުކޮށްލި ހިނިތުންވުން ހޭޒަލްގެ ނަފްސަށް ހަމަޖެހުން ގެނުވިއެވެ.\nއަސުރު ނަމާދު ހޭޒަލްއަށް ކޮށްލެވުނީ ކިރިޔާއެވެ. އެނދުމަތީ ބާއްވާލި ފޯނުން މަޢްރިބު ނަމާދަށް ގޮވާ އަޑު އިވުނެވެ. އެހެންވެ ކޮޓަރިން ނުކުތީ މަޣްރިބު ވެސް ކޮށްގެންނެވެ. ބަދިގެއަށް އައިސް ހޭޒަލް ވަނުމުން އޭނާގެ ފަހަތުން ލިއަމް ވެސް އައިސް ވަނެވެ. ކާމޭޒުދޮށުގައި ހޭޒަލްގެ ހަރަކާތްތަކަށް ބަލަން ލިއަމް އިނީއެވެ. އެވަގުތު ހޭޒަލް ކިޔައިދިނީ މެންދުރު އެއްޗެހި ގަންނަން ފިހާރައަށް ދިޔަތަނާ ސައިފްއާ ދިމާވި ވާހަކައެކެވެ. ލިއަމްއަށް ސައިފްއާއި ހޭޒަލްގެ ދެމެދުގައި އޮތް ގުޅުން އެނގެއެވެ. އޭނާއާ ރައްޓެހިނުވެ އެހާ ގިނަ ދުވަހު ހޭޒަލް ހުރީ ކީއްވެކަން އޮޅުން ފިލުވައިދެމުން ސައިފުގެ ވާހަކަ ހޭޒަލް އޮތީ ލިއަމްއަށް ވަރަށް ކުރީން ކިޔާދީފައެވެ. ސައިފަށް އައިސްފަ ހުރި ބަދަލު ހޭޒަލް ބުންޏެވެ. އެހެންނަމަވެސް އޭނާގެ ފަހަތުން ގެއާ ހަމައަށް ސައިފް އައިކަމެއް ހޭޒަލް ނުބުނެއެވެ.\n"އޭނާ އަދިވެސް ގޮތެއް ހުރޭ ދޯ" ލިއަމް ބުނެލީ ދިމާކޮށްލާ ފަދައިންނެވެ.\n"އެކަމަކު ދެނެއްނުވާނެ... އެކަން ނިމުނުތާ ކޮންޒަމާނެއް، މި ހޭޒަލްއަކީ މިހާރު ލިއަމްގެ މީހެއް، ހަމައެކަނި ލިއަމްގެ" ހޭޒަލް ބުންޏެވެ. ލިއަމް ޖަހާލީ ހިނިގަނޑެކެވެ.\nހުރިހާ އެއްޗެއް މޭޒުމައްޗަށް ނެގިއްޖެކަން ޔަގީންވުމުން ކާމޭޒު ދޮށުގައި ހޭޒަލް އިށީނެވެ. ލިއަމް އަމިއްލަ ވާހަކައެއް ފެށީ އެވަގުތެވެ. އޭނާ ބުނަންވެފައި އޮތް ވަރަށް މުހިންމު ވާހަކައެއް އެބައޮތް ކަމުގައި ބުންޏެވެ. އެކަމަކު ކައި ނިންމާފަ ހަމަޖެހިގެން ތިބެ ވާހަކަދައްކާނީ ކަމުގައި ލިއަމް ބުންޏެވެ. ހޭޒަލް އިތުރަށް އޮޅުން ފިލުވަން އުޅުމުން ވެސް ލިއަމް އެވާހަކައެއް ނުދެއްކިއެވެ. ހަޤީޤަތުގައި ލިއަމް ދޭން އޮތް ޚަބަރުން ހޭޒަލްއަށް އަސަރުތަކެއް ކުރާނޭކަން އޭނާއަށް އެނގެނީއެވެ. އެވާހަކަ ހަމަޖެހިގެން ހޭޒަލްއާ ދައްކަން ލިއަމް ނިންމީ އެހެންވެއެވެ.\nކައިނިންމާފަ ތަށިތައް ނެގުމުގައި ލިއަމް އެހީތެރިވެ ދިނެވެ. ދޭތެރެއަކުން ހޭޒަލްއަށް ފަސޭހަކޮށްދިނުމަށް ގޭތެރޭގެ މަސައްކަތްތަކުގައި ލިއަމް އެހީތެރިވެދޭނެއެވެ. ނަމަވެސް މިއަދު ތަފާތު ގޮތެއްހެން ހޭޒަލްއަށް ހީވިއެވެ. ސުވާލުކުރަން ހިތަށް އަރާފައި ވެސް މަޑުކޮށްލީ ލިއަމް ބުނަން އުޅޭ ވާހަކައާ މެދު ވިސްނާލާފައެވެ. ކޮންކަމެއްކަން ނޭނގުނަސް ލިއަމް ބުނެފާނޭ ހީވާފަދަ ކަންކަމާ ގުޅިގެން ތަފާތު ޚިޔާލުތައް ވަގުތުން ސިކުނޑިއަށް ބޮނޑިވެގަތެވެ.\nކޮޓަރިއަށް އައިސް ވަނީ ދެމަފިރިން އެކީގައެވެ. ލިއަމް އެނދުމަތީ އޮށޯވެލީއެވެ. ކޮޓަރީގެ އެއްފަރާތުގައި ހޭޒަލް ނަމާދަށް އެރި މުއްސަލައިގެ ކަނުގައި ހިފާ ފަތްޖަހާލި ގޮތަށް އޮތެވެ. ހޭޒަލް އައިސް ލިއަމްގެ ގާތަށް އެނދަށް އެރިއެވެ. އޭނާގެ ކާނާއަތް ހިއްލާލައި އަތްދަށުން ލިއަމްއާ ކައިރިވެލިއެވެ. ލިއަމް ވެސް އަނބިމީހާގެ ކޮނޑުގައި ހިފާ ބޮޑަށް ގާތްކޮށްލިއެވެ.\n"ދެން ބުނެބަލަ..." ހޭޒަލް އެދުނެވެ.\n"އަހަރެން ނެތިއްޔާ ޒެއްލު ވަރަށް އެކަނިވާނެ ދޯ" ލިއަމް ބުންޏެވެ.\n"އޮބްވިއަސްލީ... ދެން ތީ ޔަގީންވާ ކަމެއްނު... ކީއްވެ ތިހެން ތިބުނީ، އަނެއްކާ ލިއަމް... އަހަރެން ދޫކޮށްލަން ވިސްނަނީތަ؟" އޮވެވުނު ގޮތުން ލިއަމްގެ މޫނު ބަލަން އުނދަގޫ ވިޔަސް ހޭޒަލް މައްޗަށް މޫނު އުފުލާލިއެވެ. ކަންފަތުގައި ޖެހުނީ ލިއަމް ހީނލިއަޑެވެ.\n"ދޫކޮށްލާ ވާހަކަ ނުދައްކަބަލަ... ޒެއްލު އަބަދުވެސް ވާނީ އަހަރެންގެ މީހަކަށް، އަސްލު ވީގޮތަކީ މިއަދު ވަރަށް ބޮޑު މީޓިންއެއް އޮތީ، އެހެންވެ ޒެއްލުގެ ކޯލަށް ވެސް ޖަވާބު ނުދެވުނީ، ރާއްޖެތެރެއަށް ބަޔަކު ފޮނުވާލަން އުޅެނީ، އަހަރެން ވެސް އެމީހުންގެ ތެރޭގަ ހިމެނޭ..." ލިއަމް ވެސް ހޭޒަލްއާ ދުރަށް ޖެހިލީ އޭނާގެ ވާހަކަތަކުން ހޭޒަލްގެ މޫނަށް އަރާފައިބާނެ ކުލަވަރު އެނގެން ބޭނުންވެގެންނެވެ.\n"ކިހާ ދުވަހަކަށް" ބަޔާންކުރަން އުނދަގޫ ހިމޭންކަމެއް ހޭޒަލްގެ ނަފްސަށް ވެރިވެގެން ދިޔައެވެ. ވާހަކަދެއްކުނީ ވެސް އިރުކޮޅެއް ފަހުންނެވެ.\n"ތްރީ މަންތްސް..." ލިއަމްގެ އަޑު ވެސް މަޑުވިއެވެ. ހޭޒަލްއަށް އިތުރަށް އެއްޗެކޭ ނުބުނެވުނެވެ. ލިއަމްގެ ގައިގާ ބައްދާލައިގެން އޭނާ އޮތީއެވެ. ލިއަމް ވެސް އެއްވެސް ވާހަކައެއް ނުދެއްކިއެވެ. ހީވަނީ ހޭޒަލް ވާހަކަދައްކަން ފުރުޞަތު ދީގެން އޭނާ އޮތީހެނެވެ. އެހެން ތިއްބާ ހޭޒަލްގެ ފޯނުން ޢިޝާ ނަމާދު ބަންގީގެ އަޑުން ކޮޓަރިއަށް ވެރިފައި އޮތް ހިމޭންކަން ފުނޑުފުނޑުކޮށްލިއެވެ. ބަންގި ނިމެންދެން އޮވެފައި ލިއަމްއާ ދުރަށް ހޭޒަލް ޖެހިލިއެވެ. އަދި ލިއަމް އޮތް ފަރާތް ނޫން އަނެއްފަރާތުން ހޭޒަލް ފައިބާ އެނދުގެ އަރިމަތީ އިށީނެވެ.\n"އެބަ އަންނަން ނަމާދުކޮށްލައިގެން" ހޭޒަލް ބުންޏެވެ. ލިއަމްގެ ޖަވާބަކަށް ހޭޒަލް މަޑެއް ނުކުރިއެވެ. އިންތަނުން ތެދުވެ ހޭޒަލްވަނީ ފާޚާނައަށެވެ. އެވަގުތު ލިއަމްގެ ފޯނަށް މެސެޖެއް އައިސްގެން އޭނާގެ ސަމާލުކަން ފޯނަށް ދެވުނެވެ.\nނަމާދުން އަވަދިވުމަށްފަހު ވެސް ހޭޒަލްއަށް މުއްސަލަމަތީ އިރުކޮޅަކު އިނދެވުނެވެ. އޮފީހުން ކުރިމަތިވާ ކަންކަމަށް ދެކޮޅެއް ނުހެދޭނެކަން ހޭޒަލް އަމިއްލަ ނަފްސަށް ވިސްނައިދޭން މަސައްކަތްކުރިއެވެ. ލިއަމް ނުފެނި އެންމެ ދުވަހެއް ވެސް އުޅެން އުނދަގޫވާއިރު ތިންމަސް ވަންދެން ފިރިމީހާއާ ދުރުގައި ހުންނާނީ ކިހިނެއްކަމެއް ހޭޒަލްއަކަށް ނުވިސްނުނެވެ. އެ ޚިޔާލާއެކު ހިތުގައި އުތުރުގަތް ޖަޒުބާތުގައި ލިއަމްގެ ގާތު ނުދާށޭ ބުނުމަށް ހޭޒަލް ބޭނުންވިއެވެ. ނަމަވެސް ދެ ތުންފަތް ޖައްސާ ބާރުކޮށްލީ އެ ލަފުޒުތައް ދުލުން ހާމަކުރެވިދާނެތީއެވެ. އެ ދަތުރަކީ ލިއަމް އެދިގެން ދާން ބޭނުންވެގެން ހަމަޖެހުނު ދަތުރެއްނޫންކަން ހޭޒަލްގެ ޟަމީރު ވިސްނައިދިނެވެ. އެހެންވިޔަސް ދެމީހުން އެހާ ދުވަހު މީގެ ކުރިން ދުރުގައި ތިބެފައެއްނެތެވެ. ލިއަމްގެ ހުރިހާކަމެއް ކޮށްދެނީ ހޭޒަލްއަށްވާއިރު އެ ތިންމަސް ދުވަހުގެ ތެރޭ ލިއަމްގެ ކަންކަން ބަލަހައްޓާނީ ކާކުބާއޭ ހޭޒަލްގެ ހިތަށް އެރިއެވެ. މި ހުރިހާ ވިސްނުމެއްގައި ހޭޒަލް އިންދާ ލިއަމް ގޮވާލި އަޑު އިވުނެވެ. ނަމާދުކޮށް ނިމުނީތޯ އޭނާ އަހާލިއެވެ. ހޭޒަލް އަވަސް އަވަހަށް މޫނުގައިވި އަސަރު ހިނިތުންވުމަކުން ފަރުދާކޮށްލައި ލިއަމްއާ ކުރިމަތިލިއެވެ.\n"މި ނިމުނީ..." ހޭޒަލް ތެދުވެ ނަމާދު ދޮޅި ބޭލިއެވެ.\n"ބޭބީ... އައި އޭމް ސޮރީ... އަހަރެން ވެސް އެހާ ގިނަ ދުވަހަށް ޒެއްލުއާ ދުރުގަ ހުންނާކަށް ބޭނުމެއްނޫން، ބަޓް ނޯ ޗޮއިސް، އަހަރެން ބެލިން ބަދަލުގަ އެހެން މީހަކު ހަމަޖެއްސޭތޯ ވެސް، ދިޒް އިޒް ރިއަލީ އިމްޕޯޓެންޓް، ޒެއްލު!... ދުރުގަ ނުހުރެ މިކޮޅަށް އާދެބަލަ" ލިއަމް ތެދުވެ އެނދުގައި އިށީނެވެ. ހޭޒަލް ނަމާދުކުރާ އެއްޗެހި ނަގައި އެ ހުންނަ ތަނުގައި ބެހެއްޓުމަށްފަހު އައިސް ލިއަމްގެ ގާތުގައި އިށީނެވެ. އޭނާގެ އުނަގަނޑުގައި ލިއަމްގެ ދެއަތް ވަށާލައި ގާތަށް ދަމާލިއެވެ.\n"އައި ލަވް ޔޫ" ހޭޒަލްގެ ކޯތާފަތުގައި ބޮސްދެމުން ލިއަމް ބުންޏެވެ. ހަމަ އެފަދައިން ހޭޒަލް ރައްދު ދިނެވެ.\n"ކުޅުދުށްފުއްޓަށް ދަނީ، އެކޮޅު ސްޓޭޝަންގަ ހުންނަނީ، ނެކްސްޓް ވީކްއަށް ފަހު ފުރުން އޮތީ" ދަތުރާ ބެހޭ ގޮތުން އިތުރަށް ލިއަމް އޮޅުން ފިލުވައިދިނެވެ.\n"ހާދަ އަވަހޭ" ހޭޒަލްއަށް ބުނެލެވުނެވެ.\n"އެއީ ހަމަޖެއްސި ތާރީޚު... ވެރިން އެންގީމަ ނުގޮހެއް ވެސް ނުވާނެއެއްނު" ލިއަމް އަނެއްކާ ވެސް ހޭޒަލްގެ ކޯތާފަތުގައި ބޮސްދިނެވެ.\n"އެއްޗެހި ތައްޔާރުކުރަންވީމަ ލިއަމް ބުނޭ، އަހަރެން ރެޑީ ކޮށްދޭނަން" ހޭޒަލް ބުންޏެވެ. އޭނާގެ ފަރާތުން މާބޮޑު އަސަރުތަކެއް ލިއަމްއަށް ނުފެނުނަސް އޭނާއަށް ހޭޒަލްގެ ހިތުގައި ހިނގާ ޝުޢޫރުތައް އެނގެއެވެ. ކިތަންމެ މޮޅަށް ހޭޒަލް އެކްޓުކުރަން އުޅުނަސް އޭނާގެ އަޑުގައިވި މާޔޫސްކަމާއި މޮޅިވެރިކަން ލިއަމްއަށް ސިއްރެއްނުވިއެވެ.\n"އައި އޭމް ސޮރީ... ބޭޑް ނިއުސްއެއް ހިފައިގެން މިއާދެވުނީ... ބަޓް ނެވާ ފޮގެޓް ހައު މަޗް އައި ލަވް ޔޫ" ލިއަމް ލޯތްބާއެކު ހޭޒަލްގެ މޫނުގައި ދެއަތުން ހިފާލައި އޭނާއާ ދިމާއަށް އަނބުރާލިއެވެ. ދެ މީހުންގެ ހަތަރު ކަޅި ބައްދަލުވިއެވެ. ލޯތްބާއެކު ހޭޒަލްގެ ތުންފަތުގައި ލިއަމް ބޮސްދިނެވެ. ދެމެދަށްވެރިވި ނުތަނަވަސްކަން ފިލުވާލުމަށް ލިއަމް ބޭނުންކުރި ހަތިޔާރަކީ ހަށިގަނޑުގެ އެދުންވެރިކަމެވެ. އަނބިމީހާއަށް ޔަގީނުން ވެސް ދެކޮޅު ހަދަން ނުކެރޭނެކަން އެނގި ހުރެއެވެ.\nފުރަންވީ ދުވަސް ކައިރިވަމުން އައި ވަރަކަށް ލިއަމްގެ ހުރިހާ ވަގުތެއް އޭނާ ހުސްކޮށްލީ ހޭޒަލްއަށެވެ. ހަމަޖެހޭ ގޮތް ދެއްކި ނަމަވެސް ހޭޒަލްގެ ހިތަށް ކުޑަ ވެސް ހަމަޖެހުމެއް ނުލިބެއެވެ. ދުރުގައި ހުންނައިރު ވަކިން ގިނައިން ހޭޒަލްއަށް ގުޅާނަން ކަމުގައި އޭނާ ވަޢުދުވިއެވެ. ހަމައެއާއެކު ހޭޒަލް އެކަނި ހުރުމުގެ ބަދަލުގައި މަންމަ ގާތަށް ބަދަލުވާން ވެސް ލިއަމް ޚިޔާލު ދިނެވެ. ނަމަވެސް އެގޮތް ހޭޒަލްއަށް ކަމަކު ނުދިޔައެވެ. ސާއިރާއާއި ރިޒްވާން ތަނަކަށް ދާން ބޭނުންވިޔަސް ހޭޒަލް ގޭގައި ހުރުމުގެ ސަބަބުން އެ މީހުންނަށް ނުދެވިފައި ހުރެދާނޭކަމުގައި ހޭޒަލް ބުންޏެވެ. އޭނާގެ ސަބަބުން މަންމަގެ މިނިވަންކަން ގެއްލޭކަށް ނޭދެއެވެ. އެހެންވެ ލިއަމް އެނބުރި އަންނަންދެން އޭނާގެ އިންތިޒާރުގައި އެމީހުންގެ އެޕާޓްމެންޓުގައިކަން އުޅޭނީ ހޭޒަލް ނިންމިއެވެ. ލިއަމްއަށް ވެސް މީ މުޅިން އައު ތަޖުރިބާއެކެވެ. އޭނާ ވެސް މިނޫނީ ހޭޒަލްއާ ދުރުގައި އެހާ ގިނަ ދުވަހަށް ހުންނާކަށް ނުޖެހެއެވެ. އެހެންވެ އޭނާއަށް ވެސް ހޭޒަލްއާ މެދު ފިކުރުކުރެވެއެވެ. ޒުވާން އަނބިމީހާ އެކަނި ގޭގައި ބަހައްޓާފައި ދާން ޖެހޭތީ އެ ޚިޔާލު ވެސް ކުރެވެއެވެ.


Ooredoo Euro fantasy league gai baiverivegen PS-5 eh hoadhumuge furusathu\nއުރީދޫ ފެންޓަސީ ލީގުން އަގުބޮޑު އިނާމުތަކެއް\nއުރީދޫ ޔޫރޯ ފެންޓަސީ ލީގުގައި ބައިވެރިވެގެން ޕީއެސް5އެއް ހޯދުމުގެ ފުރުސަތު\n07 ޖޫން 2021 - 18:01:04\nޔޫރޯ 2020 އާ ދިމާކޮށް އުރީދޫއިން "އުރީދޫ ފެންޓަސީ ލީގު"ގެ ނަމުގައި މުބާރާތެއް ފަށައިފިއެވެ.\nއުރީދޫއިން ބުނީ މި ފެންޓަސީ ފުޓުބޯޅަ މުބާރާތުގައި ބައިވެރިވާ ފަރާތްތަކުގެ ތެރެއިން ލީގު ނިމޭއިރު އެންމެ މަތިން ވަނަ ހޯދާ 10 ފަރާތަކަށް އަގު ހުރި އިނާމްތަކެއް ލިބިގެންދާނެ ކަމަށެވެ. އެގޮތުން އެއް ވަނަ އަށް ދާ ފަރާތަކަށް ވީސްޓޯ އޮންލައިންގެ ފަރާތުން ޕްލޭސްޓޭޝަން5ބްލޫރޭ އެޑިޝަން ލިބިގެންދާއިރު2ވަނަ އަށް ދާ ފަރާތަށް ހައިސެންސް ބައި ރެޑްވޭވް ގެ ފަރާތުން ހައިސެންސް 65 އިންޗީގެ 4ކޭ ކިއުލެޑް ސްމާޓް ޓީވީ އަދި ސައުންޑް ބާ ލިބިގެންދާނެ ކަމަށް އުރީދޫން ބުނެއެވެ.\nމީގެ އިތުރުން3ވަނަ ހޯދާ ފަރާތަށް ސޮނީ ސްޕޯޓްސްއިން އެޑިޑަސް ޔުނިފޯރިއާ-ޔޫރޯ 2020 އޮފިޝަލް މެޗް ބޯޅަ އަދި 1000 ރުފިޔާގެ ގިފްޓް ވައުޗަރު ލިބޭއިރު4ވަނައިން ފަށައިގެން 10 ވަނަ ހޯދާ ކޮންމެ ފަރާތަކަށް ސޮނީ ސްޕޯޓްސްއިން 500 ރުފިޔާގެ އަގުހުރި ގިފްޓް ވައުޗާއެއް ލިބޭނެ ކަމަށް އުރީދޫން ބުނެއެވެ.\nއުރީދޫން ބުނީ މިއީ އުރީދޫ މޯލްޑިވްސްއިން އިންތިޒާމް ކުރާ ދެވަނަ ފެންޓަސީ ފުޓްބޯޅަ މުބާރާތް ކަމަށެވެ. 2018 ވަނަ އަހަރުގެ ވޯލްޑް ކަޕްގައި ވެސް އުރީދޫން ވަނީ ފެންޓަސީ މުބާރާތެއް ބާއްވާފައެވެ.\nއުރީދޫ ޔޫރޯ ފެންޓަސީ ލީގުގައި ޔޫރޯގައި ބައިވެރިވާ ގައުމީ ޓީމްތަކުގެ ކުޅުންތެރިންތަކެއް އިހްތިޔާރުކުރުމަށް ފަހު ޑްރީމް ޓީމެއް މެނޭޖްކުރުމުގެ ތަޖުރިބާ ހޯދައިދޭއިރު، ގޭމުން ޕޮއިންޓު ލިބޭނީ އެ ޓީމަކަށް ނެގުނު ކުޅުންތެރިން ޔޫރޯ ގައި ދައްކާ ކުޅުމަށް ބިނާކޮށެވެ.\nއުރީދޫ ފެންޓަސީ ލީގުގައި ޔުއެފާ ޔޫރޯ 2020 ވެބްސައިޓް އަދި ޔުއެފާ ގޭމްސް އެޕް މެދުވެރިކޮށް ބައިވެރިވެވޭނެއެވެ.


Dhanduverikamah5rasheh 21 aharah kuyyah dheyn beelamah laifi - One Online\nލ ގަމުގައި ދަނޑުވެރިކަން ކުރުމަށް ހައްދާފައިވާ މެލަންތަކެއް --- ވަން ފޮޓޯ\nދަނޑުވެރިކަމަށް ފަސް ރަށެއް 21 އަހަރަށް ކުއްޔަށް ދޭން މިއަދު ބީލަމަށް ލައިފިއެވެ.\nއެގްރިކަލްޗާ މިނިސްޓްރީން މިއަދު ކުރި އިއުލާނެއްގައި ބުނީ، ސަރުކާރުގެ ސްޓްރެޓެޖިކް އެކްޝަން ޕްލޭނުގައި ކަނޑައަޅާފައިވާ ދަނޑުވެރިކަމުގެ ސިޔާސަތުތައް ތަންފީޒުކުރުމުގެ ގޮތުން ދެވަނަ ބުރުގައި ފަސް ފަޅުރަށެއް ބީލަމުގެ އުސޫލުން 21 އަހަރު ދުވަހުގެ މުއްދަތަށް ކުއްޔަށް ދޫކުރުމަށް ހަމަޖައްސާފައިވާ ކަމަށެވެ.\nމި ފަޅުރަށްތައް ކުއްޔަށް ދޫކުރުމުގެ މަގުސަދަކީ އްޖޭގައި ކާބޯތަކެތި އުފައްދާ މިންވަރު އިތުރުކޮށް، ރާއްޖެއަށް އެތެރެ ކުރަންޖެހޭ ކާބޯތަކެތީގެ މިންވަރު މަދުކޮށް، ކާނާގެ ޔަގީންކަން ކަށަވަރު ކޮށްދިނުން ކަމަށެވެ. އޭގެ އިތުރުން ކުކުޅު އަސްދޫނި ފަދަ ޕޯލްޓްރީގެ ބާވަތްތަކާއި ބަކަރި ފަދަ ޖަނަވާރު ގެންގުޅުމާއި ރާއްޖެއަށް ބޭނުންވާ އެކި ބާވަތްތަކުގެ ގަސްގަހާ ގެހީގެ މުޑުވައް ރާއްޖޭގައި އުފައްދައިގެން އާމްދަނީ ހޯދުމުގެ ފުރުސަތުތައް އިތުރުކުރުން ހިމެނެއެވެ.\nމިނިސްޓްރީން ބުނީ، ދަނޑުވެރިކަމުގެ މަސައްކަތުން ލިބޭ ނަފާ އިތުރުކުރުމަށް ކުރަންޖެހޭ ހަރަދު ކުޑަކުރުމަށް ބާރު އެޅުމުގެ ގޮތުން މި ރަށްތަކަށް ދައްކަން ޖެހޭ އަހަރީ ކުއްޔަކީ އަކަފޫޓަކަށް 10 ލާރި ކަމަށާއި އަދި ރަށްތަކުގެ ބިމުގެ ސަރަހައްދުން ގިނަވެގެން 30 ޕަސެންޓް ސަރަހައްދެއްގައި މިނިސްޓްރީން ކަނޑައަޅާ ކާނާގެ ބާވަތްތައް އުފައްދަންޖެހޭނެ ކަމަށެވެ.\nދަނޑުވެރިކަމަށް މިިދިޔަ އަހަރު ހަ ރަށެއް ހުޅުވާލިއެވެ. އެއީ ހއ. މަޑުލު، ށ. ކަކާއެރިޔަދޫ، ށ. ނެޔޮ، ނ. ތޮޅެންދޫ، ބ. މާއްޑޫ އަދި ގދ. އޮއިނިގިއްލާއެވެ. އެރަށްތަކުގެ ތެރެއިން މާއްޑޫ ދަނޑުވެރިކަމަށް ދޫނުކުރަން ފަހުން ނިންމިއެވެ.\nމި އަހަރު ކުއްޔައް ދޫކުރަން ނިންމި ރަށްތައް:\nށ. ނެޔޮ - 20.17 ހެކްޓަަރު\nނ. ތޮޅެންދޫ - 16.13 ހެކްޓަރު\nގދ. އޮއިނިގިއްލާ -14.38 ހެކްޓަރު\nމ. މާހުރާ - 4.80 ހެކްޓަރު\nލ. ތުނބުރި - 18.48 ހެކްޓަރު\nދަނޑުވެރިކަމަށް ފަސް ރަށެއް 21 އަހަރަށް ކުއްޔަށް ދޭން ބީލަމަށް ލައި، މިނިސްޓްރީން މިއަދު ކުރި ޓްވީޓް


vnews - Saudi anhenun Abaya laigen beyrah nukume ulhun muhimmeh noon: Sheikh Abdullah al-Mutlaq\nސައުދީ އަންހެނުން އަބާޔާ ލައިގެން ބޭރަށް ނުކުމެއުޅުން މުހިންމެއްނޫން: އައްޝައިޚް އަބްދުﷲ އަލް މުތުލަގު\nއަބާޔާ ހެދުން ލައިގެންތިބި ސައުދީ އަންހެނުންތަކެއް މަގަކުން ހިނގާފައިދަނީ:\nސައުދީ އަރަބިއްޔާގެ އަންހެނުން އާންމުންގެ ތެރެއަށް ނުކުންނަ އިރު، ހަށިގަނޑުގެ ވަނާތައް ނޭނގޭގޮތަށް، ގަޔަށް ދޫކޮށް ހުންނަ އަބާޔާ ހެދުން ލައިގެން ނުކުތުމަކީ މުހިންމު ކަމެއް ނޫން ކަމަށް ސައުދީ އަރަބިއްޔާގެ މަޝްހޫރު އިސް ދީނީ އިލްމުވެރިއެއް ކަމަށްވާ އައްޝައިޚް އަބްދުﷲ އަލް މުތުލަގު ވިދާޅުވެއްޖެއެވެ.\nސައުދީ އަރަބިއްޔާގެ އެންމެ އިސް ދަންނަ ބޭކަލުން ހިމެނިވަޑައިގަންނަވާ އެންމެ އިސް މަޖިލީހުގައިވެސް ހިމެނިވަޑައިގަންނަވާ އައްޝައިޚް އަބްދުﷲ އަލް މުތުލަގު ވިދާޅުވީ، އިސްލާމީ އުންމަތުގެ މުސްލިމް މާތް އަންހެނުންގެ %90 އަންހެނުން އަބާޔާ ނުލާ ކަމަށެވެ.\n"އެހެންވީމާ، އެއްވެސް މީހަކަށް އަބާޔާ ލާން އަޅުގަނޑުމެން މަޖުބޫރު ކޮށްގެން ނުވާނެ" ސައުދީ އަރަބިއްޔާގެ ޓީވީއަކުން ގެނެސްދިން ޕްރޮގްރާމެއްގައި ހުކުރު ދުވަހު ވާހަކަފުޅު ދައްކަވަމުން އައްޝައިޚް އަބްދުﷲ އަލް މުތުލަގު ވިދާޅުވިއެވެ.\nސައުދީ އަރަބިއްޔާގެ އަންހެނުން އާންމުންގެ ތެރެއަށް ނުކުންނައިރު އަބާޔާ ލައިގެން ނޫންގޮތަކަށް ނުކުތުމަކީ ގާނޫނަކުން މަނާކޮށްފައި އޮންނަ ކަމެކެވެ. ގާނޫނީގޮތުން ކުރަން ލާޒިމް ކޮށްފައި އޮންނަ ކަމެކެވެ.\nސައުދީ އަންހެނުން އާންމުންގެ ތެރެއަށް ނުކުންނައިރު އަބާޔާ ލައިގެން ނުކުތުމަށް އޮންނަ ގާނޫނަށް ބަދަލެއް ގެންނަން އުޅޭ ވާހަކައެއް ސައުދީ ސަރުކާރުން ނުބުނެއެވެ.\nއެހެންނަމަވެސް، އައްޝައިޚް އަބްދުﷲ އަލް މުތުލަގުގެ ވާހަކަފުޅަކީ، ސައުދީ އަރަބިއްޔާގެ އިސް ބޭފުޅެއްގެ ފަރާތުން މިކަމާ ގުޅިގެން އެއްޗެއް ވިދާޅުވި ފުރަތަމަ ފަހަރުކަން ފާހަގަ ކޮށްފައި ވެއެވެ.\nއައްޝައިޚް އަބްދުﷲ އަލް މުތުލަގުގެ ވާހަކަފުޅާއި ގުޅިގެން ސޯޝަލް މީޑިއާގައި އެތައްބަޔަކު ޝުއޫރު ފާޅުކުރަމުން އެބަގެންދެއެވެ. ބައެއް މީހުން ޝައިޚްގެ ވާހަކަފުޅަށް ނުރުހުން ފާޅުކުރަމުން ގެންދާއިރު، ބައެއް އިލްމުވެރިން އެ ވާހަކަފުޅަށް ތާއީދު ކުރައްވައި ޝުއޫރު ފާޅުކުރައްވަމުން ގެންދަވައެވެ.\nސައުދީ ރަސްކަމުގެ ވަލީއަހުދުގެ މަގާމަށް މުހަންމަދު ބިން ސަލްމާން ވަޑައިގެންނެވި ފަހުން، ސައުދީ އަރަބިއްޔާއަށް އިސްލާހީ ވަރަށް ބޮޑެތި ބަދަލުތައް ގެންނަވަމުން އެބަ ގެންދަވައެވެ. އެގޮތުން، ސައުދީ އަންހެނުންނަށް އަމާޒު ކުރައްވައިގެންވެސް ވަރަށް ގިނަ ފިޔަވަޅުތައް އަޅުއްވަމުން އެބަ ގެންދަވައެވެ.\nއެފިޔަވަޅުތަކުގެ ދަށުން، ސައުދީ އަންހެނުންނަށް ފުޓްބޯޅަ ސްޓޭޑިއަމްތަކަށް ވަނުމުގެ ހުއްދަ ދީފައިވަނީ މިދިޔަމަހުއެވެ. މިއީ، ފުޓްބޯޅަ މެޗްތައް ބަލަން އަންހެނުން ސްޓޭޑިއަމްތަކަށް ވަނުމަށް ހުއްދަ ދިން ފުރަތަމަ ފަހަރެވެ.\nމީގެ އިތުރުން، އާއިލާ މީހަކާއި ނުލައި ސައުދީ އަންހެނުންނަށް ފުރަތަމަ ފަހަރަށް ވެހިކަލް ދުއްވުމުގެ ހުއްދަ ދިނުމަށްވެސް ސައުދީ ރަސްގެފާނު މީގެ ހަތަރުމަސް ކުރިން ރިޔާސީ ގަރާރެއް ނެރުއްވާފައި ވެއެވެ. މި ގަރާރުގެ ދަށުން ސައުދީ އަންހެނުންނަށް ވެހިކަލް ދުއްވުމުގެ ހުއްދަ ރަސްމީގޮތުން ދިނުމަށް ހަމަޖެހިފައިވަނީ މިއަހަރުގެ ޖޫންމަހުން ފެށިގެންނެވެ.\nސައުދީ އަރަބިއްޔާގައި އަންހެނުންނަށް ބައެއް ކަހަލަ ދޫތައް ދެމުން ގެންދިޔަ ނަމަވެސް، އަދިވެސް ބައެއް ކަހަލަ ކަންތައްތައް ހިފެހެއްޓިފައި ވެއެވެ. އޭގެ ތެރޭގައި އަންހެނުން ތައުލީމު ހާސިލްކުރުމާއި، އެއްތަނުން އަނެއްތަނަށް ދަތުރުފަތުރު ކުރުމުގައި ބައްޕަ، ފިރިމީހާ ނުވަތަ އެއްބަނޑު ބޭބެގެ ހުއްދަ ހޯދަން އޮންނަ އޮތުން ހިމެނެއެވެ.


މޫސުމީ ބަދަލުތަކާއި ދެކޮޅަށްކުރާ މަސައްކަތުގައި އަންހެނުން ބާރުވެރިކުރުވަން ގިނަ މަސައްކަތްތަކެއް ކުރެވޭ މޫސުމީ ބަދަލުތަކާއި ދެކޮޅަށްކުރާ މަސައްކަތުގައި އަންހެނުން ބާރުވެރިކުރުވަން ގިނަ މަސައްކަތްތަކެއް ކުރެވޭ\nމޫސުމީ ބަދަލުތަކާއި ދެކޮޅަށްކުރާ މަސައްކަތުގައި އަންހެނުން ބާރުވެރިކުރުވަން ގިނަ މަސައްކަތްތަކެއް ކުރެވޭ\nރާއްޖޭގެ ފޮރިންގ ސެކެޓްރީ ޢަބްދުލް ޣަފޫރު މުޙައްމަދު / ފޮޓޯ: ފޮރިން މިނިސްޓްރީ\nމޫސުމަށް އަންނަމުންދާ ބަދަލުތަކާއި ދެކޮޅަށް މަސައްކަތްކުރުމުގައި އަންހެނުންގެ ހިއްސާ އިތުރުކޮށް އަންހެނުން ބާރުވެރިކުރުވުމަކީ ރާއްޖެއިން އަބަދުވެސް އިސްކަމެއްދޭކަމެއްކަމުގައި ރާއްޖޭގެ ފޮރިން ސެކްރެޓަރީ ޢަބްދުލް ޣަފޫރު މުޙައްމަދު ވިދާޅުވެއްޖެއެވެ.\nރާއްޖޭގެ ފޮރިން ސެކްރެޓަރީ ޢަބްދުލް ޣަފޫރު މުޙައްމަދު މިހެން ވިދާޅުވީ "ދަ ޖެނެރޭޝަން އީކުއެލިޓީ ފޯރަމް"ގައި ވާހަކަފުޅުދައްކަވަމުންނެވެ.\nޖިންސުގެ ހަމަހަމަކަން ކަށަވަރުކުރުމަށް "ދަ ޖެނެރޭޝަން އީކުއެލިޓީ ފޯރަމް"އަކީ އދ.ގެ އަންހެނުންގެ ޖަމިއްޔާއާއި ފްރާންސާއި މެކްސިކޯގެ އިތުރުން ސިވިލް ސޮސައިޓީތަކާއެކު ކުރިއަށްގެންދާ ފޯރަމެކެވެ. މިފޯރަމްގެ ތެރޭގައި މައިގަނޑު6ދާއިރާއަކުން ތަރައްޤީއަށް މަސައްކަތްކުރާއިރު ރާއްޖެއާއި ކޯސްޓަރިކާއިން ކޯ-ލީޑުކުރާ އެއް ދާއިރާއަކީ އެކްޝަން ކޯލިޝަންގެ ތެރޭއިން އަންހެނުން ބާރުވެރުކުރުވުމާއި ތިމާވެއްޓާ ގުޅޭ ދާއިރާކަމަށްވާ ފެމިނިސްޓް އެކްޝަން ފޯރ ކްލައިމެޓް ޗޭންޖްއެވެ.\nމިފޯރަމްގައި ވާހަކަދައްކަވަމުން ރާއްޖޭގެ ފޮރިންގ ސެކެޓްރީ ޢަބްދުލް ޣަފޫރު މުޙައްމަދު ވިދާޅުވީ ރާއްޖެއަކީ އަބަދުވެސް މިންތީގެ ހަމަހަމަކަން ކަށަވަރުކުރުމަށް މަސައްކަތްކުރާ ޤައުމެއްކަމަށެވެ. އަދި އެގޮތުގައި ދެމިއޮންނާނެކަމުގެ ޔަގީންކަންވެސް ފޮރިންގ ސެކްރެޓަރީ ވަނީ މިފޯރަމްގައި އަރުވާފައެވެ.\nފޮރިންގ ސެކްރެޓަރީ ވިދާޅުވީ ރާއްޖޭގެ އިދާރީ ދާއިރާތައް ލާމަރުކަޒު ކުރުމުގެ ސިޔާސަތުގެ ދަށުން ކައުންސިލްތަކަށާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކަށް ބޮޑެތި ބާރުތަކެއް ދީފައިވާއިރު ތިމާވެށި ޙިމާޔަތްކުރުމަށް ރަށު ފެންވަރުގައި ކުރާނެ ކަންކަމުގެ ޚަރަދު ބެލެހެއްޓުމާއި އެކަންކަމުގައި ގޮތް ނިންމުމުގެ ބާރު އެއިދާރާތަކަށް މިހާރުވެސް ދީފައިވާކަމަށެވެ. އަދި މޫސުމަށް އަންނަމުންދާ ބަދަލުތަކާއި ގުޅޭގޮތުން ކުރިއަށްގެންދާ އެކި މަޝްރޫޢުތަކުގައި އާއި ކުރެވޭ އެކި މަސައްކަތްތަކުގައި ގޮތް ނިންމާ ފެންވަރުގައާއި ސިޔާސަތުތައް އެކުލަވާ ހިސާބުގައިވެސް އަންހެނުންގެ ދައުރު ފުޅާކުރުމަށް މަސައްކަތްކުރައްވަމުން ގެންދަވާކަމަށް ފޮރިން ސެކްރެޓަރީ ވިދާޅުވިއެވެ.\nމޫސުމަށް އަންނަމުންދާ ބަދަލުތަކާއި ގުޅިގެން އަންހެނުންގެ ދިރިއުޅުމަށް ކުރާ އަސަރު ބޮޑުކަމަށާއި އެގޮތުން ކުރާ ނޭދެވޭ އަސަރުތައް ދެނެގަތުމުގެ މަސައްކަތްވެސް ކުރިއަށްދާކަމަށް ފޮރިންގ ސެކްރެޓަރީ ވިދާޅުވިއެވެ. މިގޮތުން އަންހެނުން ހިންގާ ވިޔަފާރިތަކަށް ކުރާ އަސަރުތައް ދެނެގަތުމުގެ މަސައްކަތް ރާއްޖޭގައި ކުރިއަށްގެންދާކަން ފޮރިންގ ސެކްރެޓަރީ ފާހަގަކުރެއްވިއެވެ.\nވަރޗުއަލްކޮށް ކުރިއަށްގެންދިޔަ "ދަ ޖެނެރޭޝަން އީކުއެލިޓީ ފޯރަމް" ކުރިއަށްދިޔައީ މިދިޔަ މަހުގެ 30 ވަނަ ދުވަހުން ފެށިގެން މިމަހުގެ2ވަނަ ދުވަހާއި ހަމައަށް ފްރާންސްގެ ޕެރިސްގައިކަމަށް ފޮރިންގ މިނިސްޓްރީން ވިދާޅުވެއެވެ.


Seaplane terminal massala: Saeed ah bodu thuhumatheh! | Mihaaru\nރައްޔިތުންގެ މަޖިލިހުގެ ކޮމިޓީ ބައްދަލުވުމެއްގައި ކުރީގެ އިކޮނޮމިކް މިނިސްޓަރު މުހައްމަދު ސައީދު ބައިވެރިވެވަޑައިގަންނަވަނީ. --- ފޮޓޯ: މިހާރު\nސީޕްލޭން ޓާމިނަލްގެ މައްސަލަ: ސައީދަށް ބޮޑު ތުުހުމަތެއް!\n18 ފެބުރުއަރީ 2020 - 12:03 54 comments\nއާ ސީޕްލޭން ޓާމިނަލްގެ ޑީލް، ޓީއެމްއާ އެކު ނިންމައި އެއްބަސްވުމުގައި އަވަސް އަރުވާލައިގެން ސޮއިކުރަން އުޅުނީ ކުރީގެ ސަރުކާރުގައި ކަމަށް ވިދާޅުވެ އެ މައްސަލައިގައި ކުރީގެ އިކޮނޮމިކް މިނިސްޓަރު އަދި ރައްޔިތުންގެ މަޖިލީހުގެ މާވަށު ދާއިރާގެ މެމްބަރު މުހައްމަދު ސައީދަށް ހުޅުދޫ ދާއިރާގެ މެމްބަރު އިލްޔާސް ލަބީބް ތުހުމަތުތަކެއް ކުރައްވައިފި އެވެ.\nމަޖިލީހުގައި ވާހަކަ ދައްކަވަމުން އިލްޔާސް އިއްޔެ ވިދާޅުވީ އާ ޓާމިނަލްގެ ކޮންޓްރޯލް ޓީއެމްއޭ އަށް ލިބޭގޮތަށް ޑްރާފްޓެއް ހަދައި އެއްބަސްވުމަކަށް ބަދަލުކުރަން އުޅުނީ ސެޕްޓެމްބަރު 16، 2018 ގެ ކުރިންނެވެ. ޓީއެމްއޭއާ އެކު ސޮއިކުރަން ނިންމި އެ މުއާމަލާތްތަކުގައި އިސްކޮށް ސައީދު އުޅުއްވި ކަމަށް އިލްޔާސް ތުހުމަތު ކުރެއްވި އެވެ.\nނަމަވެސް ސައީދު ވަނީ މި ތުހުމަތުތައް ދޮގުކުރައްވައިފަ އެވެ.\n"އެމްއޭސީއެލްގެ ކަންތައް ބަލަހައްޓަވަން އޭރު އިންނަވާ ވަޒީރަކު، އިކޮނޮމިކް ކައުންސިލުން ހަމަޖައްސާފައި. އެ ވަޒީރާ [މިކަމުގައި] ވަރަށް ގިނަ ބައްދަލުވުންތައް ބޭއްވުނު ކަމަށް އަޅުގަނޑުމެންނަށް މައުލޫމާތު ލިބޭ،" އިލްޔާސް ވިދާޅުވި އެވެ.\nއޭނާ ތުހުމަތު ކުރެއްވި ގޮތުގައި ސިޓީތައް ބަދަލުކޮށް، ޓީއެމްއޭއާ އެކު އެއްބަސްވުމަކާ ހަމައަށް ދިޔައީ ވަޒީރުގެ ލަފައާ އެކުގަ އެވެ.\nސައީދަށް ނިސްބަތްކުރައްވައި މި ތުހުމަތު އެޅުއްވުމުން، އޭނާގެ ދިފާއުގައި ކުރީގެ ޑިފެންސް މިނިސްޓަރު އަދި މީދޫ ދާއިރާގެ މެމްބަރު އާދަމް ޝަރީފް ތެދުވެވަޑައިގެން، އެ ވާހަކަތައް ދޮގު ކުރެއްވައި އެއީ އަގުވައްޓާލުމެއް ކަމަށް ވިދާޅުވި އެވެ.\nރައްދުގައި އިލްޔާސް ވިދާޅުވީ އެ މުއާމަލާތްތަކުގެ ލިޔެކިޔުންތަކާއި ސިޓީތައް އޭނާގެ އަތުގައި އެބަހުރި ކަމަށެވެ. އެ ތުހުމަތު އަޅުވަނީ ތާރީޚްތައް ވެސް ބައްލަވާފައި ކަމަށް ވިދާޅުވި އެވެ.\n"އަޅުގަނޑު ފާހަގަކޮށްލަން ބޭނުންވޭ 16 ސެޕްޓެމްބަރާ ހަމައަށް އައިއިރުގައި އެއްބަސްވުމުގައި ސޮއިކުރަން ވަރަށް ބޮޑަށް އުޅުނު ތަން މި ލިޔެކިޔުންތަކުން ފެނޭ.. މަސައްކަތް ކުރީ ރިޔާސީ އިންތިޚާބުގެ ކުރިން މި އެގްރިމެންޓުގައި ސޮއިކުރަން. ކަން ދިމާވި ގޮތުން ސޮއިނުކުރެވި އޮތީ،" އިލްޔާސް ވިދާޅުވި އެވެ.\nރިޔާސީ އިންތިޚާބަށް ފަހު، ރައީސް އިބްރާހިމް މުހައްމަދު ހުވާކުރެއްވުމުގެ ކުރިން އެއްބަސްވުމުގައި ސޮއިކުރަން ބޭނުންވެގެން އޮކްޓޯބަރުމަހުގެ ތެރޭގައި ޓީއެމްއޭ އިން އީމެއިލެއް އެމްއެސީއެލަށް ފޮނުވި ކަމަށް އިލްޔާސް ވިދާޅުވި އެވެ.\n"އޭރު އެއާޕޯޓްސް ކޮމްޕެނީއަށް މި އެގްރިމެންޓުގައި ސޮއިކުރަން ނުކުރުނު. [މި ސަރުކާރުން ހެދި] ޓްރާންސިޝަނަލް ކޮމިޓީގެ ފަރާތުން އަޅުގަނޑާއި މިހާރުގެ ގަވަރުނަރު އަލީ ހާޝިމް އެއާޕޯޓް ކުންފުންޏަށް ދިޔައިން. އޭރުގެ އެމްޑީ އާދިލްއާ ބައްދަލުކޮށް މުޅި ތަނުގެ ހުރިހާ އަޕްޑޭޓެއް އާދިލް ދެއްވި. އެ ހިސާބުން އަޅުގަނޑުމެން އޭރުގެ މޭނޭޖިން ޑިރެކްޓަރަށް ދެންނެވިން އެއްވެސް އެގްރީމެންޓެއްގައި އިތުރަށް ސޮއިނުކޮށް ކުރިއަށް ނުގެންދަވަން،" އިލްޔާސް ވިދާޅުވި އެވެ.\nއޭނާ ވިދާޅުވި ގޮތުގައި ޓީއެމްއޭ އެއްބަސްވުމުގައި ވެސް ސޮއި ނުކުރެވޭނެ ކަން އެންގީ، ރައީސް އިބްރާހިމް މުހައްމަދު ސޯލިހް އޭރު ދެއްވި ލަފާފުޅަށެވެ. އެއްވެސް އެއްބަސްވުމެއްގައި ސޮއިނުކުރަން އެމަނިކުފާނު އެންގެވި ކަމަށް އިލްޔާސް ވިދާޅުވި އެވެ.\n"އެ ހިސާބުން އޭރުގެ މެނޭޖިން ޑިރެކްޓަރު [އާދިލް] އޭގައި ސޮއި ކުރެއްވުން ހުއްޓާލެއްވީ،" އިލްޔާސް ވިދާޅުވި އެވެ.\nރައްޔިތުންގެ މާލިއްޔަތު ކޮމިޓީ އަށް ހުށަހަޅައި ހޫނު ބަހުސްތަކެއް ކުރި ސީޕްލޭން ޓާމިނަލް މައްސަލައިގައި މަސްލަހަތު ހިމެނޭ ހުރިހާ ފަރާތްތަކެއްގެ ވާހަކަތަކާއި ރަސްމީ ލިޔެކިޔުންތަކާ ހަވާލާ ދެއްވައި އިލްޔާސް ތުހުމަތު ކުރެއްވި ގޮތުގައި އެއީ ކުރީގެ ސަރުކާރުން ހިންގަން އުޅުނު ކޮރަޕްޝަނެކެވެ. ކުރީގެ ސަރުކާރުން އެއްބަސްވި ގޮތަށް ޓާމިނަލް ދޭން މި ސަރުކާރުން ދީލައިލި ކަމުގެ ތުހުމަތާ މެދު އިލްޔާސް އެއްޗެއް ވިދާޅެއް ނުވެ އެވެ.\nޓީއެމްއޭއާ އެކު މުއާމާލާތްތައް ހިނގައިދިޔަ ގޮތުގެ ތަފްސީލް ވެސް އިލްޔާސް ވަނީ ހިއްސާކުރައްވައިފަ އެވެ.\nއޭނާ ވިދާޅުވީ އެމްއޭސީއެލުން 55 މިލިއަން ޑޮލަރު ހޭދަކޮށް، ޒަމާނީ ފެންވަރަށް ތަރައްގީ ކުރާ ޓާމިނަލްއާ ގުޅޭ ގުޅޭ ގޮތުން އެތަނުގައި ވިޔަފާރިކުރާ ކުންފުނިތަކާ ޖޫން، 2015 ގައި އެމްއޭސީއެލްގެ ކުރީގެ މެނޭޖިން ޑިރެކްޓަރު އާދިލް މޫސާ ބައްދަލު ކުރެއްވި ކަމަށެވެ. އެ ބައްދަލުވުމުގައި އާދިލް އެދިވަޑައިގަތީ، އިލްޔާސް ވިދާޅުވި ގޮތުގައި މާސްޓަޕްލޭނެއް އެކުލަވާލައި މަސައްކަތް ފަށާ އެ މަޝްރޫއަށް އެއްބާރުލުން ދެއްވާށެވެ.\nއޭގެ ފަހުން ވެސް މި މަޝްރޫއުގެ މައުލޫމާތު، ވެލާނާ އިންޓަނޭޝަނަލް އެއާޕޯޓުގައި ވިޔަފާރިކުރާ އެކި ކުންފުނިތަކަށް ދޭން ބައްދަލުވުންތއް ބޭއްވި ކަމަށް އިލްޔާސް ވިދާޅުވި އެވެ.\nމަޖިލީހުގެ ކޮމިޓީއެއްގައި އިލްޔާސް ވާހަކަ ދައްކަަވަނީ. --ފޮޓޯ/މިހާރު\nއިލްޔާސް ވިދާޅުވީ އެމްއޭސީއެލްގެ ޖެނެރަލް މެނޭޖަރު ހުސެއިން ފަޒީލް ސޮއިކުރައްވައި، އާ ސީޕްލޭން ޓާމިނަލް ކުއްޔަށް ދިނުމާ ގުޅޭ ފުރަތަމަ ޕްރޮޕޯސަލެއް ޓީއެމްއޭ އަށް ފޮނުވީ ސެޕްޓެމްބަރު، 18، 2017، ގަ އެވެ. ޓީއެމްއޭ އަށް ކޮންޓްރޯލް ކުރެވޭ ގޮތަށް އެއާޕޯޓުން ބޮޑު ޖާގައެއް 15 އަހަރަށް ކުއްޔަށް ދިނުމުގެ ވާހަކަ އެ ޕްރޮޕޯސަލްގައި ހިމަނާފައިވާ ކަމަށް އިލްޔާސް ވިދާޅުވި އެވެ.\nއެމްއޭސީއެލާއި ޓީއެމްއޭ ވާހަކަ ދައްކައިގެން ކުލި ކަނޑައަޅާނެ ގޮތާއި ޖާގަ ދޭނެ މިންވަރަށް އޮތީ ގޮތެއް ނުނިމި އެވެ. ފަހުން އެމްއޭސީއެލަށް ފޮނުވި ސިޓީއެއްގައި، ޓީއެމްއޭ އިން އެދުނީ އާ ޓާމިނަލުން 31،000 އަކަ މީޓަރު ހަމަޖައްސައިދޭށެވެ.\nޓީއެމްއޭގެ އެ ހުށަހެޅުން ގަބޫލުކޮށް، އެމްއޭސީއެލުން ވަނީ ސިޓީއެއް ފޮނުވައިފަ އެވެ. އޭގައި ޓީއެމްއޭ އިން އެދުނީ އަކަ މީޓަރަކަށް މަހަކު 10 ޑޮލަރު ދައްކާށެވެ. އަދި ޕެސެންޖަރެއްގެ އަތުން ފަސް ޑޮލަރު ނަގައި އެޑްވާންސް ޕޭމަންޓުގެ ގޮތުގައި އަށް މިލިއަން ޑޮލަރު އެމްއޭސީއެލަށް ދޭން ޖެހޭނެ ކަމަށް ސިޓީގައިވެ އެވެ.\nމިގޮތަށް އެއްބަސްނުވެ، ޓީއެމްއޭ އިން ފަހުން ހުށަހެޅީ އަކަ މީޓަރަކަށް ހަތް ޑޮލަރު އަދި ޕެސެންޖަރެއްގެ އަތުން ވެސް ހަތް ޑޮލަރު ދައްކާގޮތަށެވެ. މި ޕްރޮޕޯސަލް އެމްއޭސީއެލްގެ ބޯޑަށް ގެންދިއުމުން، ބޯޑުގެ ނިންމުމަކަށް ވީ އަކަ މީޓަރަކަށް 10 ޑޮލަރު ހަމަޖެއްސުމެވެ.\n"މި ބޯޑު މީޓިން ބޭއްވި ކަަމަށް އެމްއޭސީއެލުން ފޮނުވި ސިޓީގައި އެބައޮވޭ ބުނެފައި. އޭސީސީގެ ތަހުގީގުގައި ވެސް ބުނެފައި އޮވޭ ބޯޑު މީޓިން ބޭއްވި ކަަމަށް، އޭގެ މިނިޓްސްގެ 255 ގައި އެ ވާހަކަ އޮތް ކަަމަށް. ބޯޑުން އެކަން ނިންމާފައި އޮތީ. އެކަމަކު ބޯޑުގެ ރިޒޮލިއުޝަނެއް ނެތް،" އިލްޔާސް ވިދާޅުވި އެވެ.\nޓީއެމްއޭއާ އެކު އެމްއޭސީއެލުން ހިންގި މުއާމަލާތްތަކުގެ ތެރޭގައި ހިމެނޭ ސިޓީއަކީ އެއްބަސްވުމެއްގެ ގޮތުގައި ޓީއެމްއޭ އިން ގަބޫލުކުރި ނަމަވެސް ކަމާބެހޭ އިދާރާތަކުން ބުނެފައިވާ ގޮތުގައި އެއީ އެއްބަސްވުމެއް ނޫނެވެ. ސަރުކާރުގެ ނިންމުމަކީ، ޓީއެމްއޭ އިން މިހާރު ބޭނުންކުރާ ވަރުގެ ޖާގައެއް އެ ކުންފުންޏަށް ދޫކުރުމެވެ. އެހެންކަމުން މިހާރު އޮތީ، ޓީއެމްއޭ އިން ބޭނުންވި ގޮތަށް ދިގު މުއްދަތަކަށް ބޮޑު ޖާގަދީ، އެތަން ކޮންޓްރޯލްކުރަން ފުރުސަތު ނުލިބޭ ގޮތަށެވެ.\nއިތުރު ލިޔުންތައް ޓީއެމްއޭ ސީޕްލޭން އެމްއޭސީއެލް މެމްބަރު އިލްޔާސް ލަބީބު (ހުޅުދޫ) ސީޕްލޭން ޓާމިނަލް ރައްޔިތުންގެ މަޖިލިސް މަޖިލީހުގެ މާލިއްޔަތު ކޮމިޓީ ވެލާނާ އިންޓަނޭޝަނަލް އެއާޕޯޓް


SunOnline: India in Lanka ah meehun dhathuru kurun manaakoffi\nއިންޑިއާއިން ލަންކާއަށް މީހުން ދަތުރު ކުރުން މަނާކޮށްފި\nރުގިއްޔާ މުހައްމަދު މޫސާ 06 May 2021, 15:17\nލަންކާ އެއާޕޯޓުގެ އިމިގްރޭޝަން--\nކޮލަމްބޯ (މެއި 6): އިންޑިއާގައި ކޮވިޑް-19 ވަރަށް ބޮޑަށް ފެތުރިފައި ވުމުން އެގައުމުން ސްރީލަންކާއަށް މީހުން ދަތުރު ކުރުން މަނާކޮށްފި އެވެ.\nލަންކާގެ ސިވިލް އޭވިއޭޝަން އޮތޯރިޓީ (ސީއޭއޭ)އިން ބުނި ގޮތުގައި އެގައުމާއި އިންޑިއާއާ ދެމެދު އޮތް 'ޓްރެވެލް ބަބުލް' އުވާލުމަށް ފަހު އެގައުމުން ލަންކާއަށް މީހުން ދަތުރު ކުރުން މަނާ ކުރީ ހެލްތު މިނިސްޓްރީން ދިން އިރުޝާދުގެ މަތިންނެވެ.\nލަންކާގެ އިތުރުން އެމެރިކާ އާއި އިނގިރޭސިވިލާތް ފަދަ ގައުމުތަކުންވެސް ވަނީ އިންޑިއާއިން އެގައުމުތަކަށް މީހުން ދަތުރު ކުރުމަށް ހުރަސް އަޅާފަ އެވެ.\nއިންޑިއާއިން އިއްޔެ ވަނީ ކޮވިޑްގެ ހަތަރު ލައްކައަށް ވުރެ ގިނަ ކޭސް ފެނިފައިވާ ކަމަށް ބުނެފަ އެވެ. އެއީ އެގައުމުން ބަލި ފެނުނު ފަހުން 24 ގަޑި އިރު ތެރޭ ކޭސްތަކުގެ އަދަދު ހަތަރު ލައްކައަށް އެރި ދެވަނަ ފަހަރެވެ. އަދި އެގައުމުން އިއްޔެ ވަނީ ކޮވިޑާ ގުޅުން ހުރި 3،971 މަރު ރިޕޯޓުކޮށްފަ އެވެ. އެހެންކަމުން އެއީ މިހާތަނަށް ކޮވިޑުގައި އެއް ދުވަސް ތެރޭ އެންމެ ގިނަ މީހުން މަރުވި ކަމަށް ރެކޯޑު ކުރެވުނު ދުވަހެވެ.\nއިންޑިއާގައި މިހާތަނަށް 21.1 މިލިއަން މީހުންނަށް ކޮވިޑް ޖެހި، ބަލީގައި 230،000އަށް ވުރެ ގިނަ މީހުން މަރުވެފައިވެ އެވެ.\nއިންޑިއާގެ އިތުރުން ލަންކާގައިވެސް ފާއިތުވި ދުވަސްތަކުގައި ކޮވިޑްގެ ކޭސްތަކުގެ އަދަދު ވަނީ އިތުރުވެފަ އެވެ. އަދި އެގައުމުން ވަނީ އެގައުމަށް ވައިގެ މަގުން ދަތުރު ކުރެވޭނެ މީހުންގެ އަދަދު މަދުކޮށް، ކައިވެނި ހަފްލާތައް ބޭއްވުމާއި ދީނީ އަޅުކަން ކުރާ ތަންތަނަށް އެއްވުން މަނާކޮށް، ސިނަމާތަކާއި ކުޑަކުދިންގެ ޕާކުތައް ބަންދު ކުރަން ނިންމާފަ އެވެ.\nލަންކާއިން އެފިޔަވަޅުތައް އެޅީ އެގައުމުން ކޮންމެ ދުވަހަކު 1،000އަށް ވުރެ ގިނަ މީހުން ކޮވިޑް-19އަށް ޕޮޒިޓިވްވާތާ ހަފްތާއަކަށް ވުރެ ގިނަ ދުވަސްވީ ފަހުންނެވެ. އެގޮތުން އިއްޔެވެސް އެގައުމުން 1،939 ކޭސް ރިޕޯޓުކޮށްފައިވެ އެވެ. އެގައުމުގައި މިހާތަނަށް 117,529 މީހުންނަށް ކޮވިޑް ޖެހި، ބަލީގައި 734 މީހަކު މަރުވެފައިވެ އެވެ.\nއިންޑިއާގައި ސީޕްލޭންގެ ހިދުމަތް ފުޅާކުރަނީ\nއިންޑިއާގައި ރޮހިންގާ ރެފިއުޖީ ކޭމްޕެއްގައި ރޯވެއްޖެ\nލަކްޝަދީބުގެ އެކްޓިވިސްޓަކަށް ފިތުނަ އުފެއްދުމުގެ ދައުވާކޮށްފި


19 aharah fahuves "amaanathah" beluntheringe bodu...\n19 އަހަރު ފަހުން ވެސް "އަމާނާތަށް" ބެލުންތެރިންގެ ބޮޑު ތަރުހީބެއް\nފަސް ޝޯވެސް ވަނީ ހައުސްފުލްވެފައި\nއަންނަ މާރަޗް މަހު އަތޮޅު ތެރޭގައި ވެސް ފިލްމް އެޅުވުމަށް ވަނީ ހަމަޖައްސާފަ\nކ. މާލެ | 19 ފެބްރުއަރީ 2017 | އާދީއްތަ 19:45 | 3,128\nދިވެހި ފިލްމް "އަމާނާތުގެ" ޕްރޮމޯޝަނަލް ޕޯސްޓަރު - ފޭސްބުކް\nގިނަ ބައެއްގެ މަގްބޫލުކަން ހޯދަފައިވާ ދިވެހި ފިލްމު "އަމާނާތް"އަށް 19 އަހަރު ފަހުން ވެސް މިވަނީ ބެލުންތެރިންގެ ބޮޑު ތަރުހީބެއް ލިބިގެން ގޮސްފައެވެ.\nމި ފިލްމަށް އޮތް ތަރުހީބު ހާމަ ވެގެން ދިޔައީ މިހިނގާ ފެބުރުއަރީ މަހުގެ 14 އިން 18 އަށް އޮލިމްޕަހުގައި އެޅުވި ފަސް ޝޯވެސް ހައުސްފުލް ވެގެން ދިއުމުންނެވެ.\nމި ފިލްމަށް އޮތް ތަރުހީބު އެނގިގެން ދިޔަ އެއް ކަމެއްގެ ގޮތުގައި ފިލްމްމުގެ ޕްރޮޑިއުސަރ މުހައްމަދު ނިޔާޒް (ޓެޑްރީ) ފާހަގަ ކޮށްފައިވަނީ ގިނަ ބަޔަކު ބަލަމުންދާ "މޯލްޑިވިއަން އައިޑޮލް" ޝޯ ބޭއްވި ދެރޭ ވެސް "އަމާނާތް"ގެ ޝޯތައް ހައުސްފުލް ވެފައި ވުމެވެ.\nފިލްމް އެވޯޑްސްގައި 12 އެވޯޑްސް ލިބިފައިވާ އެޓާނަލް ޕިކްޗާރސްގެ މި ފިލްމްގެ ކާމިޔާބު ފަސް ޝޯ މާލޭގައި ދައްކާ ނިންމާލި އިރު އަތޮޅު ތެރޭގައި ވެސް މި ފިލްމް ބަލައިލުމަށް ގިނަ ބަޔަކު ބޭނުންވާ ކަން ހާމަވެގެން ގޮސްފައިވަނީ ފިލްމް އެޅުވުމަށްޓަކައި 25 އަށް ވުރެ ގިނަ ރަށުން އެދިފައިވާތީ އެވެ.\nއެހެންކަމުން އަންނަ މާރޗް މަހުގެ އެކަކުން ފެށިގެން އަތޮޅު ތެރޭގައި ވެސް މި ފިލްމް އެޅުވުމަށް ވަނީ ހަމަޖައްސާފައެވެ.\nމަހުދީ އަހުމަދު ޑައިރެކްޓް ކޮށްފައިވާ މި ފިލްމުގެ ލަވަތައް އަދިވެސް ދަނީ ދިވެހިންގެ ތެރޭގައި މަގުބޫލުކަން ހޯދަމުންނެވެ.\nއެގޮތުން " އޯގާވެރިވޭ ލޯބިވާ" މިލަވައަކީ ފަނޑުވުމެއްނެތި އަދިވެސް ބެލުންތެރިންގެ މެދުގައި މަގްބޫލުކަން ހޯދަމުން އަންނަ އެއްލަވައެވެ.\nމާލެއާއި އައްޑޫ ސިޓީގައި ޝޫޓް ކޮށްފައިވާ މި ފިލްމުގެ ލީޑް ރޯލުން ފެނިގެން ގޮސްފައިވަނީ ދިވެހި ފިލްމު "ދެރިޔާ" އިން ވިދާލި އަލީ ހާލިދާއި ޖަމްޝީދާ އަހުމަދު އަދި ފާތިމަތު ރަމީޒާ އެވެ.\nމި ފިލްމަކީ ޝޭކަރު ކަޕޫރު 1983 ގައި ޑައިރެކްޓް ކުރި ހިންދީ ފިލްމް މައުސޫމް އަސްލަކަށް ބަލައިގެން ތައްޔާރު ކޮށްފައިވާ ފިލްމެކެވެ.\nޓެޑްރީގެ ފިލްމް "އަމާނާތަށް" ބޮޑު ކާމިޔާބީއެއް ލިބިފައިވާއިރު ޓެޑްރީ މިވަނީ އޭނާގެ ދެވަނަ ޑައިރެކްޝަން "ލަސްވިޔަސް" ގެ މަސައްކަތް ފަށާފައެވެ.\nއެ ފިލްމްގެ ޓީޒާ އާންމުކޮށްފައިވާއިރު މި ޓީޒާއިން ފެނިގެންދަނީ މަޝްހޫރު ފިލްމީ ތަރި ނިއުމާ މުހައްމަދުގެ ދަރިފުޅު ޒޯޔާ ހަސަން އިބްރާހިމްއެވެ.\nމި ފިލްމުގެ ސްޓޯރީއާ ބެހޭ ގޮތުން ޓެޑްރީ އެއްވެސް އެއްޗެއް އަދި ބުނެފައި ނުވި ނަމަވެސް ޓީޒާ ބަލާ މީހުނަށް ޒޯޔާ ފެނިގެންދަނީ ކުޑައެއް އަޅައި، ރަތް ކުލައިގެ ޖެކެޓެއް ލައިގެން ގޮނޑިއެއްގައި އިށީނދެ އިންނަ މަންޒަރެވެ.\nޓީޒާއިން ފެންނަ އިރު ޒޯޔާގެ ބޯ ވެސް ވަނީ ބާލާފައެވެ.\nފެންނަ ފެނުމަށް މިއީ ބިރުވެރި ފިލްމެއް ކަމަށް ބައެއް މީހުން ސިފަ ކުރާއިރު އަނެއް ބަޔަކު ބުނަމުން ދަނީ ޒޯޔާއަކީ މި ފިލްމްގައި އޭލިއަންއެއް ކަމަށެވެ.\nއަދި މި ފިލްމު ރަސްމީކޮށް ލޯންޗް ކުރުމަށް ހަމަޖެހިފައިވަނީ އަންނަ މާރޗް މަހުގެ ތެރޭގައި ކަމަށް ވެސް އޭނާ ބުންޏެވެ.\n"ލަސްވިޔަސް މިއީ ދިވެހި ފިލްމް "ދެރިޔާ" އިން ބޮޑު އިންގިލާބީ ބަދަލެއް ގެނައި ޓެޑްރީގެ ދެ ވަނަ ފީޗާ ފިލްމެވެ.


ފްރެޑެރިކް ވިންސްލޯ ޓޭލަރ: އިދާރީ ޢިލްމުގެ ބާނީ | މަޢްލޫމާތު | ޢިލްމު\nBack ކަވާސާ ޢިލްމު ޢިލްމުގެ ބައިތައް މަޢްލޫމާތު ފްރެޑެރިކް ވިންސްލޯ ޓޭލަރ: އިދާރީ ޢިލްމުގެ ބާނީ\n12 އޮކްޓޯބަރު 2006\nފްރެޑްރިކް ވިންސްލޯ ޓޭލަރ އުފަންވެޑައިގެންފައިވަނީ 1856 ވަނަ އަހަރުގެ މާރޗް މަހުގެ 20 ވަނަ ދުވަހު ޖަރުމަނުގެ ޕެންސިލްވީނިއާ ނަމަކަށް ކިޔޭ އަވަށެއްގައެވެ. މުއްސަދި ޢާއިލާއަކަށް ނިސްބަތްވެ ވަޑައިގަންނަވާ ޓޭލަރ އެމެރިކާގެ ހަވަރޑް ޔުނިވަރސިޓީއަށް ވެދެވަޑައިގަތުމުގެ ހުވަފެންތަށް ދެކިލައްވަމުން ދިޔައެވެ. ނަމަވެސް އޭނާގެ ސިއްހީ ޙާލަތު ތަންނުދިނުމުގެ ސަބަބުން އޭނާއަށް މަޖުބޫރުވެ ވަޑައިގަތީ ކުރިޔަށް ދިޔުމުގެ ރޮގު ބަދަލްކޮށްލައްވާށެވެ. 1874 ވަނަ އަހަރުގެ ތެރޭގައި މެކޭނިކެއްގެ ވަޒީފާ އަދާކުރަށްވަން ފެއްޓެވިއެވެ. މިވަޒީފާ އަދާކުރައްވަމުން ވަޑައިގެންނެވިއިރު މަސައްކަތްތެރިއެއްގެ ފެންވަރުގައި ފްކްޓްރީ އާއި ބެހޭ ތަފާތު ދިރާސާކުރައްވަމުން ގެންދެވިއެވެ. މިދުވަސްވަރު އޭނާ ވަނީ އެމެރިކާގެ ނިއު ޖާޒީގެ ސްޓީވަން އިންސްޓިޓިއުޓް އޮފް ޓެކްނޮލޮޖީ އިން މެކޭނިކަލް އިންޖިނިއަރިންގެ ރޮގުން ޑިގްރީ ޙާޞިލް ކުރައްވާފައެވެ.\nޓޭލަރ ދެކިލެއްވި ގޮތުގައި ސައިންޓިފިކް ދިރާސާތަކުގެ އަލީގައި މަސައްކަތްތައް ތަޙްލީލުކުރުމަކީ މަސައްކަތްތައް ފުރިހަމައަށް ގެންދިއުމުގައި އޮތް ހަމައެކަނި އެންމެ ރަނގަޅުގޮތެވެ. މާނައަކީ ޓޭލަރ ގެ ނަޒަރުގައި މެނޭޖްމަންޓަކީ ހަމަ އެކަނި ޢިލްމެއްކަމުގައި އަދި އެއީ ފަންނެއް ނޫން ކަމުގައެވެ. ޙަރަކާތާއި ވަގުތުގެ (ޓައިމް އެންޑް މޯޝަން) މައްޗަށް އޭނާކުރެއްވި ދިރާސާއަކީ ވަރަށްވެސް ފާހަގަކޮށްލެވޭ ދިރާސާއެކެވެ. އޭނާ އަށް ފާހަގަ ކުރެއްވުނުގިޮތުގައި މަސައްކަތްތެރިން ހުރިހާ ކަމަކަށްވެސް ބޭނުން ކުރަނީ ތަފާތެއްނެތް އެއްކަހަލަ ފަކީރާއެކެވެ. ވެމިދިރާސާގައި މަސައްކަތް އެމަސައްކަތުގެ އެކިއެކި ބައިތަކަށް ބައްސަވާލެއްވިއެވެ. އަދި މިއިން ކޮންމެ ކަމަކަށް ހޭދަވާ ވަގުތު ސިކުންތުން ބެއްލެވިއެވެ. މިގޮތުގައި އޭނާ މަސައްކަތް ކުރިޔަށް ގެންދަވަނިކޮށް ބެތުލެހމް ސްޓީލް ފެކްޓްރީގައި އޭނާ އަދާކުރަށްވަމުން ގެންދެވި ވަޒީފާއިން ވަކިކުރެއްވިއެވެ. އޭގެ ފަހުން އޭނާ އެކުލަވާލެއްވި ފޮތް "ޝޮޕް މެނޭޖްމަންޓް" ވެގެން ދިޔައީ ވަރަށް ވިޔަފާރި ރަނގަޅު ފޮތެއްކަމުގައެވެ.\nޓޭލަރ ޤަބޫލު ކުރެއްވިގޮތުގައި މަސައްކަތްތެރިން އިދާރިފަރާތްތަކާއެކު އެއްބާރުލައިގެން މަސައްކަތް ކުރަންވާނެއެވެ. އަދި ކާމިޔާބު ލަނޑުދަޑިތަކާއި ހަމައަށް ވާސިލްވެވޭނީ ތަމްރީންދެވިފައިވާ މީހުންނާއި ކުޅަދާނަ މެނޭޖްމަންޓެއް ގުޅިގެން ކުރާމަސައްކަތުންނެވެ. އަދި މިކަމަށްޓަކައި ގުޅިގެން އެއްރޫހެއްގައި މަސައްކަތް ކުރަންވާނެއެވެ.\n"ސައިންޓިފިކް މެނޭޖްމަންޓް" ނުވަތަ ޢިލްމީ އިދާރާ މިމުސްތަލަޙް އަކީ އުފެދިގެން އައީ 1911 ވަނަ އަހަރު ޓޭލަރ އެކުލަވާލެއްވި " ދަޕްރިންސިޕަލްސް އޮފް ސައިންޓިފިކް މެނޭޖްމަންޓް " ނަމަކަށް ކިޔޭ ފޮތުންނެވެ.\nޓޭލަރ ވަނީ އިދާރީ ޢިލްމުގެ ފަސް މަބްދައެއް ބަޔާންކޮށްދެއްވާފައެވެ. އެއީ\n1- މަސައްކަތުގެ އެކިބައިތަށް ޢިލްމީ ގޮތުން ދިރާސާކުރައްވައި އެކަންތައްތައް ކުރާނެ އެންމެ ރަނގަޅު ހަމައެކަނި ގޮތް ބަޔާންކުރައްވައި އެގޮތް ތަރައްޤީކުރެއްވުން.\n2- މަސައްކަތް ކުރުމަށް ކަމަށް އެންމެ އެކަށޭނެ މީހާ އިޚްތިޔާރުކުރުން\n3- މަސައްކަތް ކުރާ މީހާ ތަމްރީނު ކުރުމާއި އޭނާއަށް ކިޔަވައިދިނުން އަދި އޭނާ އިތުރަށް ތަރައްޤީކުރުން\n4- މަސައްކަތަށް ބޭނުންވާ އެކަށޭނެ މާލީ އެހީ އެކަމަށް ފޯރުކޮށްދިނުން.\n5- މަސައްކަތާއި މަސްއޫލިއްޔަތު ހަމަހަމައަށް ބަހާލުން. މިގޮތުން މެނޭޖަރުން ޕްލޭންތައް އެކުލަވާލުމުގެ މަސްއޫލިއްޔަތު އުފުލުމާއި، މަސައްކަތް ތެރިން ޕްލޭންތައް ތަންފީޒްކުރުމުގެ މަސްއޫލިއްޔަތު އުފުލުން.\n1906-1907 ވަނަ އަހަރާއި ދެމެދު އެމެރިކާގެ މެކޭނިކަލް އިންޖިނިއަރުންގެ ޖަމްޢިއްޔާ (އޭ އެސް އެމް އީ ) ގެ ރައީސް ކަން ޓޭލަރ ވަނީ ކުރައްވާފައެވެ. މިމުއްދަތުގެތެރޭގައި އޭނާގެ ނިޒާމު ނުވަތަ ސިސްޓަމް މި ޖަމްޢިއްޔާގެ މެނޭޖްމަންޓްގެ ދާއިރާއަށް ތަޢާރަފް ކުރުމަށް އޭނާ މަސައްކަތް ކުރެއްވިއެވެ. މިކަމުގައި އޭނާއަށް ވަރަށް ގިނަ ދެކޮޅު ހެދުންތަކާއި ކުރިމަތިލައްވަން ޖެހިވަޑައިގަތުމުގެ ނަތިޖާ އަކީ މިސިސްޓަމްގެ މަދު މިންވަރެއް މެނުވީ އޭ.އެސ.ްއެމ.ްއީ ގެ މެނޭޖްމަންޓަށް ތަންފީޒް ނުކުރެވުމެވެ.\nޓޭލަރ ދުނިޔެ ދޫކުރައްވާފައި ވަނީ މީލާދީން 1915 ވަނަ އަހަރުއެވެ. އޭނާގެ ބައެއް ރައުޔުތަކަކީ މިއަދުގެ އިދާރީ ޢިލްމުގައިވެސް ބޭނުންކުރެވެމުންދާ ރައުޔު ތަކެކެވެ.